
SUFOl 

Ekspedition og regnskab: 
Skandinavisk UFO Information - SUFOl, 
Postbox 6,2820 Gentofte 
Giro 9 11 77 25 


SUFOl er en forening, der har til formål at bidrage til 
opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, foredrag 
og anden udadvendt virksomhed. 

Det er SUFOIs opfattelse, at de mange observations¬ 
beretninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOl ikke at fremhæve eller afvise nogen be¬ 
stemt teori om deres art eller oprindelse. 

Ved et UFO forstår vi; »Et uidentificeret flyvende ob¬ 
jekt. hvis væsentligste kendetegn er, at det selv efter 
en nøje undersøgelse, foretaget af kompetente forske¬ 
re, ikke kan forklares som værende et kendt, naturligt 
fænomen.« 

SUFOl ledes af Repræsentantskabet 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert 
af de til enhver tid etablerede områder i Skandinavien 
og de nedsatte arbejdsudvalg. 


REPRÆSENTANTSKAB 

SUFOIs formand, Informationsafd.; Peter A. Hansen. 

SUFOl • UFO-NYT 

De I »UFO-NYT« offentliggjorte artikler fremtræder 
som bidrag til kendskabet og forståelsen at UFO- 
forskningen i dens forskellige former, uden at SUFOl 
nødvendigvis anerkender de tanker, som måtte frem¬ 
komme heri. og uden at organisationen hæfter for de 
fremsatte meninger. Red. 


LEDER _ 

Uenighed gør 
stærk!... 


Af Flemming Ahrenkiel 


Jeg sad forleden dag i al fredsom¬ 
melighed og bladede i tidligere år¬ 
gange af UFO-NYT, 3-5 år tilbage. 
Det er mange gange både spæn¬ 
dende og underholdende at læse 
om, hvad der dengang blev sagt og 
skrevet. Tilbageblikket denne gang 
havde specielle årsager, idet jeg et 
par gange her i forsommeren fra 
sædvanligvis upålidelig kilde hav¬ 
de hørt, at der øjensynlig var inter¬ 
ne stridigheder i SUFOl — for se 
bare hvor en hidsig debat, der fø¬ 
res i UFO-NYT med deltagelse af 
diverse repræsentantskabsmedlem¬ 
mer, ja sågar en næstformand er 
kommet i ilden. 

Som redaktionsmedlem kunne 
debatten ikke overraske mig, uan¬ 
set om den drejede sig om obser¬ 
vatørernes anonymitet eller om 
emneårets debat om ufologer — 
redaktionen har immervæk en vis 
indflydelse på det stof, der brin¬ 
ges. 

Nej, det der fascinerer mig — og 
som resten af redaktionen også 
havde bemærket — var, at nogle 
måske i denne debat overfortolke¬ 
de motiverne bag indlæggene, el¬ 
ler endda mente, at sådan kan man 
da ikke skrive, uden at det må få 
konsekvenser for skribenten! Man 
kan da ikke ustraffet besudle sin 
egen rede? Som Per Borgaard ek¬ 
sempelvis skrev i sin læserreak¬ 
tion: ... nu må vi have en ny næst¬ 
formand i SUFOl...« — selvom det 
ironiske i sætningen var tydeligt. 

Vi har haft barske ord i UFO¬ 
NYT i de sidste numre — men 
ganske velovervejet! Der er ingen 
paladsrevolution undervejs og det 
frie ords strid i UFO-NYT er ikke 
startet i 1982! SUFOl har nok i det 


meste af sin levetid haft ry for at 
være ret tillukket, specielt mht. in¬ 
terne diskussioner om problemer 
vedr. UFOer, UFO-sagen og SUFOl 
selv. Ved et repræsentantskabs¬ 
møde sidst i halvfjerdserne ene¬ 
des man om at tilstræbe en større 
åbenhed på disse områder, bl.a. 
ved et mere debatskabende oplæg 
i UFO-NYT, så alle — også SUFOIs 
repræsentantskabsmedlemmer — 
kunne komme til orde og lufte de¬ 
res meninger om diverse proble¬ 
mer, uafhængigt af deres tilknyt¬ 
ningsforhold til SUFOl. Det er da 
også lykkedes bedre og bedre med 
tiden — se bare den verserende 
debat om de arme ufologer. At 
denne debatform ikke er af nyeste 
dato kan man forvisse sig om ved 
at kigge lidt tilbage i UFO-NYT fra 
1978-79 — da var den »interne« 
debat i UFO-NYT lige så heftig, 
blot var emnet dengang ikke ufo¬ 
logerne, men derimod selve UFO- 
erne — men pudsigt nok dukkede 
de små grønhovede rygter om re¬ 
volutioner også op dengang. 

Men det kan vel næppe undre, 
at de der ytrer sig bl.a. også er 
dem, der har problemerne nærmest 
inde på livet — og at de logisk nok 
refererer til de områder, de kender 
bedst. Altså må man acceptere, at 
der også gribes i egen barm. Og 
det er unfair at kaste sig over den 
person, der argumenterer — det 
må være argumenterne eller kri¬ 
tikken, der er det primære. Så må 
man også acceptere, at debatten 
kan være både irriterende, provo¬ 
kerende og forårsage lidt selvran¬ 
sagelse. Men ingen kætterbål! — 
om vi må be’!! En potentiel væsent¬ 
lig debat må ikke kvæles, ej heller 
forvises til det skjulte. 

UFO-KLASSIKER _ 

Rex Heflin, 1965 

Af Kim Møller Hansen 


Et kort bekendtskab med Rex Heflins berømte billeder fra 
1965 er nok til at man kan få den meget nærliggende tanke, 
at der er lusk ved billederne - at UFOet helt oplagt er en mo¬ 
del placeret foran kameraet. Men det som skulle være noget 
ganske ligetil er åbenbart lige det modsatte. Sagen er nemlig 
befængt med åbne spørgsmål, løse ender, modstridende ana¬ 
lyseresultater, få objektive oplysninger og forsvundne fotos. 
Alt dette gør sagen omstridt, og om billederne erklæres for at 
være ægte fotos af et UFO, eller om de dømmes til at være 
konstruerede, er måske i sidste ende et spørgsmål om tro 
eller ikke-tro. 


Den 3. august 1985 befandt REX 
HEFLIN, hovedvejsinspektør for 
Orange County, Californien, sig på 
Myford Road omkring 540 m syd¬ 
sydvest for byen Santa Ana og 
ikke ret langt fra B Toro Flåde¬ 
stationen. Heflin kørte i en Ford 
varevogn og efterså vegetationen 
langs vejsiden. Nogle grene skjul¬ 
te næsten et vejskilt, og heflin 
ville derfor over vognens 2-kanals 
radio kontakte vejvæsnets hoved¬ 
kvarter i Santa Ana. Men radioen 
var helt død! Heflin vendte vog¬ 
nen og kørte videre ad Myford 
Road i nordøstlig retning med me¬ 
get lav hastighed. Klokken var da 
12.38. 

Pludselig blev hans opmærk¬ 
somhed fanget af et lysglimt af 
gennem vognens venstre vindue. 
Han troede først, at det var en 
helikopter, indtil objektet var næs¬ 
ten lige foran ham, omkring 50 m 
over vejen. Objektets usædvanlige 
form fik straks Heflin til at stand¬ 
se vognen. Han greb det fuldauto¬ 
matiske Polaroid-kamera. Model 
101, der altid lå på forsædet til 
brug i hans arbejde, og tog et 


billede af objektet gennem front¬ 
ruden. Objektet var ca. 9 m i dia¬ 
meter og 2.5 m i højden. 



Rex Heflin, født den 18. oktober 1927. 
Heflin er tidligere reserve-politibetjent, 
men kvittede dette job til fordel for arbej¬ 
det indenfor vejvæsnet, hvor han har været 
ansat i 15 år. 

Hans overordnede anser ham for at være 
en dygtig, rutineret, ansvarsfuld og pålide¬ 
lig medarbejder og normal i alle henseen¬ 
der. Dette er blevet bekræftet af USAF- 
kaptajn, Charles F. Reichmuth, under den¬ 
nes 3V2 times lange interview af Heflin. 


UFOet fortsatte i samme høj¬ 
de på sin øst-sydøstlige kurs med 
lav hastighed og krydsede derved 
Myford Road. 

Objektet befandt sig nu til høj¬ 
re for Rex Heflin, og det bevæg¬ 
ede sig således, at Heflin kunne 
se undersiden af det. Her var der 
en smal, roterende lysstråle klart 
synlig. Den udgik fra midten af 
objektets underside og endte ved 
objektets kant. Lysstrålen så ud 
til at have en hvidlig eller metal¬ 
lisk farve, hvilket kunne antyde, 
at det var lysreflekser fra en lang¬ 
somt roterende propel eller en el¬ 
leranden slags rotorblade. 

Heflin tog nu det andet foto af 
objektet, denne gang gennem vin¬ 
duet i højre bildør. Officerer fra 
den nærliggende flådestation, 
som senere undersøgte det origi¬ 
nale aftryk, udtalte, at lysstrålen 
var klart synlig på dette foto nr.2. 

UFOet ændrede kurs til nord¬ 
østlig retning, og Heflin tog nu 
det 3. foto. Netop som han hav¬ 
de taget billedet, hørte han lyden 
fra en bil, der nærmede sig bag¬ 
fra. Da han troede, at han måske 
havde parkeret lidt akavet, vendte 
han sig for at se, om der var 
plads nok til at den anden bil 
kunne passere. Efter at have kon¬ 
stateret, at han faktisk holdt par¬ 
keret i rabatten, vendte han sig 
hurtigt om, blot for at konstatere, 
at UFOet »var forsvundet i disen«. 
Det hele havde kun taget 15 sek¬ 
under! 

Så snart objektet var forsvun¬ 
det, fungerede radioen igen nor¬ 
malt. Men selvom han nu havde 
muligheden, fortalte Heflin intet 
om det store UFO han netop havde 

set, eller at han havde fotogra¬ 
fisk bevis i form af 3 polaroid- 
fotos. 

Ingen vidner 

Objektet fløj tilsyneladende over 
Santa Ana Freeway, der denne dag 
som sædvanlig var meget befær¬ 
det. UFOet passerede ydérgræn- 
sen af det militære område ved 
flådestationen i Santa Ana, hvor 
der på observationstidspunktet var 
adskillige helikoptere i luften. 

Helikopterne befandt sig syd for 
observationsområdet og bagved 
Rex Heflin, der hørte helikopter¬ 
lydene, men ikke tog notits af dem, 
da det er almindeligt at se he¬ 
likoptere i dette område. Objektet 
er også fløjet over Newport 
Beach Freeway, lufthavnen i Oran¬ 
ge County og tallige nærliggende 
boliger og kontorbygninger i det¬ 
te tætbefolkede forstadsområde 
til Los Angeles. Alligevel var Rex 
Heflin den eneste person, som så 
UFOet denne solrige eftermiddag, 
hvor kun en dis ved jordoverfladen 
begrænsede sigtbarheden. 



Rex Heflins tegning over observations¬ 
området. 


Offentliggørelse 

Heflin fortalte først om hændelsen 
og viste de 3 fotos frem, da han 
ved arbejdsdagens ophør vendte 
tilbage til vejvæsnets hovedkvar¬ 
ter i Santa Ana. Billederne blev 
derefter »arkiveret« i en skuffe. 
Og dér havde de såmænd nok lig¬ 
get endnu, hvis ikke en ven til 
Rex Heflin nogle få dage senere 
overbevidste Heflin om, at de skul¬ 
le prøve at sælge billederne til 


LIFE. Vennen telefonerede til Ll- 
FE’s lokalredaktion i Los Angeles 
LIFE udtrykte interesse for sagen 
og anbefalede, at billederne blev 
sendt til New York (eller Chicago?). 
Omkring 2 uger senere blev bil¬ 
lederne returneret fra New York 
(Chicago?) til Rex Heflin uden 
kommentarer. Omkring dette tids¬ 
punkt ringede LIFE-redaktionen i 
Los Angeles til Heflin og fortal¬ 
te, at hovedredaktionen ikke ville 
offentliggøre billederne, »fordi de 
var for kontroversielle på nuvæ¬ 
rende tidspunkt«. (!) 

Rex Heflin var ikke særlig på¬ 
passelig med de værdifulde, or- 
ginale aftryk. Han lånte dem ud 
til venner og bekendte, der lavede 
aftryk af dem. Aftrykkene blev dog 
altid returneret ubeskadiget. Til 
sidst var det meste af Santa Ana 
i besiddelse af billederne. De faldt 
også i hænderne på en apoteker, 
som tilfældigvis viste dem til en 
kunde, der arbejdede på den lokale 
avis »The Register«. Og så be¬ 
gyndte der at ske noget! 

Den 18. september besøgte 



Rex Heflins første foto af objektet, medens det svæver ubevægeligt over Myford Road. På jorden lige under objektet ses et hvidt 
område, der tidlige blev antaget for at være sand og støv suget op af UFOet. Undersøgelser på stedet har dog vist, at den hvide 
plet er vissent græs, og at der langs Myford Road findes flere tilsvarende græsfelter. 

Frank Hall fra »Tha Register« Hef- 
lin og lånte de orginale aftryk. 
Eftersom Heflins kamera var et 
Polaroid model 101 forelå der in¬ 
gen negatiyer — kun de originale 
papiraftryk, så The Register« lave¬ 
de kopinegativerne af aftrykkene. 
Billederne blev derefter returne¬ 
ret til Heflin med Tak for lån. 

Den 20. september 1965 blev 
hændelsen og det første foto så 
offentliggjort i »The Register«, og 
den samme dag frigav »The Re¬ 
gister«, og den samme dag fri¬ 
gav »The Register« to af billederne 
til det verdensomspændende pres¬ 
sebureau UPI, og historien blev 
bragt i adskillige aviser dagen ef¬ 
ter. 

Rex Heflin har senere oplyst til 
en efterforsknings-officer fra flyve¬ 
våbnet, Kaptajn Charles F. Reich- 
muth, at han på intet tidspunkt 
gav skriftlig eller mundtlig tilladel¬ 
se til at offentliggøre billederne. 
Han gav også udtryk for, at han 
ville ønske, det aldrig var sket. 

Skadeserstatning på 1500 Dollars 

»The Register« foreslog Heflin at 
gennemgå en løgnedetektor-test 
for at fastslå observationens ægt¬ 
hed overfor offentligheden. Dette 
ville Heflin kun gå med til, hvis 
»The Register« eller en anden ville 
betale ham 1500 Dollars Inden 
testen. Om sin modvillighed siger 

Rex Heflin: »Jeg ved, at en løgne¬ 
detektor Ikke er pålidelig nok, og 
hvis testen skulle give et negativt 
resultat, kunne jeg miste min stil¬ 
ling.« 

Men for 1500 Dollars var han vil¬ 
lig til at tage risikoen. — Testen 
er endnu ikke gennemført. 

Skøre opringninger og 
bombetrusler 

Efter historiens opdukken i aviser¬ 
ne den 20. og 21. september mod¬ 


tog Heflin mange telefonopring¬ 
ninger, herunder bombetrusler og 
opkald fra sindsforvirrede individer. 
Der kom også to opringninger fra 
to forskellige personer, der præ¬ 
senterede sig som henholdsvis: 
repræsentant for BOING og re¬ 
præsentant for NORAD (North 
American Defence Command). 

Alle disse opringninger gav 
Heflin noget at spekulere over — 
for det første fordi han havde hem¬ 
meligt telefonnummer, og for det 
andet fordi han ikke kunne regne 
ud, hvorfra folk fik hans telefon¬ 
nummer. 

UFO-fotos bortført! 

Ifølge Heflin, fik han om aftenen 
den 22. september besøg af en ci¬ 
vilklædt herre, der viste ham et 
ID-kort og fortalte, at han kom fra 
NORAD. Heflin undersøgte ikke 
mandens akkreditiver særlig nøje, 
men husker at ID-kortet bestod af 
to dele — den øverste halvdel 
var orange eller lyserød, og den 
nederste del var blå eller blågrøn. 
Heflin var åbenbart meget tillids¬ 
fuld, for han lånte uden tøven og 
uden at forlange en kvitering de 
originale aftryk til den anonyme 
mand. Det er det sidste man har 
set til den ukendte mand og de 
originale fotos. — NORAD kender 
overhovedet intet til sagen! 

Der findes flere tilfælde i UFO- 
sagen, hvor UFO-observatører for¬ 
tæller, at de er blevet truet eller 
fået frastjålet bevismateriale af 
sortklædte mænd kørende i sorte 
biler — ofte Cadillacs. Mænd der 
udgiver sig for at komme fra flyve¬ 
våbnet m.m. Disse beretninger har 
givet næring til myten om »Mænd 
I Sort« (MIB=Men In Black). Se 
eksempelvis artiklen »En mand i 
sort«-sag undersøges — og vindes! 

I UFO-NYT nr. 5 og 6, 1979. 

Efterforskning 

Den 14. september erfarede El Toro 
flådestationen ved Santa Ana, at 
billederne eksisterede, og den 18. 
september kontaktede sergent 
Dolyak, Heflin, og lånte de origi¬ 
nale fotos til nærmere undersø¬ 
gelse. Billederne blev returneret 
ved middagstid den 22. september. 

Om aftenen forsvandt de origi¬ 
nale fotos som tidligere nævnt 
sammen med den ukendte mand. 

Den 23. september blev Rex 
Heflin besøgt og interviewet i 31/2 



Objektet har nu krydset Myford Road og er her fotograferet gennem vognens højre 
siderude. Man kan her se objektets underside, hvor der ifølge Heflin kunne ses en 
smal roterende lysstråle. Efterforskere fra den nærliggende flådestation bekræfter, 
at lysstrålen var synlig på det originale polaroid-aftryk. Objektet på dette billede 
ligner iøvrigt det objekt, som blev fotograferet den 26. juli 1975 i Saas-Fee i Schweiz. 
(Se UFO-NYT nr. 1, 1980). 

time af flyvevåbnets efterforsk¬ 
ningsofficer i UFO-sager, kaptajn 
Charles F. Reichmuth. Reichmuth 
udfærdigede to detaljerede rappor¬ 
ter med titlerne: »Basic Report lAW 
AFR 200-2. UFO, 3. august 1965, 
Santa Ana, California« (4 sider) og 
»Narrative Report And Assess- 
ment« (5 sider), begge stemplet 
»FOR OFFICIAL USE ON LY«. Rap¬ 
porterne giver et overblik over be¬ 
givenhedsforløbet, og giver læse¬ 
ren det helt klare indtryk, at Hef- 
lins observation af et uidentificeret 
fænomen virkelig har fundet sted. 

Den 27. oktober 1965 kunne de 
californiske aviser meddele, at hele 
sagen var svindel'. Avisernes dom 
byggede på Projekt Blue Book’s 
analyse af billederne — en foto¬ 
analyse hvis resultater harmonerer 
meget dårligt med det efterforsk¬ 
ningsresultat, som kaptajn Reich¬ 
muth nåede frem til. I Blue Book’s 
arkiver kan man læse følgende om 
fotoanalysen: 

»Undersøgelserne af de tre fotos 
af et formodet UFO taget af Rex 
Heflin ved Santa Ana er baseret 
på forstørrelser lavet ud fra kopier 
af de originale aftryk. Kameraet 
var sandsynligvis indstillet på en 
fast afstand og ikke på uendelig, 
eftersom landskabet i baggrunden 
er uskarpt på alle tre fotografier. 
Vejens hvide midterstribe er 
objektet ser ud til at være af sam¬ 
me skarphed. Vi mener derfor, at 
objektet befandt sig i samme plan 
som den hvide midterstribe og kan 
derfor umuligt have været så stort 
som Heflin rapporterede. 

Ud fra vejens midterstriber er 
objektets størrelse beregnet til at 
være omkring 30-91 cm i diameter 
og 4,6-6,1 m over jorden.« Blue 
Book’s daværende leder, major 
Quintanilla skriver i konklusionen: 
»Vi har klassificeret sagen under 
svindel-fotos på baggrund af grun¬ 
dige fotoanalyser.« 

Dr. William K. Hartmann, der var 
fotoekspert tilknyttet Condon- 
komitéen, som i 1969 offentlig¬ 
gjorde den meget omdiskuterede 
»Condon-rapport«, har også under¬ 
søgt Heflins billeder og skriver 
bl.a.: 

»Fotografierne rummer ikke i sig 
selv geometriske eller fysiske data, 
der tillader en beregning af af¬ 
stand og størrelse uafhængig af 
observationsberetningen. Vidnets 
udsagn er således af afgørende 


betydning i denne sag. Sagen må 
derfor henlægges på grund af ikke- 
overbevisende data.« 

Ligesom kaptajn Reichmuths 
efterforskningsresultater støtter 
Heflins vidneudsagn, således er 
der også opbakning at hente fra 
et medlem af Condon-komitéen, 
Robert J. Low, der ifølge avisen 
»The Register« var »imponeret over 
Heflins samarbejdsvilje og fornuf¬ 
tige synspunkter... Han er bestemt 
ikke nogen skør rad.« 

I modsætning til flyvevåbnets 
officielle dom mener Low, at Hef¬ 
lins billeder »hører til blandt de 
fire eller fem fotografiske beviser 
for UFOernes eksistens.« 

Den amerikanske UFO-organisa- 
tion NICAP afviser flyvevåbnets 
fotoanalyse og forklaringer som 
umulige. 

En omfattende undersøgelse 
blev foretaget af NICAPs afdeling 
i Los Angeles under ledelse af dr. 
Leslie K. Keaburn. Undersøgelsen 
blev koordineret af Idabell Epper- 
son, som blev bistået af ingeniør 
John R. Cray (engageret i rum¬ 
flyvningsteknologi gennem 16 år, 
herunder tilknyttet Apollo-program¬ 
met i 4 år), ingeniør Edward Evers 
og Albert Cocking (geodædisk op¬ 
målingsingeniør). Teknisk under¬ 
søgelse af billederne blev foreta¬ 
get af Ralph Rankow, NICAPs foto¬ 
konsulent. 

Rankow fremhæver, at man ikke, 
som flyvevåbnet påstår, kan be¬ 
stemme UFOets størrelse ved at 


sammenligne dets skarphed med 
skarpheden af hovedvejens midter¬ 
linie. Eftersom denne hvide stribe 
løber diagonalt fra billedets for¬ 
grund og lige så langt »ind« i bil¬ 
ledet, som øjet rækker, hvorledes 
kan flyvevåbnet så anvende denne 
linie til at bestemme objektets stør¬ 
relse? I virkeligheden er der ikke 
to punkter på den hvide stribe, som 
er lige langt fra kameraet! 

Der er åbenbart uenighed om 
billedernes skarphed. »The Regis¬ 
ters« cheffotograf, Clay Miller, der 
undersøgte de originale aftryk, ud¬ 
talte, at billederne var skarpe med 
alle billedets dele i fokus. Flyve¬ 
våbnet, hvis undersøgelser var ba¬ 
seret på forstørrelser af kopier af 
de originale aftryk, sagde, at bag¬ 
grunden var utydelig. Men ifølge 
de data, der opgives for det an¬ 
vendte Polaroid kamera, fremkal¬ 
der det en ekstra dyb zone med 
skarp focus, som gør det umuligt 
at lokalisere objektets position og 
størrelse i forhold til focus. Det er 
næsten umuligt med dette kamera 
at tage billeder, hvor baggrunden 
er ude af focus! 

På det ene billede er et rørstativ 
75,3 m borte skarpt, og det sam¬ 
me er 4 elmaster 457 m borte. Det 
er tydeligt, at et objekt på 9 m i 
diameter også vil være i focus. 

Ingeniør John R. Cray, der bor 
kun en halv time times kørsel fra 
observationsstedet, har personligt 
udført et stort feltforskningsarbej¬ 
de. På to-årsdagen for observation 



Heflins 3. foto taget gennem højre siderude lige inden UFOet fortsætter i nordøstlig 
retning og forsvinder i disen. 

— 3. august 1967 — var Gray sam¬ 
men med Rex Heflin og 3 viden- 
skabsmænd fra Jet Propulsion La- 
boratory i Pasedena (der undersøg¬ 
te sagen på eget initativ) på obser¬ 
vationsstedet. Her udførte man en 
omfattende forsøgsserie med bl.a. 
en træ-model af Heflin-UFOet. Mo¬ 
dellen var malet aluminiumsfarvet 
på oversiden og sort på under¬ 
siden. Den blev placeret på en 
stang, der blev taget billeder og 
gjort en masse beregninger op¬ 
målinger. 

Solens stilling på observations¬ 
tidspunktet blev bestemt af inge¬ 
niør Gray med det formål at un¬ 
dersøge, hvor UFOets skygge ville 
falde ved forskellige afstande. Hvis 
det havde været en model på 30- 
91 cm i diameter, ville det have 
været tilstrækkeligt tæt på til at 
kaste en skygge på vejen. På større 
afstand ville objektets skygge falde 
på marken til venstre for vejen og 
iøvrigt have været for stort til at 
kaste op i luften. 

John Gray understreger også, at 
de kopier af Heflins billeder, som 
via »The Register« og DPI blev 
spredt ud over den ganske verden, 
kun viser omkring 50% af det, som 
kan ses på det originale kopi¬ 


negativ, som »The Register« lavede 
af de originale polaroid-aftryk. Den¬ 
ne beskæring har desværre gjort, 
at en stor del af vognens indre, 
træer og buske uden for bilen og 
en skygge på vejen fra en telefon¬ 
pæl i vejens højre side på foto 1 
ikke var synligt på de billeder, som 
»The Register« offentliggjorde, og 
som var udgangspunktet for flyve¬ 
våbnets undersøgelser og de tid¬ 
ligste af NICAPs analyser. Grays 
analyser er baseret på de ube¬ 
skårede fotos, og ud fra sine foto¬ 
analyser og udførte forsøg på ob¬ 
servationsstedet, er han ikke det 
mindste i tvivl om, at Heflin virke¬ 
lig har fotograferet et stort uiden¬ 
tificeret objekt. 

UFO i snor? 

Et sæt af de bedste kopier af 
Heflins fotos er blevet underkastet 
en computerfotografisk analyse af 
Ground Saucer Watch (GSW), og 
såfremt denne analysemetode ikke 
er behæftet med store mangler og 
fejl, skulle det nu åbenbart være 
fastslået, at billederne ikke viser et 
UFO, men en lille model ophængt 
i en snor nogle få meter fra kame¬ 
raet. GSW oplyser, at på det første 
foto, der viser objektet tættest på 


kameraet, er objektet ikke i focus, 
hvilket det er på de andre to fotos, 
og på dem kan man ved hjælp af 
en speciel teknik kaldet kantfor¬ 
stærkning (Edge Enhancement) 
se en bæretråd. 

Da afsløringen sætter et stort 
spørgsmålstegn ved disse billeders 
værdi som bevismateriale for UFO- 
fænomenets eksistens, vakte den 
stor opstandelse i UFO-kredse, 
især blandt de UFOIoger, som har 
været personligt involveret i sagen. 

Isabell Epperson beskyldte 
GSWs leder, William Spaulding, 
for at stræbe efter en »ubarmhjer¬ 
tig offentlig kampagne, hvis formål 
er at bagvaske Rex Heflins per¬ 
sonlighed«. 

Ann Druffel, en kendt personlig¬ 
hed indenfor UFO-organisationen 
Mutual UFO NetWork (MUFON), 
har også sine indvendinger. Hun 
fortæller, at på MUFON s 7. Sym¬ 
posium i Scottsdale, Arizona i 
juli 1977 holdt William Spaulding 
et foredrag. Han fortalte også Rex 
Heflins fotos, og henviste til en 
»liniær aftegning« eller en »mulig 
ridse«, og sagde ikke »snor«. 
GSW's computeranalyser er foreta 
get 12 år efter begivenheden, og 
ifølge Ann Druffel er der kommet 



Denne illustration viser ingeniør Grays beregninger angående forholdet mellem UFOets størrelse, afstand til observatøren og 
skyggens afstand til observatøren. 

Heflins fjerde og meget omdiskuterede foto af en røgring, som UFOet efterlod, inden 
det forsvandt. Rex Heflin lånte det originale aftryk til NICAP, som desværre fik smidt 
det væk. 


andre liniære aftegninger på Spaul- 
dings kopier, deriblandt to som er 
parallelle med fotoets øverste kant. 
Måske, siger Ann Druffel, er den 
liniære aftegning som Spaulding 
først fortolkede som en »snor« 
blot en ridse — blandt de andre 
ridser de foreliggende billeder har 
fået i tidens løb. 

GSW skylder os endnu at of¬ 
fentliggøre det analysefoto, hvor 
man ved hjælp af kantforstærk¬ 
ningsteknikken kan se den omdis¬ 
kuterede snor. GSW har jo tidlige¬ 
re offentliggjort resultaterne af sin 
analyse af San José de Valderas — 
billederne fra Spanien, 1967. Her 
viste kantforstærkningen at objek¬ 
tet var en model ophængt i en 
bæretråd. Billederne og analysen 
blev bragt i UFO-NYT nr. 1, 1978. 

Ligesom det virker underligt, at 
ingen bilist på Myford Road har 
set Heflin-UFOet, er det også 
mærkeligt, at ingen har bemærket 
den sindrige ophængningsmeka¬ 
nisme, Heflin må have benyttet, 
hvis UFOet blot er en lille model 
konstrueret og gjort »flyvedygtig« 
af Rex Heflin og en eventuel med¬ 
hjælper? 

Røgringen 

En af sagens andre ømme punkter 
er Heflins fjerde foto — der altid 
fremdrages af kritikerne og ofte 
»glemmes« af sagens tilhængere. 
Adskillige uger efter Heflin første 
gang fremviste sine tre fotografier, 
dukkede der pludselig et fjerde 
foto op — et foto som ifølge Hef¬ 
lin ellers er taget umiddelbart ef¬ 
ter de andre tre. Billedet viser den 
blåsorte røgring, som UFOet skal 
have efterladt, inden det forsvandt. 

Heflin blev naturligvis spurgt, 
hvorfor dette foto først blev offent¬ 
liggjort nu, hvortil han svarede, at 
»...tre UFO-fotos var nok i første 
omgang«, og at han følte, at histo¬ 
rien var utrolig nok endda. 

Medens de tre første fotos viser 
en skyfri men diset himmel, er 
himlen på et fjerde foto helt over¬ 
skyet, hvilket kraftigt antyder, at 
dette billede ikke kan være taget 
kort efter de tre andre. 

Hertil siger ingeniør John Gray, 
at forudsat det var overskyet denne 
dag, ville skyerne være synlige på 
foto 4, da dette billede er taget 
udenfor Heflins vogn, hvor kame¬ 
rarets indbyggede lysmåler kunne 
fungere uhindret. Ved optagelsen 


af billederne 1-3, som foregik inde¬ 
fra vognen, har lysmåleren reage¬ 
ret på mørket inde i vognen, hvor¬ 
ved sceneriet er blevet overekspo¬ 
neret, således at himlen forekom¬ 
mer skyfri. 

Med hensyn til røgringens oprin¬ 
delse kan der være flere naturlige 
årsager. Røgringen kan eksempel¬ 
vis stamme fra sprængningen af 
en øvelses-atomgranat, hvor top¬ 
pen af paddehatteskyen kan om¬ 
dannes og fortsætte som en sort 
røgring. Opskriften på denne ufar¬ 


lige atombombe samt eksempler 
på andre årsager til mystiske røg¬ 
ringe, kan man læse om i Ole J. 
Knudsens artikel »En gang røg!« 
bragt i UFO-NYT nr. 4, 1979. 

Andre observationer 
Ifølge Idabel Epperson var Heflln- 
UFOet blot et af mange ukendte 
objekter, der blev observeret I og 
omkring Orange Country i august 
1965. 


fortsættes side 15 



Den 3. august 1967 — to-årsdagen for Heflins observation — var ingeniør John Cray, 
Rex Heflin og 3 videnskabsmænd fra Jet Propulsion Laboratory på observationsstedet. 
Billedet er taget under et af de mange forsøg man udførte med en model af HeflinJJFOet. 

sov FOTO 


UDEFRA 


Vela satellit mysteriet 

Af Joho Prytz. 


Denne artikel er hentet fra UFO Research Australia News- 
letter og ikke en science fiction roman, selvom overskriften 
lyder i den retning. Hvad skete der i den sydlige del af At¬ 
lanterhavet, var det et kernevåbenforsøg, et meteor eller et 
uidentificeret blinkende objekt? 


Den 30. juni 1908 eksploderede et 
eller andet (et meteor, et sort hul, 
antimaterie, en komet, et atom¬ 
drevet rumskib, etc. etc.) over det 
tyndt befolkede Tunguska område 
på det centralsibiriske plateau*). 

Dette MYSTERIUM er stadig lige 
uforklarligt og lige så populært, 
som det var under de videnskabe¬ 
lige undersøgelser i den første tre- 
diedel af det tyvende århundrede. 



Kan man drage paralleller mellem Tungu- 
ska-hændelsen i 1908 og Vela-mysteriet?? 



Den 22. september 1979 sporede 
den amerikanske Vela satellit et el¬ 
ler andet lige ved havoverfladen I 
den sydlige del af Atlanterhavet. 
Hvad det end var, kan det måske 
vise sig at blive en lige så stor 
gåde, som det, der skete i Tungu¬ 
ska, og som stadig efter 71 år er 
uopklaret. De, som har læst om 
Tunguska katastrofen, vil måske 
finde paralleller i Vela-mysteriet. 
Om det så er virkelighed eller ej, 
forbliver et åbent spørgsmål. Men 
bedøm selv, for her følger så Vela¬ 
sagens udvikling. 

11970 opsendte USA en Vela-satel- 
lit, som var en af en serie satellit¬ 
ter, hvis opgave var at overvåge, 
om russerne overholdt deres del af 
den aftale, de havde indgået med 
amerikanerne i 1963 om forbud 
mod atmosfæriske kernevåbenfor¬ 
søg. Som orientering kan det næv¬ 
nes, at kun tre af de oprindelig 
otte opsendte satellitter er i funk¬ 
tion den dag i dag, og at deres 
funktionstid snart er udløbet. 

Vela-satellitterne var udstyret 
med Instrumenter, så de kunne re¬ 
gistrere enhver form for stråling 
(røntgen, gamma og neutron), som 
normalt forekommer i forbindelse 
med et kernevåbenforsøg i atmos¬ 
færen. Disse specielle måleappa¬ 
rater er enten blevet ødelagte i lø¬ 
bet af de ni år, de har været udsat 
for de påvirkninger, der er i det yd¬ 
re rum (især den ultraviolette strå¬ 
ling) eller de er blevet afbrudte, 
når de ikke længere var følsomme 
nok til at registrere det, de var be- 


*) Se UFO-NYT 1968 side 48, 1974 side 179, 
1976 side 257, 1977 side 47 og 1981 nr. 5 
side 36). 


10 UFO-NYT 4/82 











regnet til. Når satellitten befandt 
sig for eksempel nogle tusinde ki¬ 
lometer over Sydatlanten, var dens 
dækningsområde ca. 7.000 km^ 
hvilket omfattede dele af Sydafri¬ 
ka, Det indiske Ocean og Antark¬ 
tis. 

Yderligere var denne specielle 
amerikanske spionsatellit også ud¬ 
styret med optiske instrumenter, 
så den kunne registrere ildkuglen 
i en kernevåbeneksplosion. Disse 
optiske instrumenter ikke blot fun¬ 
gerede, men de fungerede særde¬ 
les perfekt, efter de var blevet kali¬ 
breret en uge før hændelsen, og 
dertil kommer, at de blev under¬ 
søgt lige efter, uden man fandt den 
mindste uregelmæssighed. 

Det var denne amerikanske Vela- 
satellits optiske instrumenter, der 
ud på de små timer den 22. sep¬ 
tember 1979 registrerede to kort¬ 
varige lysglimt et eller andet sted 
i det omtalte område. Disse lys¬ 
glimt, som var af forskellig styrke, 
fulgte det karakteristiske mønster, 
som de øvrige kernevåbeneksplo¬ 
sioner, denne satellits samme op¬ 
tiske instrumenter tidligere havde 
registreret. Det skal lige bemær¬ 
kes, at det var 42. gang, denne 
satellit havde registreret en kerne¬ 
våbeneksplosion, og i de 41 tid¬ 
ligere tilfælde havde instrumenter¬ 
ne fungeret upåklageligt! Ildkug¬ 
len ved en atomeksplosion har et 
meget specielt udseende, og kan 
ikke sammenlignes med andre 
kendte fænomener. Amerikanske 
forsvarseksperter beregnede, at 
dette lysglimt, hvis det var fra et 
kernevåbenforsøg — og det var de 
ikke i tvivl om — måtte stamme 
fra en bombe af størrelsesordenen 
2-4 kiloton, hvilket svarer til en 
meget lille atombombe, ca. 10%til 
40% under det normale for et ker¬ 
nevåbenforsøg, foretaget af et af 
de lande, der fortsat foretager den 
slags. 

Der gik imidlertid en måned før 
amerikanerne frigav detaljerne fra 
denne »opdagelse« i en meget til¬ 
bageholdende pressemeddelelse, 
hvori man antydede, dog uden no¬ 
gen direkte anklage, at Sydafrika 
havde foretaget et kernevåbenfor¬ 
søg enten over Det indiske Ocean 
eller på et hemmeligholdt sted i 
Kalahari ørkenen i den nordlige del 
af landet. Efterretningseksperter 
regnede med, at Sydafrika hermed 
blev det syvende medlem af atom¬ 


klubben. Når man så på de geogra¬ 
fiske data, var det mest logisk at 
mistænke Sydafrika. Der gik dog 
kun meget kort tid efter amerika¬ 
nernes afsløringer, før sagen ud¬ 
viklede sig til lidt af et mysterium. 

Den sydafrikanske atomenergi¬ 
kommission, såvel som ledende 
sydafrikanske regeringsmedlem¬ 
mer, inklusive udenrigsminister Pik 
Botha, meddelte straks, at Sydafri¬ 
ka hverken kunne eller ville fore¬ 
tage en atmosfærisk kernevåben¬ 
prøvesprængning. De diplomatiske 
forbindelser mellem Sydafrika og 
USA var i forvejen dårlige, og dette 
gjorde dem absolut ikke bedre. 

Den sydafrikanske flådechef vice¬ 
admiral J. C. Walthers foreslog i 
stedet, at det var mere nærliggen¬ 
de at antage, at der var sket en 
eksplosion i en russisk atomdrevet 
u-båd, der befandt sig ud for den 
sydafrikanske kyst. Selvom man 
vidste, at en atomdrevet russisk 
u-båd af Echo II klassen havde be¬ 


fundet sig i farvandet ud for Kap 
det gode Håb (nogle rapporter la¬ 
der dog antyde, at der ikke befandt 
sig nogle u-både i området) be¬ 
nægtede russerne at nogen af de¬ 
res u-både (atomdrevne eller ej) 
skulle have haft et uheld. Amerika¬ 
nerne indrømmede så, at de også 
havde overvejet denne mulighed, 
men at de hurtigt havde afvist den 
igen. 

De sydafrikanske embedsmænd 
foreslog derefter, at det var russer¬ 
ne, kineserne eller endog ameri¬ 
kanerne selv, der havde foretaget 
kernevåbenforsøget. Et andet for¬ 
slag gik ud på, at det var Israel el¬ 
ler Pakistan, der var den skyldige, 
og at de havde valgt et forsøgs¬ 
område på et ukendt skib nær 
Sydafrika med det tydelige forsæt 
at kaste mistanken på Pretoria re¬ 
geringen. Brasilien, Argentina, ja, 
faktisk alle de lande, der anvender 
kernekraft, blev på et eller andet 
tidspunkt mistænkt af en eller an- 



Vela satellitterne opsendes parvis som vist på fotoet. Hver satellit er en »26-kant« med en 
diameter på 130 cm (vægt 260 kg). Det er én af satellitterne på fotoet (Vela 11 og 12), som 
opdagede det mærkelige signal. Begge kredser i en bane godt 111.000 km over Jordens 
overflade. 

Kilde: USAs Forsvarsministerium. 









den. Det er vist unødvendigt at for¬ 
tælle, at samtlige de lande, der 
blev udpeget som synderen, be¬ 
nægtede ethvert kendskab til hæn¬ 
delsen. 

Vi vender nu blikket tilbage mod 
USA, hvor professor J. Yan R Smith 
fra Westville University foreslog, 
at den mystiske eksplosion skyld¬ 
tes en russisk, kernevåbenbestyk- 
ket interkontinental raket, der var 
blevet affyret i 1963 og som ved en 
fejl ikke eksploderede, da den slog 
ned ca. 1900 km syd for Kap det 
gode Håb. Saltvandets indvirkning 
på det med kernevåben armerede 
rakethoved forårsagede så eksplo¬ 
sionen 16 år senere. Hans teori var 
baseret på en amerikansk radar¬ 
sporing af et ufo, og ikke på om 
russerne dengang havde gennem¬ 
ført et sådant forsøg i det pågæl¬ 
dende område. En undersøgelse 
i 1963 konkluderede dog, at det 
ikke kunne udelukkes, at det bare 
var et meteor, der var styrtet i At¬ 
lanterhavet. 

Ved hjælp af Vela-satelliftens 
registreringer forsøgte amerikaner¬ 
ne naturligvis at bevise, at der 
havde fundet en kerneeksplosion 
sted. Den endelige undersøgelse 
beviste dog intet, hvilket vel var 
grunden til, at amerikanerne aldrig 
direkte beskyldte hverken Sydafri¬ 
ka eller noget andet land for det 
skete. De akustiske instrumenter 
blev undersøgt for om de havde re¬ 
gistreret trykbølgen fra eksplosio¬ 
nen, dog uden held. De seismiske 
apparater havde heller ikke regi¬ 
streret den chokbølge, der even¬ 
tuelt kunne stamme fra den mysti¬ 


ske eksplosion. Amerikanske re¬ 
kognosceringsfly af typen U-2 blev 
sendt til området for at søge efter 
spor af radioaktive partikler i den 
øvre atmosfære, og igen var resul¬ 
tatet negativt. Dr. K. Lokan, leder 
af det australske strålings labora¬ 
torium, fortalte, at man ikke fra au¬ 
stralsk side havde målt nogen stig¬ 
ning i strålingsintensiteten. Og selv¬ 
om det new zealandske kerneviden¬ 
skabelige institut på et tidligere 
tidspunkt havde meddelt, at der 
var sket en let stigning i det radio¬ 
aktive nedfald, blev dette ikke be¬ 
kræftet af New Zealands nationale 
strålings laboratorium, faktisk kun- 


... Det var den ameri¬ 
kanske Vela-satellits op¬ 
tiske instrumenter, der 
ud på de små timer den 
22. september 1979 regi¬ 
strerede to kortvarige iys- 
giimt... 


ne instituttet i Wellington ikke fin¬ 
de sine målinger! 

Den amerikanske forsvarsmini¬ 
ster dr. H. Brown udtalte derfor, at 
man ikke kunne bevise, at Sydafri¬ 
ka eller for den sags skyld noget 
andet land havde foretaget et ker¬ 
nevåbenforsøg. Da de seneste 
amerikanske oplysninger fastslog 
at det afgørende, søgte bevis, mang¬ 
lede, foreslog efterretningstjene¬ 
sten, at de signaler Vela-satellitten 


havde opfanget, måtte skyldes en 
række tilfældigt sammenfaldende, 
naturlige fænomener. Et enkelt na¬ 
turligt fænomen kunne udelukkes 
på grund af de to lysudladninger. 
Amerikanerne foretog derfor en til¬ 
bundsgående undersøgelse af de 
muligheder der var, af den indly¬ 
sende grund at der her var en man¬ 
gel i deres overvågning af våben¬ 
kapløbet. En sådan mangel kan en 
supermagt på ingen måde accep¬ 
tere. I løbet af meget kort tid og 
med 100% sikkerhed i tider, hvor 
»trykknapkløe« gør faren for en 
atomkrig overhængende, er man 
nødt til at vide om et kernevåben er 
blevet affyret. 

Præsidenten sammensatte der¬ 
for et panel af ni videnskabsmænd; 
de bedste som penge og ordrer 
kunne skaffe. Dette panel gen¬ 
nemgik alle de data regeringen 
kunne skaffe, og i januar 1980 ef¬ 
ter tre måneders undersøgelse kon¬ 
kluderedes det, at Vela-satellittens 
telemetri-registreringer rent teknisk 
var mangelfulde (dette er bureau¬ 
kratsprog for »vi aner ikke et klap 
om, hvad der foregår omkring os, 
og slet ikke hvad der egentlig ske¬ 
te«). Skønt en mindre kerneeksplo¬ 
sion ikke helt kunne udelukkes på 
grund af det spinkle bevis, der tal¬ 
te for den mulighed (nærmere for¬ 
klaring følger), udelukkede det vi¬ 
denskabelige panel følgende for¬ 
klaringer: Funktionsfejl i satellit¬ 
ten, kosmisk stråling, solaktivitet, 
meteorglimt og kuglelyn. I irrita¬ 
tion vendte panelet sig mod, hvad 
de selv betegnede som »blænd¬ 
værk«: mærkelige signaler, der kon¬ 
stant modtages, og som man sta¬ 
dig ikke kan give en tilfredsstil¬ 
lende forklaring på. Signaler? Hvad 
videnskabsmændenes rapport kom 
ind på var, at det glimt, der blev re¬ 
gistreret den 22. september 1979, 
kun var ét ud af tusinder af sig¬ 
naler, som man gennem de sidste 
ti år havde modtaget, og som til for¬ 
veksling ligner en kernevåbeneks¬ 
plosion, men som ikke nødvendig¬ 
vis stammer fra en bombe. Ifølge 
det amerikanske udenrigsministe¬ 
riums udtalelse, »vi er ikke i stand 
til at anklage nogen for noget« 
fordi videnskabsmændenes rap¬ 
port »nu fortæller os, at det vi troe¬ 
de var et enestående signal fra Ve¬ 
la, kun næsten (ministeriets frem¬ 
hævelse) var enestående.« 

Det eneste, der kunne bruges 

som et eventuelt bevis, blev ved et 
tilfælde opfanget af radioobserva¬ 
toriet ved Arecibo, Puerto Rico. 
Fra ionosfæren opfangede man et 
signal, der godt kunne stamme fra 
et kernevåbenforsøg, udført på sam¬ 
me tid og sted, som det Vela-satel- 
litten registrerede. Men efter sig¬ 
nalets karakter kunne det lige så 
godt stamme fra noget andet, f.eks. 
et jordskælv, solaktivitet, elektrisk 
uvejr eller andre naturlige fæno¬ 
mener. Godt nok var dette signals 
styrke ikke direkte sammenligne¬ 
ligt med et signal fra et kernevåben¬ 
forsøg, men her var dog et ud¬ 
gangspunkt. 

I den endelige undersøgelse var 
»blændværk«-teorien imidlertid det 
bedste det videnskabelige panel 
kunne præstere. Regeringen skul¬ 
le jo have noget for sine penge og 
videnskabsmændene bevare deres 
omdømme. »Blændværket« skulle 
så have været et meteor eller et 
stykke rumaffald, der roterede i- 
mens det passerede Vela-satellit- 
tens optiske instrumenter, herved 
reflekteredes solen to gange, så 
det lignede et kernevåbenforsøg. 
Det eneste regeringen konkludere¬ 
de korrekt i var, at sandsynlighe¬ 
den for at denne teori var rigtig var 
lige så ringe, som sandsynlighe¬ 
den for at et mislykket kernevåben¬ 
forsøg ikke ville efterlade sig no¬ 
get spor. 

Men her slutter sagen nu ikke, 
for det amerikanske TV-selskab 
CBS kunne berette, at to israelere, 
Ely Taicher og Amy Dor-On, i en 
endnu ikke udgivet bog havde skre¬ 
vet, at Israel, med den sydafrikan¬ 
ske regerings vidende, havde af¬ 
prøvet et kernevåben ud for Syd¬ 
afrikas kyst, netop på det tids¬ 
punkt som Vela-satellitten registre¬ 
rede det. Dertil kommer, at Israel 
havde fået uranen fra Sydafrika og 
opformeret den i Negev-ørkenen 
på et kernekraftværk, som var leve¬ 
ret af Frankrig. Carter regeringen 
udtalte tillige, at ingen hverken po¬ 
litisk eller militær organisation vil¬ 
le sætte Israel og/eller Sydafrika i 
forbindelse med et sådan kerne¬ 
våbenforsøg. Nu her seks måneder 
efter er der stadig intet bevis på, at 
hændelsen var af nuclear oprindel¬ 
se, men hvis den var, mente CIA at 
der var størst sandsynlighed for at 
enten Israel eller Sydafrika var den 
skyldige. 

Den næste teori gik ud på, at 


det drejede sig om et forsøg med 
en neutronbombe. Skønt der ikke 
var det mindste bevis på, at noget 
land havde afprøvet en neutron¬ 
bombe, var der flere lande, der var 
i stand til det. Neutronbombe-teo¬ 
rien kunne også forklare både den 
relativt lave udstråling fra denne 
kerneeksplosion (hvis det var en 
sådan) og manglen på radioaktivt 
nedfald. Men der var det men, at 
man tidligere havde registreret i 
hundredvis af mærkelige signaler. 
Derfor faldt tanken ganske natur¬ 
ligt på, om et eller flere lande med 
forsæt skød med laserstråler efter 
Vela-satellitterne og de andre spi- 


Amerikanske rekognos¬ 
ceringsfly af typen U-2 
blev sendt til området for 
at søge efter spor af 
radioaktive partikler i den 
øvre atmosfære og igen 
var resultatet negativt .,. 


onsatellitter med den hensigt at 
forvirre dem (eller ødelægge dem 
o.a.). Denne mulighed havde det 
videnskabelige panel også været 
inde på, men de havde afvist den 
igen. Da der stadig var nok til dem 
at undersøge, samlede den ameri¬ 
kanske regering det oprindelige 
panel igen, så dataene endnu en 
gang kunne analyseres. 


Men nu var linierne trukket skar¬ 
pere op, for i modsætning til viden- 
skabsmændenes tidligere rapport, 
der udlagde det hele som »blænd¬ 
værk«, undersøgte et hold mili¬ 
tære efterretningseksperter også 
dataene og konkluderede i en rap¬ 
port fra forsvarets efterretnings¬ 
tjeneste, at det Vela-satellitten hav¬ 
de registreret, ikke kunne være op¬ 
stået på en naturlig måde, men 
højst sandsynlig skyldtes en syd¬ 
afrikansk kernevåbensprængning. 
Som bevis brugte de ikke kun Vela- 
satellittens registreringer og data¬ 
ene fra Arecibo radioteleskopet, 
men også nogle nu frigivne svage 
signaler fra akustiske og hydro- 
akustiske instrumenter, som be¬ 
fandt sig på en ikke oplyst posi¬ 
tion på den nordlige halvkugle. 
Dog mente nogle eksperter, at det 
ikke var muligt på så lang afstand 
at registrere noget akustisk fra det 
formodede lille kernevåben. En 
amerikansk radarstation registre¬ 
rede ellers en slags elektromagne¬ 
tisk impuls lige efter hændelsen 
den 22. september. For ikke at tale 
om de sydafrikanske krigsskibe, 
der var på en speciel opgave, mens 
de deltog i en øvelse på næsten 
samme position og på næsten 
samme tidspunkt, som glimtet blev 
observeret. 

Videnskabsmændene veg imid¬ 
lertid ikke en tøddel fra deres 
»blændværk«-teori, selvom tonen 
nok ændredes en del. På grund af 
den ringe sandsynlighed for teo¬ 
rien med det flyvende/roterende 



, Som satellitekspert bekymrer det Dem så aldrig, at ingen fatter, 
hvad det egentlig er De siger?« 

meteor, der var ret usandsynlig, og 
det store antal af tidligere registre¬ 
ringer (som ikke var af nuclear op¬ 
rindelse) foreslog det videnskabe¬ 
lige panel, at det Vela-satellitten 
havde registreret, var to stykker 
fra et meteor, der havde ramt selve 
satellitten. De beviser, som efter¬ 
retningseksperterne brugte, blev 
karakteriseret til at være »alt for 
mangelfulde til at kunne henføres 
til netop denne sag«, da de inde¬ 
holdt flertydigheder i »signal iden- 
tificationen og positionsbestem¬ 
melsen««. Videnskabsmændenes an¬ 
den forklaring var egentlig ikke 
bedre end deres første, men dog 
lettere at fordøje, end hvis sagen 
fortsat havde stået som værende 
helt uforklarlig. 

Er De forvirret? Så hold ud lidt 
endnu, for De, kære læser, har 
endnu ikke læst det mest kuriøse, 
egentlig har intet nyt endnu set da¬ 
gens lys. 

Den amerikanske journalist Jack 
Anderson citerede i september 
1980, næsten et år efter hændel¬ 
sen, en hemmeligstemplet ClA-rap- 
port. I denne rapport hedder det, 
at Israel, Sydafrika (hvilket ikke var 
nyt) og Taiwan (hvilken politisk og 
militær konstellation) i fælles¬ 
skab havde afprøvet en minibom¬ 
be af N-typen (type N = nuclear). 
Hvis denne ClA-rapport findes, må 
den have førstepræmien i origina¬ 
litet. Om denne rapport løser pro¬ 
blemet, udover den tilfredsstiller 
videnskabsmændene og Det hvide 
Hus, fortæller hverken CIA eller 
Jack Anderson. 

Den bedste forklaring kom nok 
fra den forhenværende BBC-repor- 
ter David Tayior, som var leder af 
et hold journalister, der også un¬ 
dersøgte sagen. I Granada TVs ud¬ 
sendelse World in Action, forkla¬ 
rede han hvordan sydafrikanerne 
med hjælp af både amerikanske 
videnskabsmænd, regeringsem- 
bedsmænd og private virksomhe¬ 
der i en international blanding af 
handel, tuskhandel og intriger, (som 
ikke lod lan Flemings James Bond 
noget efter) i største hemmelighed 
købte en af verdens bedste atom¬ 
kanoner og afprøvede den i Syd- 
atlanten — og det var det, Vela- 
satellitten sporede. Sagen er i en 
nøddeskal den, at sydafrikanerne 
anskaffede sig en atomgranat, som 
de derefter afprøvede ved at affyre 
den med en haubits fra et krigs¬ 


skib. CIA arrangerede det tillige så¬ 
dan, at Sydafrika gennem private 
amerikanske firmaer kunne bevare 
sin militære overlegenhed overfor 
Angola, da Sydafrika og Angola jo 
ikke just er de bedste venner. Hvis 
glimtet var fra et jordisk kerne¬ 
våbenforsøg, er denne forklaring 
også den eneste, der giver et svar 
på, 1) hvorfor eksplosionen kun var 
ca. 8000 meter over havets over¬ 
flade, 2) hvorfor der ikke var andre 
satellitter, der registrerede den, 
3) og da bomben var af ministør¬ 
relse, forklarer det også grunden 
til, at der ikke måltes noget radio¬ 
aktivt nedfald, og 4) hvorfor der ik- 


... I irritation vendte pa- 
neiet sig mod, hvad de 
seiv betegnede som 
»biændværk«: mærkelige 
signaler, der konstant 
modtages og som man 
ikke kan give en tilfreds- 
stillende forklaring på ... 


ke blev set nogen raketaffyring. 
Om rapporten fra World in Action 
er sand, er aldrig blevet bekræftet, 
hvilket vel ikke, hvis den er sand, 
kan undre nogen. Når alt kommer 
til alt måtte Pentagon, det ameri¬ 
kanske udenrigsministerium og den 
amerikanske regering (og ikke 
mindst præsidenten) have vendt 
det blinde øje mod hvad der fore¬ 
gik, hvilket, hvis det blev offent¬ 
ligt kendt, ville have gjort Amerikas 
medunderskrift på ikke-sprednings- 
aftalen for atomvåben til en paro¬ 
di. 

Men, kære læser, her slutter hi¬ 
storien ikke. Men hvis, som lan 
Fleming engang skrev, »én gang 
er en tilfældighed, to gange et 
sammentræf, men tre gange en 
fjendtlig handling«, har vi nået sam¬ 
mentræffet. Men hvis vi antager, at 
de tidligere rapporterede tilfælde 
er virkelige, har vi for længst nået 
de fjendtlige handlinger. Er De for¬ 
virret, så læs trygt videre ... 

Den 15. december 1980 registre¬ 
rede en amerikansk overvågnings¬ 
satellit en anden »hændelse« over 
havet nær den sydafrikanske kyst. 


Denne gang var det dog et infra¬ 
rødt signal, og de optiske instru¬ 
menter så intet. Da man denne 
gang både i militære og videnska¬ 
belige kredse var enige om, at 
det ikke var et kernevåben, (der var 
igen ingen beviser) og da ameri¬ 
kanske spionsatellitter er indrette¬ 
de til ikke at lade sig narre af na¬ 
turlige fænomener, må den mest 
sandsynlige forklaring også denne 
gang være »blændværk«, opstået 
ved at Solens infrarøde stråler blev 
reflekteret af et meteors kondens¬ 
stribe. Den amerikanske regerings 
største problem er nu, at man åben¬ 
bart ikke kan stole 100% på spion¬ 
satellitterne, da der kan være fejl 
i deres varslingssystemer. Disse 
fejl bevirker tilsyneladende, at sa¬ 
tellitterne ikke kan afgøre om et 
land virkelig har foretaget et kerne¬ 
våbenforsøg i atmosfæren, for hvis 
de ikke kan se forskel på et kerne¬ 
våben og et meteor, hvilken gavn 
har man så af dem? Det er deres 
data, der skal bruges til at afgøre 
»skal/skal ikke«, når og hvis man 
når til det stade, hvor det skal af¬ 
gøres, om der skal trykkes på knap¬ 
pen og en tredie verdenskrig star¬ 
tes! 

Men hvad nu, hvis de to omtalte 
hændelser hverken er kernevåben¬ 
forsøg, og det er der ikke meget, 
der tyder på) eller »blændværk«, 
som i øvrigt næsten kan udeluk¬ 
kes, da satellitterne er indrettet 
til ikke at registrere noget sådant? 
Der åbnes ingen muligheder for 
den slags, og hvad enten De vil ac¬ 
ceptere det eller ej, der findes hel¬ 
ler ikke et »måske«. Og hvad med 
de mange »blændværk« signaler, 
som man ifølge videnskabsmæn¬ 
dene under ledelse af Jack Ruina 
fra Massachusetts Institute for 
Technology, har registreret gen¬ 
nem årene. Alt dette sætter ikke 
blot spørgsmålstegn ved de vilde 
kernevåben-teorier (som USA også 
villigt indrømmer), men også ved 
de hyppigt forekommende naturli¬ 
ge foreteelser, som satellitterne 
burde ignorere, for ikke at nævne 
de få tilfælde af »blændværk«, som 
satellitten også skulle ignorere. 

At udtrykke det på samme må¬ 
de, som amerikanerne gjorde i de¬ 
res første undersøgelse af »Vela- 
tilfældet«: »Dette kunne forblive et 
mysterium i al evighed,« dur ikke i 
disse tider, hvor faren for en atom¬ 
krig lurer lige om hjørnet. Og det 

er den eneste konklusion, jeg kan 
tilslutte mig. 

Men, da så mange andre allere¬ 
de har ytret sig meget frit i denne 
sag, vil jeg også tillade mig at op¬ 
kaste nogle tanker, og derved åbne 
et par døre på klem. Kunne det 
tænkes, som en mulighed, at de 
jordiske vogtere bliver bevogtet, 
ikke kun af hinanden, men også af 
udenjordiske vogtere, som så igen 
bliver bevogtet af jordiske vogtere, 
og at denne opdagelse måske, og 
kun måske, har vapret årsag til fle¬ 
re forskellige »blændværk«. 

I den første uge af august ob¬ 
serverede to kvinder og et barn et 
objekt, der var identisk eller næ¬ 
sten identisk med det objekt Heflin 
så. Denne iøjnefaldende og veldo¬ 
kumenterede observation fandt 
sted ved Sherman Oaks, Califor¬ 
nien, omkring 48 km nordvest for 
Heflins observationssted. 

I samme uge fandt en ny hæn¬ 
delse sted 24-32 km væk. Adskilli¬ 
ge mennesker så et lysende skive¬ 
formet objekt med en kuppelfor¬ 
met overbygning. Objektet svæve¬ 
de lydløst over højspændingsled¬ 
ningerne, der gik langs med Santa 
Ana Freeway. Da bilerne begyndte 
at holde i kø og nogle parkerede 
og løb op ad skråningen til høj- 
spændinsledningerne for bedre at 
kunne se, satte UFOet sig i be¬ 
vægelse over ledningerne og for¬ 
svandt. 

En måned senere, den 4. sep¬ 
tember 1965, så en privatpilot, der 
fløj i nærheden af El Toro flåde¬ 
stationen et »tallerken«-lignende 
fartøj, der skinnede som poleret 
aluminium. To passagerer i hans 
Piper Cherokee var vidner til ob¬ 
servationen. 

Disse rapporter viser tilsynela¬ 
dende, at Heflins observation ikke 
behøver at have været en isoleret 
foreteelse. Men om den virkelig 
har fundet sted, og om billederne 
viser et uidentificeret flyvende ob¬ 


jekt, er i dag diskutabelt. Hos en 
bookmaker ville Heflin med de 
foreliggende oplysninger nok have 
odds imod sig. 

INDRAPPORTERINGER 

DANMARK 


SKANDINAVISK UFO INFORMATION 

RAPPORTCENTRALEN 



KLASSIFIKATION 

-bruges ved årsopgørelsen 


A 

NL. 

1 

A 

NL . 

2 

O 

DL . 

1 

• 

DL . 

2 

■ 

NO. 

1 

♦ 

NO. 

2 

# 

NO. 

3 


IKKE KLASSIFI¬ 
CERET 2 MDRS. 

A STATUS 
^ dette 

TEGN VIL 
ANGIVE HVOR¬ 
FRA I LANDET 
VI MODTAGER 
INDBERET¬ 
NINGERNE.... . 


SITUATIONSRAPPORT: 

1/3 - 30/4 1982 

•^SUFOl/ufonyt_ 



NL1. 

Nattelysfænomen 1 

Et punktformet lys uden detaljer. 



NL.2. 

Nattelysfænomen 2 

Et lysfænomen af en vis udstræk¬ 
ning med synlig form. 



Et nattelys er et eller flere lys, der 
ses efter solnedgang. Iagttageren 
kan ikke sige, hvor langt væk lyset 
er. Lysene kan være konstante, 
blinkende eller roterende. Lysene 
kan bevæge sig støt, fare omkring 
eller hænge stille. 



DL.1. 

Dagslysfænomen 1 

Et punktformet fænomen uden de¬ 
taljer. 



DL2. 

Dagslysfænomen 2 

Et fænomen af en vis udstrækning 
med synlig form. 



Et dagslysfænomen er et eller fle¬ 
re fænomener, der ses efter sol¬ 
opgang. Iagttageren kan ikke sige, 
hvor langt væk fænomenet er. Det 
kan bevæge sig støt, fare omkring 
eller hænge stille. 



I N0.1. 

1 Nærobservation af 1. grad 

I Et ufo med tydelige detaljer set 

I inden for en afstand af 150 meter 
eller mindre. 


I N0.2. 

Nærobservation af 2. grad 

Et ufo som i N0.1., der tillige ef¬ 
terlader tegn på at have været der 
- såsom landingsmærker, stråling, 
beskadiget vegetation, elektriske 
forstyrrelser osv. 


1 N0.3. 

Nærobservation af 3. grad 

Et ufo - svævende eller landet - 
som i N0.1., hvor der er iagttaget 
væsener eller skikkelser inde i el¬ 
ler i umiddelbar nærhed af fæno¬ 
menet. 

Den følgende liste angiver hver en¬ 
kelt henvendelse om observationer, 
som SUFO har modtaget i den an¬ 
førte periode. 

Markeringen på kortet angiver ob¬ 
servatørens opholdssted i hvert 
tilfælde. 

Da kun et fåtal af henvendelserne 
er undersøgt til bunds på opgørel¬ 
sestidspunktet, kan der mangle 
oplysninger i flere tilfælde — lige¬ 
som det ikke er muligt at afgøre, 
om observationerne kan identifi¬ 
ceres, før de er færdigbehandlede. 
(En komplet oversigt over antal 
UFOer/IFOer bringes hvert år i 
forbindelse med en statistisk ana¬ 
lyse af det samlede rapportmate¬ 
riale). 

Under rubrikken UFO-RAPPORTER, 
DANMARK, bringes et udvalg af 
de færdigbehandlede observatio¬ 
ner. 


Bestil 

Deres 

abonnement 

O 

pa 

UFO-NYT 

direkte 

O 

pa 

telefon 
( 03 ) 61 87 38 

svarer normalt 
I (dagtimerne 
ln(dtil kl. 20.00. 


Inidkomne observationsberetninger i ti(den 

1 mor+o ’PO til PH Qr»ril ’PO DST = Dansk Sommertid 
I. I Mal lo U£. III OU. aiJIll 0 £. DNT = Dansk Normaltid 


Observa¬ 

tionsdato 

Begyndel¬ 

sestids¬ 

punkt 

Varig¬ 

hed 

Observationssted 

(postnr.) 

Antal 

observa¬ 

tører 

Farver 

02-08-81 

ca. 22.00 DST 

— 

2635 Ishøj 

2 

hvid 

27-11-81 

19.50 DNT 

5-10 min. 

9500 Hobro 

3 

mørkerød 

-03-82 

— 

— 

4200 Slagelse 

1 

— 

03-03-82 

20.45 DNT 

5 min. 

3460 Birkerød 

1 

hvid 

05-03-82 

19.50 DNT 

10 min. 

4220 Korsør 

2 

— 

07-03-82 

23.00 DNT 

— 

3730 Herlev 

1 

intet observeret, 
kun lyd 

11-03-82 

20.28 DNT 

8 min. 

7190 Billund 

9 

hvid/blå/rød 

15-03-82 

20.00 DNT 

30 sek. 

2960 Rungst. Kyst 

1 

rød/hvid 

22-03-82 

20.40 DNT 

15 min. 

8000 Arhus 

— 

— 

22-03-82 

21.25 DNT 

10 min. 

8000 Arhus 

8-10 

orange 

23-03-82 

17.15 DNT 

— 

8000 Arhus 

2 

orange 

23-03-82 

21.30 DNT 

4 min. 

4220 Korsør 

2 

hvid/sort 

23-03-82 

22.- DNT 

— 

8000 Arhus 

2 

orange 

23-03-82 

22.45 DNT 

— 

4200 Slagelse 

1 

orange-rødt 

23-03-82 

22.45 DNT 

— 

4200 Slagelse 

1 

orange-rødt 

25-03-82 

20.00 DNT 

få sek. 

2200 Kbh. N 

1 

hvid 

28-03-82 

21.00 DST 

5 min. 

4350 Ugerløse 

2 

hvid/blå 

31-03-82 

21.05 DST 

— 

2930 Klampenborg 

— 

— 

01-04-82 

21.05 DST 

4 min. 

8410 Rønde 

1 

gulligt 

02-04-82 

16.00 DST 

nogle min. 

8220 Brabrand 

2 

metallisk 

10-04-82 

22.10 DST 

3-5 min. 

9530 Støvring 

1 

hvid 

11-04-82 

ca. 00.00 DST 

ca. 1 t. 

9400 Nr. Sundby 

2 

rød/blå/grøn 

11-04-82 

ca. 00.15 DST 

ca. 15 min. 

9850 Hirtshals 

1 

— 

11-04-82 

ca. 00.15 DST 

ca. 10 min. 

9400 Nr. Sundby 

2 

hvid 

11-04-82 

ca. 00.20 DST 

ca. 3 min. 

9850 Hirtshals 

1 

— 

11-04-82 

ca. 01.30 DST 

5-10 min. 

9970 Strandby 

2 

blå 

11-04-82 

02.25 DST 

ca. 1 min. 

9900 Fr. havn 

3 

hvid/gul 

11-04-82 

02.30 DST 

5-10 min. 

9300 Sæby 

1 

hvid 

11-04-82 

02.30 DST 

ca. 2 min. 

9300 Sæby 

1 

hvid/gul 

11-04-82 

ca. 02.30 DST 

ca. 5 min. 

9330 Dr.lund 

1 

hvid 

11-04-82 

ca. 02.30 DST 

3-4 min. 

9990 Skagen 

4 

gullig/hvid 

11-04-82 

ca. 02.30 DST 

3-4 min. 

9363 Gandrup 

1 

hvid 

11-04-82 

ca. 02.30 DST 

ca. 10 min. 

9700 brønderslev 

4 

gullig 

11-04-82 

ca. 02.30 DST 

— 

9981 Jerup 

2 

som neonlys 

11-04-82 

ca. 02.30 DST 

1 min. 

mellem 9310 Vod¬ 
skov og 

9362 Gandrup 

4 


11-04-82 

ca. 02.30 DST 

10 min. 

9900 Fr.havn 

1 

hvid 

11-04-82 

ca. 02.35 DST 

5-10 min. 

9310 Vodskov 

6 

hvid 

11-04-82 

ca. 02.40 DST 

ca. 10 sek. 

9380 Vestbjerg 

6 

— 

11-04-82 

ca. 02.40 DST 

ca. 5 min. 

9700 Brønderslev 

3 

gul/hvid 

11-04-82 

ca. 02.40 DST 

2-3 min. 

9370 Hals 

2 

hvid 

11-04-82 

ca. 02.40 DST 

ca. 2 min. 

9990 Skagen 

4 

g råblå/gul 

11-04-82 

ca. 02.45 DST 

— 

9800 Hjørring 

3 

hvid 

11-04-82 

ca. 02.45 DST 

2-3 min. 

8400 Nr. Sundby 

1 

hvid/kobberrød 

11-04-82 

ca. 02.45 DST 

2 min. 

9881 Bindslev 

4 

hvid/rød 

11-04-82 

ca. 02.50 DST 

3-5 min. 

9440 Åbybro 

1 

hvid 

11-04-82 

ca. 02.50 DST 

5 min. 

9480 Løkken 

3 

hvid/rød 

11-04-82 

ca. 03.00 DST 

5 min. 

9330 Dr.lund 

3 

grå 

11-04-82 

ca. 03.15 DST 

— 

»Nordjylland« 

1 

blåviolet/hvid 

11-04-82 

23-tiden DST 

ca. 5 min. 

9460 Brovst 

3 

hvid 

11-04-82 

ca. 22.45 DST 

ca. 15 min. 

9700 Brønderslev 

1 

sort 

12-04-82 

ca. 23.30 DST 

— 

9220 Aalborg 0 

2 

hvid 

12-04-82 

ca. 22.35 DST 

ca. 10 min. 

9500 Hobro 

1 

sort/rød 

13-04-82 

21.45 DST 

3 min. 

4220 Korsør 

2 

gul 

13-04-82 

22.40 DST 

— 

8210 Arhus V 

1 

gul 

13-04-82 

ca. 23.15 DST 

ca. 15 sek. 

9000 Aalborg 

1 

gullig 

15-04-82 

ca. 22.30 DST 

ca. 10 min. 

2100 Kbh. 0 

1 

orange/hvid 

15-04-82 

ca. 23.00 DST 

— 

2650 Hvidovre 

1 

hvid 

17-04-82 

13.45 DST 

ca. 10 min. 

8900 Randers 

1 

sort plast 

17-04-82 

23.13 DST 

1 min. 

6400 Sønderborg 

1 

grøn 

22-04-82 

ca. 02.40 DST 

ca. 10 min. 

7700 Thisted 

1 

hvid 

UFO-RAPPORTER 


»Lyskegle« over Nordjylland 

Af Torben Birkeholm 


I påsken dette år var Nordjylland skueplads for nogle fanta¬ 
stiske lysfænomener. Læseren kan aflæse dette af Dan¬ 
markskortet andetsteds i dette blad. Her følger en detaljeret 
beretning om SUFOIs undersøgelser i den forbindelse. 


Det hele startede med en opring¬ 
ning om formiddagen den 11. april. 
Tre yngre mænd havde natten før 
været på lystfiskeri ved Ryå, lidt 



Tegning udført af en af de tre lystfiskere 
ved Brønderslev. 


sydvest for Brønderslev. Efter hen¬ 
vendelse til Flyvestation Aalborg 
var de blevet henvist til SUFOIs 
lokale repræsentant, som de for¬ 
talte følgende: 

Påskemorgen mellem kl. 02.30 
og 02.40 sad de tre venner i bilen 
for at få lidt varme. Det var ret 
koldt med blæsevejr og tempera¬ 
turer i nærheden af frysepunktet. 
Himlen var meget klar, og de kun¬ 
ne se månen og lysene helt fra 
Aalborg. 

Pludselig fik de øje på noget 
lys lavt på himlen i retning mod 
Brønderslev. En af de tilstede¬ 
værende beskrev det således: 



Hv/id U^kc^LC/ 


En anden observatørs opfattelse af det samme fænomen. Bemærk angivelserne af højde 
og afstand — det er næsten umuligt at bedømme disse størrelser, når man ikke ved, 
hvad det er man ser. I dette tilfælde er der jo tale om adskillige kilometre. 


»...så jeg ligesom en tændt pære 
med trekantet lysskær nedad. Den 
stod stille, og jeg troede først 
det var en lygtepæl mellem de 
andre elmaster (ved en vej kort 
derfra). Lyset var gullig-hvidt... Plud¬ 
selig bevægede den sig hurtigt op¬ 
ad, og vi for ud af bilen... Pludse¬ 
lig var lyset erstattet af en stor 
oplyst tåge, der blev større og 
større og samtidig svagere. 4-5 
minutter senere var det hele væk...« 

Denne beskrivelse blev supple¬ 
ret med detaljer som: »...ca. halvt 
så stor som månen...« og »...lys¬ 
keglen syntes at oplyse hele Brøn¬ 
derslev — i hvert fald nåede lyset 
ned til horisonten...« 

Et vidne dukker op 

Det lød unægtelig meget spæn¬ 
dende, og der blev straks truffet 
forberedelser til en nærmere un¬ 
dersøgelse. Men næppe var røret 
lagt før endnu en melding indløb 
— denne gang fra en mand i den 
nordlige udkant af byen, da han fik 
øje på »en hvid lyskegle, der gik 
helt ned til horisonten«. Klokken 
var ca. 02.40 og lyskeglen sås 
til venstre for fyret på Hirsholme- 
ne. Observatøren troede at lyset 
kom fra en redningshelikopter, men 
det udelukkede han, da der ikke 
sås positionslys og lyd ikke hør¬ 
tes 1). 

Lyset forsvandt ca. 10 min. efter, 
ved at lyset bredte sig mens det 
blev svagere — »gik i opløsning«. 

De tre fiskere og manden fra 
Frederikshavn havde ikke nogen 
forbindelse overhovedet og kendte 
ikke til hinandens iagttagelser. 
Alligevel var der stor overensstem¬ 
melse, og alt tydede på at de hav¬ 
de set det samme fænomen! 

Dette betød dog, at lyskeglen 
ikke havde oplyst Brønderslev — 
det måtte være noget der var me¬ 
get længere væk. 

SUFOl kontaktede Søværnets 
Operative Kommando i Århus for 
at høre om skibe kunne være år¬ 
sag til lysfænomenet. Man kunne 
straks afvise en redningsaktion 
med helikopter som en mulig for¬ 
klaring. Der var ikke kommet nogen 
meldinger til SOK efter lørdag af¬ 
ten ved 19-tiden (den 10. april). 
Heller ikke en teori om en militær 
raketaffyring havde noget grundlag. 

Efterlysning 

På dette tidspunkt besluttede 
SUFOl at efterlyse vidner gennem 
aviserne, og meddelelsen blev 
bragt i tre nordjyske dagblade. 
Straks begyndte det at strømme 
Ind med henvendelser fra hele 
Nordjylland — fra Skagen i nord 
til Års i syd. Telefonen blev hur¬ 
tigt blokeret og mange måtte ringe 
forgæves. En uge i træk kom der 
opringninger, der repræsenterede 
i alt over et hundrede vidner! 2) 

De nordjyder der kom igennem 
berettede om observationer, der 
tidsmæssigt faldt i to hoved¬ 
grupper: 

Den 11/4 kl. 00.15-01.00 

En meget stor del af vidnerne hav¬ 
de set lysfænomener lige efter 
midnat. Fra personer i Hirtshals, 
Frederikshavn, Nørresundby og 
andre steder lød den samme mel¬ 
ding: Kraftige lysfelter I lyse far¬ 
ver bevægede sig på det meste af 
nordhimlen og skihede i et impo¬ 
nerende skue. De fleste havde set 
noget lignende tidligere, dog knap 
så kraftigt — og genkendte det 
som nordlys. 

Den 11/4 kl. 02.30-03.30 
Senere på natten — omkring det 
tidspunkt de første vidner havde 
omtalt — var den anden store del 
af observationerne gjort. Fæno¬ 
menet blev beskrevet nogenlunde 
enslydende: En »lyskegle« — af 
flere omtalt som en trekant, tra¬ 
pez eller hestesko — og et diffust 
»lysskær« — af nogle oplevet som 
en lyskugle eller projektør i tåge — 
lavt på himlen i nordlig eller nord¬ 
østlig retning. Farven blev omtalt 
som hvid eller gullig, gråblå eller 
som neonlys, mens nogle havde 


bemærket røde nuancer — fortrins¬ 
vis på fænomenets øverste del. 
Der var forskellige opfattelser af 
varigheden, men de fleste anslog 
den til 2-5 minutter. 

Andre henvendelser drejede sig 
om lignende lysfænomener set på 
andre tider af natten mellem lør¬ 
dag og søndag. 

Desuden berettede flere om ob¬ 
servationer på andre datoer og 
tidspunkter — flest i dagene om¬ 
kring den 11. april. Nogle havde 
set fænomener der lignede de 
øvrige, men i flere tilfælde var der 
tale om helt forskellige fænome¬ 
ner. Visse af disse observationer 


kræver yderligere undersøgelser 
før vi kan udtale os om fænome¬ 
nernes oprindelse. 

Teori 

Efterhånden som meldingerne 
strømmede ind, blev det klart at 
det første spørgsmål der skulle 
besvares, var om de lysfænome¬ 
ner der blev set mellem 02.30 og 
03.30 — altså også »lyskeglen« — 
kunne være udslag af det samme 
fænomen: nordlys. Var svaret be¬ 
nægtende måtte vi prøve andre 
muligheder, før vi evt. konkludere¬ 
de at der var tale om et ægte 
UFO-fænomen. 



En nordlys-stråle fotograferet i Finland 1980. Sort-hvid gengivelsen yder desværre ikke 
dette farverige billede fuld retfærdighed. 

Foto af nordlys ved Grønnedal i Grønland 
1977. På farvegengivelsen er lyset ensfar¬ 
vet grønt. 


Undersøgelser 

Et større detektivarbejde blev sat i 
gang, og SUFOl kontaktede adskil¬ 
lige myndigheder og forsknings¬ 
institutioner i et forsøg på at få 
opklaret om nordlys kunne optræ¬ 
de som beskrevet, og om betin¬ 
gelserne havde været til stede 
for så kraftigt et udbrud af nord¬ 
lys. 

I første omgang prøvede vi om 
personalet på fyret på Hirsholme- 
ne havde bemærket noget. Her 
blev vi henvist til marinedistrikt 
Kattegat, hvor den vagthavende 
bedyrede at der havde været helt 
usædvanlige sigtbetingelser til 
stede denne nat. Man havde mel¬ 
dinger fra skibe ud for Frederiks¬ 
havn, der kunne observere lys på 
den svenske kyst! Samtidig oply¬ 
ste han, at tilstedeværelsen af re¬ 
flekterende lag i atmosfæren for¬ 
stærkede visse spejlingsfænome¬ 
ner, der netop gjorde det muligt 
at se lys på landjorden meget 
langt væk. Han bekræftede også 
at man på fyret havde set de sam¬ 
me lys som fra skibene (røde lys). 

Disse oplysninger blev kun del¬ 
vis bekræhet af meteorologerne i 
vejrtjenestecenter Karup. Det hav¬ 
de ganske vist været meget klart i 
den nordlige del af Jylland (og 
overskyet i resten af landet), men 
luften var stærkt i nstabil — altså 


ingen reflekterende lag — med et 
dybt lavtryk i den Bottniske hav¬ 
bugt og en nordvestlig strømning 
fra Svalbard. 

Inden vi satte os i forbindelse 
med nordlyseksperter, måtte vi lige 
repetere hvad vi vidste om disse 
fænomener. I håndbog for rapport¬ 
optagere var der ikke noget særligt 
at hente — af den enkle grund, 
at det er yderst sjældent rappor¬ 
teret i denne forbindelse. Bedre 
var det med et par leksika, spe¬ 
cielt Aschehoug og Gyldendals 
STORE NORSKE leksikon (1980), 
hvor følgende sammendrag er 
hentet: 


Nordlysfænomenet 

Nordlys, også kaldet polarlys, skyl¬ 
des ioniserede partikler fra Solen. 
Disse partikler er elektrisk ladede 
og afbøjes derfor af Jordens mag¬ 
netfelt. De rammer af samme grund 
Jorden omkring magnetpolerne, 
hvor polarlys forekommer. 

Den mest fremtrædende farve i 
nordlyset er gulgrøn, men farven 
kan også være grøn, rødlig eller 
rødviolet og gullig. 

Nordlyset kan antage mange for¬ 
skellige former. De mest alminde¬ 
lige er: 

— buer, der viser sig som et 
jævnt bælte tværs over himlen 
i øst-vest retning, 

— bånd, der har en mere uregel¬ 
mæssig form, og 

— stråler, som kan optræde iso¬ 
leret eller i større ansamlin¬ 
ger (som da kaldes gardiner). 
Indenfor buer og bånd kan man 
også se strålestruktur. 

Strålerne i nordlyset ligger pa¬ 
rallelt med de magnetiske felt¬ 
linjer og står derfor næsten lod¬ 
ret i polarområderne. Perspektiv¬ 
virkning kan imidlertid give helt 
andre indtryk. Et eksempel på det¬ 
te er den mest iøjnefaldende nord¬ 
ly sf orm, kronen. 

Nordlysformerne udgør imidler¬ 
tid ikke et stillestående billede. 
Noget af det mest fascinerende 
ved et aktivt nordlys er de stadige 
skift af form, position og optræ¬ 
den. Et nordlysudbrud følger et 
vist mønster gennem en nat. Tid¬ 
ligt på aftenen vil man se svage, 
rolige nordlysbuer på nordhimlen. 
På et tidspunkt sker en mærk¬ 


bar øgning i lysintensiteten. Buer¬ 
ne får strålestruktur og bevæger 
sig hurtigt — og pludselig er det 
som om det hele eksploderer. 
Buerne mister deres regelmæssige 
form, de folder sig ud som bånd 
og bevæger sig hurtigt både øst¬ 
vest og nord-syd. Senere aftager 
det hele, formerne bliver roligere 
og himlen kan efterhånden dækkes 
af et diffust slør, som kan lyse 
op og slukke igen med mellem¬ 
rum. 

Nordlysets underkant ligger 
sædvanligvis i en højde af ca. 
100 km. Nordlysbuer har imidler¬ 
tid en synlig lodret udstrækning 
på ca. 50 km, mens stråler kan 
være flere hundrede km lange. 

Nordlys optræder hyppigst i 
ovale zoner omkring de magnetiske 
poler (grænsen ligger normalt om¬ 
kring Nordnorge). Langs denne 
zone ser man nordlys næsten dag¬ 
ligt, mens hyppigheden aftager 
stærkt mod syd. Ved specielle for¬ 
hold (magnetiske storme) vil zonen 
dog blive bredere og forskyde sig 
til lavere breddegrader. 

Denne beskrivelse passer i store 
træk med de rapporterede fæno¬ 
mener. De enkelte observationer 
kan føjes ind i det mønster der 
tegner udviklingen af et udbrud, 
med de første rolige buer på nord¬ 
himlen efterfulgt af mere bevæge¬ 
lige og lysstærke former. Den 
nævnte »lyskegle« er således en 
isoleret stråle, der afløses af et 
diffust lysskær (slør) — helt efter 
bogen! 

Nu manglede kun en bekræftel¬ 
se på at en magnetisk storm hav¬ 
de udløst dette naturfænomen og 
sørget for at nordjyderne fik lej¬ 
lighed til at nyde skuet. 

SUFOl var i forbindelse med 
Magnetisk observatorium på Bror- 
felde og Geofysisk Laboratorium 
på Danmarks Tekniske Højskole. 
Det sidste sted fik vi lejlighed til 
at få en udtalelse af landets fø¬ 
rende ekspert i nordlys. Dr. Lassen. 
Alt stemte overens — der havde 
været en ekstraordinær magnetisk 
uro og man havde endda modta¬ 
get meldinger fra nordjyske amatør¬ 
astronomer, som kunne bekræfte 
det flotte nordlys. 3) Også kraftige 
forstyrrelser på kortbølgeområdet 
var noteret — noget der er karak¬ 
teristisk ved de magnetiske 
storme. 


20 UFO-NYT 4/82 




Jubilæums-lotteri 1982 


I anledning af Skandinavisk UFO Informatlon’s 25 års jubilæum 
den 17. december 1982 Inviterer vi hermed vore medlemmer til at 
deltage i et jubilæums-lotteri. 

For kun kr. 10,- har du mulighed for at vinde en af de to 
hovedgevinster: 

2 gavekort å kr. 1000,- til Det Ukendtes 
Boghandel 

Lodsedlerne sælges via vores giro-konto I perioden fra den 20. juli til 
den 20. september. — MEN DU SKAL SKYNDE DIG AT SIKRE 
DIG NOGLE LODSEDLER — der er kun fremstillet 1000 stk. 

Lodtrækningen foregår ved SUFOIs repræsentantskabsmøde den 
26. september og vindelisten offentliggøres I UFO-NYT nr. 6, 1982. 

Den samlede præmieliste er som følger: 

1.—2. præmie: 

2 Stk. gavekort til Det Ukendtes Boghandel å kr. 1000,-. 

3.-7. præmie: 

5 Stk. abonnement på UFO-NYT 1983 å kr. 108,-. 

8. præmie: 

1 Stk. UFO-emblem å kr. 31,50. 

9.—18. præmie: 

10 Stk. frit valg mellem bøgerne Tidsloven, UFOer over New Zealand og 
UFO Detektorer, å minimum kr. 20,-. 

19.—38. præmie: 

20 stk. pakker med postkort med UFO-motiv å kr. 12,-. 


Lodsedler å kr. 10,- bestilles ved at indbetale beløbet plus kr. 2,- til 
dækning af porto til giro 9 11 77 25, Postbox 6,2820 Gentofte. 

Skriv venligst LOTTERI på modtagerdelen. 

Betalingen for lodsedler skal være indbetalt senest den 26. sept. 1982. 



Konklusion 

Der syntes nu ikke at være tvivl 
om, at de beskrevne »lyskegler« 
og diffuse lys m.v. var sider af det 
samme fænomen — nordlys. På 
den måde blev over 90% af samt¬ 
lige henvendelser opklaret! 

Enkelte af de øvrige observatio¬ 
ner viste sig at være fejlfortolk¬ 
ninger af klartlysende stjerner og 
planeter, samt fly. 

Ufoer? 

Tilbage blev nogle få observatio¬ 
ner, der indtil videre betragtes som 
UFOer. For eksempel modtog 
SUFOl en henvendelse om en ob¬ 
servation i nærheden af Hobro, 
hvor en yngre kvinde den 12. april 
i ti minutter var vidne til en mær¬ 
kelig hændeise. Ved 22.30 tiden 
opdagede hun et lysskær udenfor 
de sydvendte vinduer i hjemmet. 
Over en sø lige i nærheden så 
hun en mærkelig hesteskoformet 
tingest med en lysende kugle for¬ 
neden i den ene side. Selve »he¬ 
steskoen« var helt mørk, mens 
kuglen blinkede regelmæssigt i 
rødt. Pludselig fløj genstanden op 
over huset og fortsatte mod nord, 
hen over naboens tag. Da genstan¬ 
den satte sig i bevægelse opfat¬ 
tede kvinden en svag »summen«. 

I et andet tilfælde blev en hel 
formation af lysende prikker ob¬ 
serveret fra Aalborg. 10-11 lys I en 
skæv V-formation forsvandt mod 
øst efter 15 sekunder. Dette skete 
den 13. april. 

Andre observationer bliver i øje¬ 
blikket undersøgt, og yderligere 
detaljer vil evt. blive offentliggjort 
i et senere nummer af UFO-NYT. 

Det sidste er, at en københavnsk 
dame har henvendt sig om en 
observation den 11. april, omkring 
det samme tidspunkt som nord¬ 
lysfænomenet. Da meteorologerne 
mener, at nordlyset ikke kunne 
observeres fra dette område, er vi 
meget spændte på at høre nær¬ 
mere om denne observation. 

Noter: 

1) Det skal understreges, at det ikke 
altid er muligt at udelukke fly og 
helikoptere fordi man ikke kan se 
deres positionslys og heller ikke 
kan høre motbrstøj. Der er mange 
eksempler på at lys fra disse kan 
ses på så store afstande, at lyden 
ikke når frem, og mindre lys (som 
positionslys) »overdøves« af f.eks. 
landingsprojektører. 


2) Kun en del af disse henvendelser 
er registreret. På Danmarkskortet 
er kun medtaget observationer hvor 
vi kender navn og adresse på ob¬ 
servatørerne. Mange ønsker ikke at 
give disse oplysninger, da det viste 
sig at sagen var opklaret. 


3) Der indsamles ikke længere oplys¬ 
ninger om nordlys i Danmark. Tid¬ 
ligere noterede personalet på fyr¬ 
skibene observationer af nordlys, 
men der er nu kun to fyrskibe i 
danske farvande og registreringen 
er opgivet. 

ASTRONOMI _ 

SETI -forskningen 

Af Tommy Christensen 


I UFO-NYT 6/81 behandlede vi problemet om fremmede sol¬ 
systemer og muligheden for at finde liv derude. I denne ar¬ 
tikel skal vi se på de nyeste undersøgelser og planer vedrø¬ 
rende efterforskningen af extraterrestiske intelligenser. 


Den 8.—11. december afholdte det 
Russiske Akademi for Videnskab 
en konference om SETI i byen 
Tallinn, hvor omkring 150 forskere 
fra adskillige lande deltog. End¬ 
videre var 40 pressefolk og en del 
cosmonauter mødt op for at over¬ 
være begivenheden, hvilket giver 
et godt indtryk af den ganske 
betydelige interesse for SETI i 
Sovjet. 

Mange spørgsmål, ingen svar 

Efterforskningen af ikke-jordisk liv 
bringer os frem til en mængde 
grundlæggende spørgsmål. Hvil¬ 
ken type bevis søger vi? Hvor 
søger vi? Forsøger ikke-jordiske 
intelligenser allerede at kommu¬ 
nikere med os? Kan vi frygte ag¬ 
gressioner fra dem, og skal vi der¬ 
for i tilfælde af modtagelse af 
et budskab fra ETI forholde os 
passive? Bl.a disse spørgsmål er 
heftigt blevet diskuteret siden SE¬ 
TI tog sin begyndelse for ca. 20 
år siden, og stadig står vi tvivl¬ 
ende overfor disse punkter. 

En af metoderne til at finde de 
manglende svar, er at studere vor 
egen situation og forsøge at over¬ 
føre dette til resten af universet. 
Såedes undersøger astronomer 
hvordan planeter opstår og udvik¬ 
les, biologer prøver at forstå op¬ 
rindelsen og evolutionen af livet 
her på Jorden, mens socialforske¬ 
re studerer mønstre i den men¬ 


neskelige adfærd. Imidlertid lider 
alle disse studier naturligvis af 
den samme defekt; vi forsøger 
at generalisere på grundlag af kun 
et enkelt planetsystem, en enkelt 
form for liv, en enkelt intelligent, 
teknologisk race. Derimod vil SETI 
i tilfælde af positive resultater give 
os korrekte konklusioner, hvis blot 



Konferencen om SETI (Søgning efter Intel¬ 
ligent Liv i Rummet) den 8.-11. dec. 1981 
blev afholdt i den russiske by Tallinn. 


vi forstår at tyde de modtagne 
data rigtigt. 

Den amerikanske videnskabs¬ 
mand F. Tipier har i den senere 
tid fremført, at vi højst sand¬ 
synlig er den eneste tekniske 
civilisation i vor galakse Mælke¬ 
vejen, eller måske i hele verdens¬ 
rummet, hvilket er i modstrid med 
vor nutidige opfattelse. Tipier be¬ 
grunder sine fænomenalt negative 
udtalelse med, at såfremt andre 
avancerede samfund skulle være 


opstået i løbet af de ca. 15 mil¬ 
liarder år, som universet har be¬ 
stået, ville vi med sikkerhed på 
nuværende tidspunkt have regi¬ 
streret tegn på deres eksistens. 
Han forestiller sig, at ETI i ste¬ 
det for direkte kommunikations¬ 
metoder vil anvende rumsonder 
med højt udviklet teknisk udstyr. 
Når sonderne ankommer til et sol¬ 
system vil de begynde at udfor¬ 
ske det, og sonderne kan så 
transmittere informationer tilbage 
til planeten, hvorfra de for tusin¬ 
der af år siden blev udsendt. Hvis 
en sonde fandt, at en evt. tilstede¬ 
værende civilisation var nået et 
acceptabelt højt teknologisk og 
mentalt niveau, kan den muligvis 
optage kontakt. 

Tipler’s meget offentliggjorte 
teori konkluderer: vi har ikke kon¬ 
stateret en extraterrestisk rumson¬ 
de i vort solsysstem, altså er vi 
alene i universet. Det er natur¬ 
ligvis store ord, og man må ab¬ 
solut undre sig over, at i den 
grad banale postulater kommer fra 
en moderne videnskabsmand! 

Tipier kommer imidlertid med en 
væsentlig bemærkning, som må 
give os lidt eftertanke. Efter in¬ 
tensivt at have studeret SETI i 
mange år (ja- det lyder jo utro¬ 
ligt!) har han opdaget, at holdning¬ 
en til ETI i de sidste mange hun¬ 
drede år har varieret kraftigt i 
perioder mellem positiv og nega¬ 
tiv. I dag er holdningen tilsyne¬ 
ladende igen ved at ændre sig til 
pessimisme efter de sidste årtiers 
positive indstilling både hos viden¬ 
skaben og den almene befolkning. 
Er der måske tale om en slags 
mode? 

Extrasolare planeter 

D. Schwartzmann påpegede i Tal- 
linn, at vi ingen ideer har , om 
hvorvidt andre civilisationer i uni¬ 
verset har den samme trang til 
at udforske som vi. På grundlag af 
denne usikkerhed føler de fleste 
forskere, at vi i den kommende 
tid skal bevæge os væk fra lo¬ 
gisk tænkning til fordel for ob¬ 
servationsdata. På dette punkt 
synes der nu endelig at ske no¬ 
get afgørende. 

Flere af talerne debatterede un¬ 
der konferencen mulighederne for 
at konstatere eksistensen af pla¬ 
neter over afstande af mange lys¬ 
år. Alle astronomer erkender i dag, 
at der findes i millioner af sol¬ 
systemer alene i vor galakse, men 
som netop omtalt behøver vi kon¬ 
krete oplysninger. Nu er tilstede¬ 
værelsen af extrasolare planeter 
naturligvis ikke ensbetydende med 
at der findes liv, og måske end¬ 
da teknologiske civilisationer på 
planeterne, men en sikker konsta¬ 
tering af fremmede solsysstemer 
vil være et meget afgørende skridt 
på vejen. Således udtalte adskil¬ 
lige forskere, at hvis vi ikke i lø¬ 
bet af den nærmeste fremtid fandt 
andre systemer med konventionel¬ 
le planeter, vil der blive sat et 
stort spørgsmålstegn ved formålet 
med videre SETI-forskning. 

Der har længe været nogen tvivl 
fremme vedrørende de resultater, 
som Peter van de Kamp ved 
Sproul Observatoriet i USA har 
opnået (se UFO-nyt 6—81). Senest 
har vi set kritiske holdninger i 
en artikel i Kalender Fur Stern- 
freunde 1982, hvor Poul Ahnert og 
Jean Meeus hævder, at måle-usik- 
kerheden både med hensyn til 
instrumenter og menneskelige fak¬ 
torer er større end de målte ud¬ 
sving af de pågældende stjerner. 
Hvorom alting er, så er Peter van 
de Kamp’s resultater i nøje over¬ 
ensstemmelse med den hos astro¬ 
nomer generelle indstilling til fæ¬ 
nomenet. De påpeger, at planeter 
højst sandsynligt opstår af de ma¬ 
terialerester, som er tilstede ved 
dannelsen af stjerner. Planeterne 
påvirker stjernen med tyngdekraf¬ 
ter, som nedsætter stjernens om¬ 
drejningsmoment. Således synes 
solsystemer teoretisk kun at fore¬ 
komme ved langsomt roterende 
stjerner. Ifølge de oplysninger jeg 
har modtaget bl.a fra Burnham’s 


omfattende værk Celetrial Hand- 
book lader det til, at van de 
Kamp enten har ret i sine an¬ 
tagelser, eller har været usand¬ 
synlig heldig i sit valg af måle¬ 
fejl. Imidlertid synes hans resul¬ 
tater altså ikke at blive fuldt god¬ 
kendt som bevis, men en afgørel¬ 
se vil nok falde i løbet af kort tid. 

G. D. Gatewood fra Allegheny- 
Observatoriet i USA fortalte på 
konferencen i Tallinn om hans ar¬ 
bejde på dette område, og han 
kunne fremvise et bemærkelses¬ 
værdigt fint resultat. Ved hjælp 
af en ny konstruktion af et mul- 
tikanalet astrometrisk fotometer, 
der garanterer en utrolig høj nøj¬ 
agtighed, har han i løbet af kun 
to ugers observationer af Procyon 
ikke alene udmålt stjernens egent¬ 
lige bevægelse gennem verdens¬ 
rummet, men også den omkreds¬ 
ende hvide dværgs påvirkning. Når 
vi påtænker, at denne hvide dværg¬ 
stjerne har en omløbstid på 40 
år, er dette så sandelig præci¬ 
sionsarbejde af hidtil ukendt ka¬ 
rakter. Gatewood har nu på¬ 
begyndt et omfattende projekt, 
hvor han undersøger bevægelser¬ 
ne hos de 50 nærmeste stjerner, 
og hans resultater, af- eller be¬ 
kræftende, kan givetvis tages som 
bevis. 

Det ville naturligvis være at fore¬ 
trække, hvis vi kunne registrere 
extrasolare planeter direkte, enten 
visuelt eller fotografisk, men her 
ser situationen mere dyster ud. 
Den franske astronem P. Connes 
udtalte, at simulationsforsøg i et 
laboratorium har vist, at selv det 
avancerede Rumteleskop, når det 
om kort tid vil blive sendt i 


kredsløb om Jorden, kun yderst 
tvivlsomt vil være i stand til direk¬ 
te at opdage fremmede solsystem¬ 
er. 

Imidlertid tyder nye undersøgel¬ 
ser med såkaldte interferometre 
på, at denne drøm måske allige¬ 
vel kan realiseres på et tidspunkt. 

En gruppe franske videnskabs- 
mænd har således for nylig af¬ 
prøvet et lille system nær byen 
Grasse, højt til vejrs i de syd¬ 
franske bjerge, hvor luften er 
perfekt til astronomiske observati¬ 
oner, og gruppen har allerede vun¬ 
det mange gode erfaringer. Et in- 
terferometer består af to eller flere 
teleskoper, som styres med en 
uhyre fin præcision, således at 
de altid er rettet med netop det 
samme område af himlen. I en 
central opstilling samles de optis¬ 
ke informationer til et enkelt bil¬ 
lede med høj opløsning. Systemet 
er allerede meget udbredt for ra¬ 
dioteleskoper, især i Sovjet, USA 
og Australien. 

Optiske interferometre har siden 
midten af 70’erne leveret epoke¬ 
gørende billeder af stjerner og 
andre fjerne objekter, men teknik¬ 
ken er endnu ikke tilfredsstillende 
udviklet, ligesom omkostningerne 
er forholdsvis høje. Men der fore¬ 
ligger interessante planer om 
store anlæg bl.a. fra den europæ¬ 
iske rumfarts organisation ESA, og 
vi kan så blot håbe på, at de en 
gang i fremtiden vil blive udført 
i praksis. 

Radiokontakt 

Siden det famøse OZMA projekt 
blev startet i efteråret 1960 af 
astronomen Frank Drake ved 



Det »store øre« — Ohio State Universitets radioteleskop. Teleskopet fylder mere end 3 
fodboldbaner. 

Greenbank i USA, er der foretaget 
omkring 30 lignende forsøg på at 
opfange radiosignaler fra ETI. De 
er alle afsluttet med et negativt 
resultat, og vi kunne måske efter¬ 
hånden fristes til at tro, at vi fak¬ 
tisk er den eneste civilisation her 
i Mælkevejen, som har udviklet 
radiokommunikation. Således for¬ 
holder sagen sig nu sikkert ikke, 
idet de manglende resultater kun 
skyldes vor utilstrækkelige tekno¬ 
logi og arbejdsindsats. 

Drake var pionér på området, 
og konstruerede selv en modtager, 
der kunne opdage radiosignaler af 
intelligent oprindelse på 21 cm bøl¬ 
gelængden. Han udvalgte kun to 
stjerner til projektet. Epsilon Erl- 
dani og Tau Ceti i en afstand 
af 11 lysår, der minder om vor 
Sol. OZMA blev afsluttet i løbet 


af foråret 1961 efter 200 timers 
undersøgelser, men nogle år se¬ 
nere fortsatte Drake i et par måne¬ 
der med OZMA II. Havde Drake op¬ 
daget extraterrestiske signaler vil¬ 
le det sandelig have været noget 
af et mirakel. 

I mellemtiden er flere hundrede 
stjerner blevet studeret på mange 
frekvensbånd omkring 21 cm og 
18 cm, der anses for at være 
bedst egnet for interstellar eller 
intergalaktisk kommunikation. I- 
midlertid findes der et helt enormt 
antal muligheder for retninger, fre¬ 
kvenser, signaltyper og sensitivi¬ 
tet, så disse undersøgelser må 
nærmest betegnes som forsøg på 
at finde »ETI-nålen« i den »kos¬ 
miske høstak«. 

Det længste observationsstudie 
på SETI finder sted under ledelse 



Frank Drake’s 85-fod teleskop ved National Radio Astronomy Obsenratory, Green Bank 
i Vest Virginia. Den 8. april 1960 rettede han teleskopets store øre mod stjernen Tau 
Ceti. — Projekt »OZMA« var begyndt! 


af R. S. Dixon ved Ohlo State 
University. Til trods for minimale 
økonomiske midler har universite¬ 
tets store radioteleskop konstant 
undersøgt den nordlige himmel 
siden 1973 med en 50-kanalet 
21 cm modtager. Et af de stør¬ 
ste problemer ved disse radiopro¬ 
jekter er, at der forekommer en 
mængde støj fra vor egne aktivi¬ 
teter her på Jorden, og et besyn¬ 
derligt stort opsving af signaler, 
der blev registreret af Ohio-uni- 
versitetets instrumenter i august - 

1977, skyldes sandsynligvis en 
militær satellit, men sagen er 
endnu ikke endelig opklaret. i 

Alle disse mindre undersøgelser 
har givet os værdifulde erfaringer, 
men skal vi gøre os forhåbninger 
om indenfor en overskuelig fremtid 
at besvare det centrale spørgsmål 



Astronomen Frank D. Drake, nu professor 
i astronomi og chef for National Astro¬ 
nomy and lonosphere Center, der bl.a. 
også omfatter Arecibo observatoriet. 


om vi er alene, må vi sætte en 
større forskning igang. Den mest 
lovende plan er omhyggeligt blevet 
struktureret gennem adskillige år 
af et hold videnskabsmænd og 
ingeniører fra NASA. 

Ifølge planen skal de allerede 
eksisterende radioteleskoper be- i 
nyttes, som eksempelvis verdens 
største teleskop i Arecibo, Puerto 
Rico, med en diameter på 300 m j 
eller NASAs Deep Space Network, 
der normalt sporer planetariske 
rumsonder. Dog vil samtlige elek¬ 
troniske instrumenter være af en 
helt ny konstruktion, der skal sikre 
bedre sensitivitet og endvidere 
dække et meget stort område af 
frekvenser samtidig. Nøglen til 
dette udstyr er en såkaldt spek¬ 
trum-analyser, som kan modtage 
og analysere signaler fra ikke 

mindre end 8 millioner frekvens¬ 
kanaler på samme tid, og en en¬ 
kelt kanal dækker et smalt bånd 
på 1 til 32 hertz. 

Dette avancerede udstyr er nød¬ 
vendigt, da forskere anser smal¬ 
le båndsignaler fra ETI som mest 
sandsynlige, og vi kan jo natur¬ 
ligvis ikke vide helt nøjagtigt på 
hvilken frekvens vi kan modtage 
signalerne, især hvis de ikke 
var udsendt med det formål at 
kontakte andre samfund i univer¬ 
set, men nærmere er udstråling 
fra radaranlæg m.v. Dataanalys¬ 
erne vil tage hensyn til menneske¬ 
skabt støj, skiftende observations¬ 
forhold og muligheden for at 
ETI-signalerne »driver« i frekvens 
m.v. 

NASAs plan indeholder en un¬ 
dersøgelse af både nærliggende 
stjerner og hele himlen. Først vil 
omkring 1000 sollignende stjerner 
indenfor en afstand af 100 lysår 
omhyggeligt blive observeret I et 
område på 1200 til 3000 mega¬ 
hertz, hvilket Inkluderer 21 cm og 
18 cm båndene, med 1 hertz op¬ 
løsning, og det giver næsten 2 
millioner kanaler for hver stjerne. 
Strategien i undersøgelserne af 
hele himlen, er at Indordne sen¬ 
sitiviteten til at omfatte alle him¬ 
melpositioner og frekvensområder 
op til 20.000 MHz, men det Inde¬ 
bærer også, at der kun kan benyt¬ 
tes et eller to sekunder til hver 
position og frekvens. Program¬ 
mets første udviklingstrin vil ko¬ 
ste 12 mlII. dollars over en 5-årig 
periode, eller omkring 0.04 af 
NASAs budget. Dette vil tillade 
konstruktion og afprøvning af en 
74000 kanals prototype af spek- 
trumanalyseren, design og afprøv¬ 
ning af computer-programmerne, 
samt observationsforsøg. Den 
amerikanske kongres fik i sidste 
øjeblik stoppet for NASAs SETI- 
forskning ved atter at skære bud¬ 
gettet ned, hvilket man begrun¬ 
dede med, at »det var vanskeligt 
nok at finde intelligens i Washing¬ 
ton!«. Forskere regner dog med at 
få planen igennem næste år, 
hvilket i givet fald kommer til at 
betyde helt nye horizonter for 
SETI. 

Der er nu snart forløbet 25 år 
siden SETI-forsknIngen tog sin 
begyndelse, og vi har i den tid 
fået et noget differenceret billede 


af vor egen civilisation. SETI kan 
således ikke blot betyde en grund¬ 
læggende ændring I forholdet til 
universet, men i høj grad også i 
forhold til os selv. □ 

Kurser for rapportoptagere 

Nu er vl igen i stand til at tilbyde foreningens medlemmer deltagelse 
I KURSER FOR RAPPORTOPTAGERE, idet der afholdes en række 
weekend-kurser for rapportoptagere landet over. 

Denne gang arrangeres to typer kurser... 

Grundkursus A 

Dette introducerende kursus vil give en generel indføring i emner, 
som man kan komme ud for i den situation, hvor man skal optage 
en ufo-rapport. 

Kurset kan følges af alle. Idet det Ikke kræver nogen forudsætninger. 
Det er velegnet for personer der enten optager eller kunne tænke sig 
at komme til at optage ufo-rapporter. Men det kan også med stort 
udbytte følges af personer, der blot ønsker at vide lidt mere om 
arbejdet med rapporterne og identificering af kendte fænomener. 

Tidspunkter: 

Fredericia den 6.-7. november 1982 
Ringsted den 13.-14. november 1982 

Videregående kursus B 

Det videregående kursus vil beskæftige sig med enkelte sider af 
rapportoptagelsen på en uddybende basis. 

Kurset har som forudsætning, at man har fulgt et grundkursus 
(kurserne i januar/februar 1981 var grundkurser). Dispensation herfra 
kan gives I enkelte tilfælde. 

Tidspunkter: 

Fredericia den 30.-31. oktober 1982 
Ringsted den 27.-28. november 1982 

Generelt 

Kurserne vil være baseret på foredrag, gruppediskussioner og prak¬ 
tiske øvelser. 

Kursus-gebyret er kr. 140,00 pr. person for hele weekenden 
(lørdag/søndag). Gebyret dækker ikke logi og fortæring, men er Ind. 
udlevering af kursus-materialer. 

Arrangør er en gruppe fra Skandinavisk UFO Information, men 
kurserne er tværorganisatoriske og åbne for medlemmer fra alle 
organisationer. Er du interesseret - henvend dig da uforpligtende 
til Per Andersen, Grøfthøjparken 155, 2.th., 8260 Viby, og få et 
detaljeret program. Her kan man også ansøge om helt eller delvis 
fritagelse for kursus-gebyr eller dispensation til kursus B. 

RUMFART 


I korte træk 

Ved T. Christensen og 
O.J. Knudsen 


Rumteleskop under 
udvikling 

I løbet af de nærmeste år opsen- 
ser den amerikanske rumfartssty¬ 
relse NASA et spejlteleskop, der 
monteret i en satellit vil omkredse 
Jorden i en afstand af 500 km. 

Bearbejdningen af den »astro¬ 
nomiske kronjuvel« tog sin begyn¬ 
delse allerede i 1979, og d 5. de¬ 
cember 1981 kunne videnskabs- 
mændene ved det berømte Perkin- 
Elmer Optical Co. i Connecticut 
meddele, at operationen var forlø¬ 
bet så perfekt, som man kunne 
ønske sig. Med sine 2,4 m i tvær¬ 
mål og tolerancer for overflade¬ 
belægningen på kun 0,01 bølge¬ 
længde, er hovedspejlet det mest 
præcise man nogensinde har kon¬ 
strueret i denne størrelse. 


Rumteleskopets vigtigste funk¬ 
tion er at udforske neutral brint i 
det ydre verdensrum i spektret om¬ 
kring 1216 ångstrøm. P.g.a. atmos¬ 
færens absorbtion er dette ikke 
muligt for teleskoper her på Jor¬ 
den. Man kan således, i langt højere 
grad end hidtil studere quasarer 
og andre gådefulde fænomener i 
universet, og videnskabsmænd 
venter at rumteleskopet vil åbne 
helt nye horizonter i astronomien. 

Sky & Telescope 2/82 

Reparation af satellit 
i rummet 

På et tidspunkt sent i 1983 vil et 
hold astronauter under rumfær¬ 
gens 11. flyvning aflægge et besøg 
hos den defekte Solar Maximum 


Mission sonde. En af astronauter¬ 
ne vil forlade rumfærgen og ved 
hjælp af en avanceret raket-drevet 
»rygsæk« flyve over til den lang¬ 
somt roterende satellit. Når han 
har stabiliseret satellitten vil den 
med rumfærgens arm blive bragt 
ned i lastrummet, hvor astronau¬ 
terne kan udskifte et defekt modul, 
inden sonden atter sendes i kreds¬ 
løb. 



SMM-sonden blev opsendt den 
14. februar 1980, og i en bane 270 
km over Jorden skulle den inten¬ 
sivt overvåge Solen under dens 
11-årige solplet-periode. En repa¬ 
ration af SMM vil være en kolosal 
milepæl for rumfærgeprojektet, og 
i NASA hersker der stor enthusi- 
asme. Således træner astronauter¬ 
ne allerede til denne mission i en 
stor vandtank for at øve repara¬ 
tionen i simuleret vægtløshed. Den 
første »rygsæk« ankom til Johnson 

Space Center i Houston i marts, 
men NASA venter endnu på Kon¬ 
gressens godkendelse. 

S&T 3-82 


Pioneer 10 

Denne rumsonde blev opsendt den 
2. marts 1972 for at undersøge 
forholdene ved Jupiter i slutningen 
af 1973. Den var konstrueret til at 
fungere i kun 30 måneder, men 
endnu i dag sender Pioneer 10 in¬ 
formationer tilbage til Jorden. 

Noget som har overrasket rum¬ 
eksperterne mere end sondens 
lange levetid, er, at den i en af¬ 
stand på over 4 milliarder km fort¬ 
sætter med at registrere solvind 
og et magnetisk felt. Blandt mange 
interessante data fra Pioneer 10 
er opdagelsen af, at solvinden 
imod alle forventninger ikke afta¬ 
ger med afstanden. 

Rumsonden fjerner sig med 2,8 
astronomiske enheder (420 millio¬ 
ner km) om året i retning mod den 
røde stjerne Aldebaran, og det va¬ 
rer kun få år før den har forladt 
vort solsystem. 

S <& T3-82 


Mystisk sky 

Først på året gik rygtet om en 
»mystisk sky« pressen rundt. Efter 
tonen i nogle af rapporterne at 
dømme, »håbede« man på, at det 
mindst drejede sig om noget gif¬ 
tigt, eller noget radioaktivt! 

Løsningen på sagen kommer 
fra Langley Research Center, som 
er en af NASAs afdelinger. Dr. M. 
Patrick McCormick her fortæller i 
en pressemeddelelse, at skyen 
stammer fra et vulkanudbrud om¬ 
kring årsskiftet. Stedet for vulkan¬ 
udbruddet er endnu ukendte, men 
det formodes at være et sted imel¬ 
lem 0° og 20° nordlig bredde. 

Ved hjælp af laser-målinger, ra¬ 
dar i højtgående fly, og indsam¬ 
ling af noget af støvet med NASAs 
U-2 fly har man opmålt skyen. Den 
har en største tykkelse på om¬ 
kring 3000 km. I alt vejer støvskyen 
i størrelsesordenen 250.000 tons. 

Nu skal man ikke vente at kunne 
se skyen sådan uden videre. Ma¬ 
terialet er meget fortyndet, og kun 
med meget præcise instrumenter 
vil man kunne måle en svag blå¬ 


farvning af sollyset. Sådanne sky 
er ses normalt ved vulkanudbrud 
men de er noget mindre sædvan 
ligvis. De kan holde sig svæven 
de i atmosfæren i mange måneder 
OJK/NASA NEWS 



Spacelab 1 

Det europæiske rumlaboratorium 
Spacelab 1 ankom i begyndelsen 
af året til Kennedy Space Center, 
hvor det bliver testet. Man forven¬ 
ter at ESAs rum laboratorium før¬ 
ste gang vil blive opsendt med 
rumfærgen i september 1983. 

S&T 3-82 


Voyager 1 og 2 defekte 

Efter mødet med Saturn er de to 
sonder nu på vej længere ud i 
verdensrummet, og NASAs eksper¬ 
ter håber på en vellykket Voyager 
2 passage af Uranus i 1986 og 
senere af Neptun. 

Ikke uventet er der nu 41/2 år 


efter opsendelsen indtrådt flere 
alvorlige problemer, især netop 
med Voyager 2. Det er hovedsa¬ 
geligt fjernsyns-kameraerne, som 
man har nogen vanskelighed med 
at styre, ligesom flere vigtige dele 
i senderne er defekte. Dette kan 
meget vel føre til, at vi mister ad¬ 
skillige værdifulde informationer 
fra det yderste solsystem, men 
NASA understreger imidlertid at 
ingen helt forstår problemerne, så 
det er på nuværende tidspunkt 
ikke muligt at bedømme chancen 
for succes. 

S& T3-82 

Venus 

De to sovjetiske rumsonder, der 
den 1. og 5. marts landede på 
Venus har rapporteret, at planetens 
overflade fortrinsvis består af ba¬ 
salt — en stenart, der på jorden 
er fundet i dybder mellem 60 og 
80 km oplyser nyhedsbureauet 
Tass. Fotografier og jordundersø¬ 
gelser, foretaget af de to rumson¬ 
der — Venus-13 og Venus-14 tyder 
på, at mellem 60 og 70 pct. af over¬ 
fladen er dækket af mørkegrå og 
brune sten af smeltet basalt. En 
sovjetisk videnskabsmand siger, 
at en undersøgelse af klippefor¬ 
mationerne på Venus vil kunne gi¬ 
ve vigtige oplysninger om de op¬ 
rindelige geologiske processer, 
der skabte jorden. Sten fra jordens 
første milliarder års eksistens er 
aldrig blevet fundet, men da Venus 

synes at være en meget yngre 
version af jorden, vil denne mang¬ 
lende viden kunne hentes på denne 
planet. Fotografier, der den første 
uge efter landingen blev sendt til 
jorden fra Venus-sondeme, har for 
første gang afsløret, at planeten 
har en orangefarvet himmel og el¬ 
lers er mørkebrun af farve. 

(RB-Reuter). 

Viking-sonderne stadig 
aktiv efter 6 år 

De to Viking-rumsonder, der lan¬ 
dede på Mars henholdsvis 20. juli 
og 3. september 1976, er stadig 
aktive. 

Sonderne, der takket været Vi¬ 
king har været muligt at følge 
vejrudviklingen på Mars gennem 
tre Marsår (d.v.s. små seks jordis¬ 
ke år) er ganske betydningsfuldt, 
ikke mindst for meteorologisk 
forskning her på Jorden. Mars’ 
somre, hvor de højeste dagtempe¬ 
raturer kortvarigt kan nå op på ca. 
10° Celcius, har vist sig at være 
påfaldende ens, mens de øvrige 
årstider kan falde forskelligt ud 
fra år til år. 

Is og kulsyresne 

Om Mars’ to polkalotter er det 
fastslået, at den nordlige, der mest 
består af frossent vand, er ganske 
stabil, mens den sydlige polkalot, 
der består af kulsyresne, varierer 
betydeligt i størrelse og kan for¬ 
svinde næsten helt, når det er 
sommer på den sydlige halvklode. 

Denne forskel mellem de to halv¬ 
kloder skyldes, at Mars’ bane om 
Solen er ret ekscentrisk med en 


største afstand fra Solen på 249 
mili. km og en mindste på 207 miil. 
km. Dette er også forklaringen på, 
at støvet i de omfattende støv¬ 
storme, som hjemsøger Mars, ho¬ 
vedsagelig hvirvles op på den syd¬ 




lige halvklode, men for en del hav¬ 
ner på den nordlige halvklode, når 
støvstormen lægger sig. 

Einstein og signaler 
Da både Jorden og Mars går i bane 
om Solen, sker det med godt to 
års mellemrum, at sigtelinien fra 
Jorden til Mars ligger tæt op ad 
Solen. I sådanne situationer kom¬ 
mer radiosignaler, der sendes fra 
Jorden mod Mars og umiddelbart 
returneres fra Mars mod Jorden, 
til at gå igennem den indre og 
særlig kraftige del af solens tyng¬ 
defelt. Dette bevirker en ganske lil¬ 
le - men målelig - forsinkelse af 
radiosignalerne. I Einsteins almene 
relativitetsteori er netop forudsagt 
en sådan effekt. En bekræftelse af 
denne teori med 20 gange større 
præcision end tidligere er herved 
opnået. 

Ingeniøren — nr. 15 
16. april 1982 


Columbia’s 
4. opsendelse 

I skrivende stund er NASA ved at 
forberede den 4. opsendelse af en 
rumfærge. Den planlagte dato er 
27. juni, og besætningen er Tho¬ 
mas Mattingly og Henry Harstfield. 
Når De læser dette er turen for¬ 
håbentlig vel overstået, og det bli¬ 
ver den sidste prøveflyvning, før 
rumfærgetransportsystemet erklæ¬ 
res »operationelt«, som det hedder 
i NASA jargon. Næste gang der 
opsendes en rumfærge bliver ef¬ 
ter planen midt i november, hvor 
to komercielle kommunikations¬ 
satellitter, Comsats, opsendes. 

Det bliver første gang der med¬ 
føres en besætning på4. 

Hvis De ikke hørte så meget om 
opsendelsen i juni, skal det ikke 
undre. Dels er der nok den sæd¬ 
vanlige indstilling hos danske re¬ 
daktionschefer, at »rumforskning 
ikke interesserer nogen, fordi den 
ikke interesserer mig«, men opsen¬ 
delsen er faktisk militær. 

Det er første gang en bemandet 
opsendelse har militært sigte, og 
det er noget helt nyt for NASA, 
som ellers har stået på den anden 
ende af tjenstivrighed overfor pres¬ 
sen, nu at skulle gå så stille som 
muligt med dørene. Det vænner 
man sig nu nok til — 60-70% af 
de fremtidige opsendelser af rum¬ 
færger bliver militære. 

For 1983 er der planlagt 6 op¬ 
sendelser, de 4 med nummer to¬ 
rumfærgen Challenger, som skal 
på sin første flyvning den 20. jan. 

I april sendes efter planen USAs 
første kvindelige astronaut i rum¬ 
met. Det bliver Dr. Sally K. Ride, 
som skal op som ene kvinde sam¬ 
men med tre mænd (gad vide, 
hvad det »Moralske Flertal« i USA 
siger til det!). 

Første europæer i et amerikansk 
rumskib kommer op på 9. tur, i 
september ’83 med Spacelab rum¬ 
laboratoriet. Valget står imellem 
Ockels fra Holland og Merbold fra 
Tyskland. 

Jeg nævner udtrykkeligt »i et 
amerikansk rumskib«, for når De 
læser dette har der sikkert allere¬ 
de været en anden vesteuropæer 
i rummet, franskmanden Jean-Loup 
Chretien, som sammen med rus¬ 
serne Djanibekov og Ivantsjenkov 
sendes op fra Tyuratam-rumbasen 
en gang efter 20. juni. De skal på 
besøg i rumstationen Saljut 7, som 
siden 19. april i år har kredset om 
Jorden. Tidligere har kosmonauter 
fra de fleste øst-europæiske lande 
været på besøg i Saljut 6 stationen. 

OJK. 



De første seks kvindelige amerikanske astronauter. Sally Ride står som nr. 4 fra 
venstre. Kuglen, de står ved, er en redningskugle, en simpel rumdragt, hvor én person 
kan opholde sig sammenfoldet under en eventuel redningsaktion. 


Gi’ en skærv 
til en fattig robot... 

Hold Viking Hjælp en al- 

i kog! drende Viking 

Støt vor ud¬ 
sendte med¬ 
arbejder. 

Private initiativer til fordel for USAs 
haltende udforskning af Solsyste¬ 
met blomstrer i øjeblikket. På trods 
af, eller måske snarere på grund 
af Carter- og Reagan-administra- 
tionens manglende fremsynethed 
er der ikke planlagt nye rumson¬ 
der til studium af planeterne, og 
der er endda stor fare for, at alle¬ 
rede opsendte sonder, som Pio¬ 
neer 10 og 11, Voyager 1 og 2, 
Pioneer Venus og Viking 1 bliver 
slukket, eller at man nedlægger 
de sporingsstationer, hvor billeder 
og målinger fra sonderne 
skulle modtages. 

Dette har rumforskningsinteres¬ 
serede i USA protesteret kraftigt 
imod, og der er oprettet en række 
fonde til støtte for de igangværen¬ 
de projekter. I januar sidste år fik 
NASA således 60.000 dollars, gi¬ 


vet af ca. 8000 bekymrede ameri¬ 
kanere for at holde Viking 1 son¬ 
den på Mars i gang i to måneder 
ekstra. 

Pengene strækker altså ikke så 
langt, men de er et tydeligt ud¬ 
tryk for protest og bekymring, og 
det er absolut et udtryk, som poli¬ 
tikere i USA har respekt for. 

Der findes fonde til støtte for 


Viking, for en sonde til Halley’s 
komet i 1986 og for NASAs SETI- 
projekt, som vi omtalte i lederen i 
nummer 3. 

Hvis nogen skulle have lyst til 
at støtte fondene med kontante 
bidrag, vil vi gerne formidle belø¬ 
bene, eller man kan få adressen 
ved henvendelse til Ole J. Knud¬ 
sen (adresse side 3). 

SATURN _ 

- efter Voyager 2 

af Gorm B. Rasmussen 


Den 25. august 1981 klokken 22.26 
lokal tid ophørte signalerne fra 
Voyager 2. Rumsonden passerede 
om bag planeten Saturns gasind¬ 
hyl lede overflade, mens de mange 
superfølsomme instrumenter sta¬ 
dig optog billeder og videnskabe¬ 
lige data til oplagring på den med¬ 
bragte båndoptager. 

Bag Saturn passerede Voyager 
gennem ringsystemet nogle få tu¬ 
sinde kilometer inde i G-ringen. 
Alle i JPL-centret i Pasadena — 
såvel videnskabsmænd som de 


mange hundrede pressefolk — 
ventede nervøst. Ville Voyager 2 
overleve gennemflyvningen? —Så, 
et par minutter efter midnat, mod¬ 
tog den store antenne i Austra¬ 
lien atter rumsondens signaler. 
Lettelsen var stor og champag¬ 
nen flød. 

Men alt forløb ikke planmæs¬ 
sigt. Tyve minutter senere kom 
der ikke flere billeder af Saturns 
ringe — kun blanke billeder. På 
få minutter var teknikerne klar 
over, at noget var galt — kame¬ 


raet pegede ikke mod sine tilsig¬ 
tede mål. For at beskytte instru¬ 
menterne på scanningsplatformen 
— herunder de to kameraer — 
sendte man straks signaler til 
Voyager om at dreje denne væk 
fra Solen. Platformen reagerede, 
kameraerne var sikret, men i stedet 
for at pege mod Saturn pegede 
de nu ud i rummet. 

De næste par dage blev ekstra 
hektiske for Voyager-projektets 
mange teknikere. Et utal af fejl¬ 
muligheder skulle undersøges og 

på mindre end tre dage var for¬ 
bindelsen til Saturn genoprettet. 
Såvel billeder som ultraviolette og 
infrarøde målinger af planetens 
bagside strømmede atter ind. — 
Og årsagen? Måske et fremmed¬ 
legeme af en eller anden beskaf¬ 
fenhed, som satte sig fast i det 
fine mekaniske system. Det virke¬ 
lige svar får vi måske aldrig! 

Saturns atmosfære 

Mens Voyager 2 endnu befandt 
sig 50 millioner kilometer fra 
planeten begyndte sonden at tage 
lange billedsekvenser til en grundi¬ 
gere undersøgelse af skymønstre¬ 
ne, eller »vejret«. Det blev hurtigt 
klart for videnskabsmændene, at 
billederne så anderledes ud denne 
gang. Men hvad var årsagen? 

Flere forklaringer blev fremsat: 
for det første, at planeten faktisk 
var mere aktiv. Da Voyager 1 fløj 
forbi Saturn var ækvator næsten 
rettet nøjagtig mod Solen, og der¬ 
med mod slutningen af den nord¬ 
lige halvkugles forårsfase. Ni må¬ 
neder snere var årstiden fremryk¬ 
ket og den nordlige halvkugle hav¬ 
de en hældning på 7° mod So¬ 
len, på vej mod sommerens stær¬ 
kere varme. For det andet viste 
TV-kameraernes vidiconrør sig at 
være dobbelt så sensitive i Voya¬ 
ger 2 som i forgængeren. Det 
større signal gav mere nøjagtige 
og mindre støjbefængte billeder, 
som bedre kunne vise skyforma¬ 
tioner med lav kontrast. Måske var 
også den kraftige tågedis, som 
plagede Voyager 1’s udsyn, for¬ 
mindsket noget. Eller som en fjer¬ 
de mulighed kunne det øverste 
skydække have sænket sig en 
smule, hvorved temperaturmøn¬ 
steret var ændret et par grader, 
således at skyerne havde lettere 
ved at dannes. Eller måske gen¬ 
tager vejret sig aldrig, og Voyager 
2 var blot ankommet på et storm¬ 
fuldt tidspunkt? — Uanset årsagen 
var der mere at se på, og me¬ 
teorologerne var glade: 

• En vindzone ved 40 graders 
nordlig bredde tiltrak sig speciel 
interesse, fordi mange fænomen¬ 
er blev dannet, voksede og spred¬ 
te sig nær dens sydlige grænse. 

• Indesluttet i et bånd af lysen¬ 
de skyer snoede en mørk jetstrøm 
sig rundt om planeten. 

• Skyerne repræsenterer omkring 
1% af selve atmosfæren — der 


består af ammoniak kondenseret 
til små, hvide dråber — og deres 
forskellige farver skyldes kulstof, 
svovl eller fosforforbindelser. 

• Mere varme stiger op fra det 
indre af Saturn end Solen for øje¬ 
blikket leverer til planeten — 
hvilket viser, at der stadig er ur¬ 
varme tilbage fra dens dannelse. 
Mængder af varm brint, som stiger 
til vejrs ved hjælp af konvektion, 
bringer varme op til overfladen. 
Hvor kraftige vinde eksisterer kan 
dette varmemønster ikke ses — 
men i zoner, hvor vindene står 
næsten stille i forhold til plane¬ 
tens roterende kerne — nær po¬ 
lerne — så meteorologerne disse 
varmestrømninger rejse sig, hvirv- 



»Egerne«, de mørke områder i B-ringen, blev 
intensivt undersøgt af Voyager 2’s kame¬ 
raer. 


le rundt, vælte energi fra det in¬ 
dre ud over overfladen, for der¬ 
efter at aftage og føje deres be¬ 
vægelsesenergi til jetstrømmene. 

• I modsætning til Jupiter har 
Saturn kun få modsatrettede vinde 
højt oppe i de nordlige bredde¬ 
grader. Saturns atmosfæriske cir¬ 
kulation domineres af en kraftig 
ækvatorial jetstrøm, som strækker 
sig fra 35°N til 35°S, og som blæ¬ 
ser østover med 500 meter i sekun¬ 
det. 

• Nøjere undersøgelser af Voyag¬ 
ers billeder har vist, at tågedæk- 
ket er betydeligt tyndere end op¬ 
rindeligt antaget. Skønt stadig let 
synligt på billeder taget i ultra¬ 
violet lys er tågedisen ikke tyde¬ 
lig i orange eller grønt lys. 

Magnetiske felter og ladede par¬ 
tikler 

Strækkende sig flere hundrede 
tusinde kilometer ud i alle retning¬ 
er fra Saturn findes svage struk¬ 
turer bestående af magnetiske fel¬ 


ter, hurtige atomer og ioner, og 
subatomare partikler, som tilsam¬ 
men kaldes for magnetosfæren. 
Det er primært gennem dens mag- 
netosfære — med tusinder af gan¬ 
ge større volumen end planeten 
selv — at Saturn udfører sin vek¬ 
selvirkning med de interplaneta- 
riske omgivelser. 

• Saturns magnetiske felt er, i 
modsætning til Jupiters og Jor¬ 
dens, næsten i perfekt linie med 
planetens rotationsakse. Desuden 
er det et jævnt og regelmæs¬ 
sigt dipol-felt, uden klumper, buler 
eller usædvanligt stærke eller 
svage steder. Det er ubetydeligt 
»pustet op« af en elektrisk, ring¬ 
formet strøm på tre millioner am¬ 
pere, som flyder gennem en plas¬ 
mapude 8,5 Saturn-radii fra plane¬ 
ten. 

Men der er en spidsfindighed 
i dette ellers så vanlige spil: 
Saturn udsender impulser af radio¬ 
energi — på kilometerbølgelæng¬ 
der — i et regelmæssigt mønster 
på 10 timer, 39 minutter og 26 
sekunder. Både Voyager 1 og 2 
registrerede dem måneder før de¬ 
res møde med planeten, og be¬ 
kræftede dermed, at de urværks¬ 
lignende udbrud pålideligt fortsat¬ 
te. Dette mønster — på en eller 
anden måde bundet til planetens 
kerne via det magnetiske felt — 
forklarer meget bedre planetens 
nøjagtige rotationsperiode end 
hvad de vinddrevne skymønstre 
kan gøre. 

Imidlertid skulle en planet med 
et symmetrisk og roligt magnetisk 
felt ikke producere modulerede 
radiosignaler. Efter Voyager 1’s 
opdagelse af kilometerradioud- 
strålingen forventede videnskabs¬ 
mændene at finde uregelmæssigt 
område af en eller anden slags i 
magnetfeltet. Skønt Voyager 2 
søgte grundigt efter et sådant, 
fandt den intet. Udstrålingen kom¬ 
mer fra sammme længdeområde 
på planeten og aktiveres, når det 
pågældende sted peger mod So¬ 
len. 

For at gøre billedet yderligere 
kompliceret ser det ud til, at 
radioenergien er afpasset med 
en periode på 66 timer, sva¬ 
rende til baneperioden for må¬ 
nen Dione. Når Dione befin¬ 
der sig på bestemte baneposi¬ 
tioner standser kilometerudstrå¬ 
lingen. Denne tilsyneladende for- 

ste måner og tyndeste ringe ved 
hjælp af legemernes partikelop¬ 
sugning. Og fordi hver måne slog 
et »hul« i strålingsbælteme, kunne 
de bruge »hullerne« til at følge 
de magnetiske feltlinier med stor 
præcision. Baseret på beliggen¬ 
heden af månen Tethys’s »hul« 
fandt Voyager 2’s partikelviden- 
skabsmænd således omtrent den 
hældning i magnetfeltet, som ra¬ 
dioholdet manglede for at kunne 
forklare den pulserende radioud¬ 
stråling. ' 

I 

Ringene 

Voyager 1 afslørede i november j 
1980 at Saturns ringe er betydeligt 
mere komplicerede end tidligere 
antaget, hvilket førte til revision 
af næsten alle tidligere fremsatte 
teorier. Man havde håbet, at ob¬ 
servationer fra Voyager 2 ville 
hjælpe med at dokumentere nog¬ 
le af de nye modeller, men i 
mange tilfælde kunne de nye op¬ 
lysninger enten ikke støtte teori¬ 
erne, eller også repræsenterede de 
endnu mere komplekse informa¬ 
tioner om Saturn-systemet. 

For eksempel foretog et såkaldt 
fotopolarimeter detaljerede må¬ 
linger af et tværsnit af ringene. 
Eksperimentet var udformet så¬ 
ledes, at instrumentet ville obser¬ 
vere lys fra stjernen Delta Scor- 
pii, som befandt sig på den an¬ 
den side af ringplanet. Mens rum¬ 
sonden bevægede sig på tværs 
af ringene målte fotopolarimeteret 
lyset fra stjernen efterhånden som 
det skiftevis flimrede gennem tæt¬ 
te og tynde afsnit af ringmateri¬ 
ale. Observationen inkluderede et 
tværsnit af ringene fra et stykke 
inden C-ringen — som ligger nær 
planeten — til et punkt på den 
anden side F-ringen — en total 
distance på cirka 70.000 kilometer. 

Instrumentets registreringshas¬ 
tighed var 100 gange per sekund 
under observationsperioden på 
omkring 2 timer, hvilket resulte¬ 
rede i indsamling af 700.000 da¬ 
taenheder og en billedmæssig op¬ 
løsningsevne på omkring 100 me¬ 
ter. Forløbig analyse af den om¬ 
fattende datamængde antyder, at 
ringsystemets tykkelse ved A-ring- 


bindelse mellem Diones position 
og Saturns kilometerudstråling 
mangler man endnu at finde år¬ 
sagen til. 

Fordi den har et magnetfelt, har 
Saturn en magnetosfære. Plasma¬ 
fysikere forestiller sig magneto- 
sfæren som en stor pose af plas¬ 
ma og energipartikler bundet om¬ 
kring planeten af dens magneti¬ 
ske felt. Partiklerne er fanget, for¬ 
di en ladet partikel ikke kan be¬ 
væge sig tværs igennem et mag¬ 
netfelts linier uden at miste ener¬ 
gi. Derr må bevæge sig langs dis¬ 
se, og ofte i spiral. Magnetiske 
feltlinier hæver sig op fra plane¬ 
tens ene halvkugle, løber vinkel¬ 
ret på ækvator, og dykker så ned 
i den anden. På den måde kan 


ladede partikler ikke hurtigt bevæ¬ 
ge sig indad eller udad, men kan 
let bevæge sig fra nord til syd 
og omvendt. De er fanget. — Idet 
de springer frem og tilbage langs 
halvkuglernes kraftlinier vil disse 
partikler før eller siden blive ind¬ 
fanget af magnetfeltet og støde 
ind i atmosfæren omkring polerne 
— eller ramme noget. 

Men hvad er der at ramme? 
Både Voyager 1 og 2 fløj gennem 
systemet af fangede partikler og 
målte det. Hver gang rumsonder¬ 
ne passerede en af månernes ba¬ 
ner registrerede instrumenter om¬ 
bord et dyk i antallet af partikler 
og sendte straks besked til Jorden. 
Videnskabsmændene var lykke¬ 
lige: de opfangede selv de mind- 


Månen Enceladus, hvis overflade fremviser 
tre forskellige terræntypen fra gamle kra¬ 
terdækkede regioner til furede områder 
svarende til Jupiter-månen Ganymedes’. 

ens yderkant er mindre end 150 
meter. 

De såkaldte eger-strukturer i B- 
ring er fortsat et område, som in¬ 
teresserer videnskabsmændene 
meget. Man antyder, at strukturer 
kan være et resultat af højener¬ 
gipartikler, som regner ned på rin¬ 
gen og derefter samles eller for¬ 
tættes af Saturns magnetfelt. En 
af Voyager 2’s opgaver var at ta¬ 
ge et billede fra siden af disse 
eger på det tidspunkt rumsonden 
passerede gennem ringsystemet. 
Formålet var at fastslå, om eger- 
matrialet løftes op over ringplanet, 
men videnskabsmændene oply¬ 
ser, at billedet blev taget omkring 
1000 kilometer over ringene og at 
det derfor er vanskeligt at fortol¬ 
ke som følge af den dårlige syns¬ 
vinkel. 

Af andre nye opdagelser kan 
bl. a. nævnes: 

• En betydelig struktur blev obser¬ 
veret i den svage D-ring, som lig¬ 
ger mellem C-ringen og Saturn. 

• Næroptagelser af en del af F- 
ringen viste et ringafsnit med fem 
strenge. 

• Mangel på snoede strenge i ste¬ 
reooptagelser foretaget på dele 
af F-ringen antyder, at snoninger 
måske alligevel er mindre almin¬ 
delige end antydet af Voyager 1’s 
billeder. 

• Et muligt bevis for resonans 
langs kanten af Cassini-delingen 
med månen Mimas. Vekselvirk¬ 
ningen medvirker måske til dannel¬ 
sen af ringstrukturer. 

• Farvedannelser i B-ringen er ik¬ 
ke ensartede, men forskerne har 
hidtil ikke kunnet afgøre, om for¬ 
skellene skyldes kemiske afvigel¬ 
ser eller variationer i partiklernes 
spektrale reflektion. 

• Visse strukturer i den ydre del 
af A-ri ngen kan være et resultat 
af resonans fra de små indre satel¬ 
litter. 

Månerne 

Mens ringsystemet endnu engang 
overraskede og forvirrede viden¬ 
skabsmændene, var det modsatte 
tilfælde for månernes vedkom¬ 
mende. Skønt ingen forventede alt 
det man fandt, var der ingen 


På vej bort fra Saturn — og med en delvis 
funktionsdygtig scanningsplatform — send¬ 
te Voyager 2 dette smukke billede tilbage 
til Jorden. 


chok — snarere bekræftelser på 
de formodninger Voyager 1 havde 
rejst. 

Målene for Voyager 2’s måne¬ 
undersøgelser var: Enceladus, Tet- 
hys, Hyperion, lapetus og Phoe- 
be samt otte mindre »klipper«, 
nemlig A-ring-beskytteren, de to 
f-ring-vogtere, de to såkaldte »co- 
orbital satellites«, Tethys B og C 
og Dione B. Klipperne — navne¬ 
givet efter deres ujævne og irre¬ 
gulære udseende — er ret lys¬ 
stærke, og er sandsynligvis isklod¬ 
ser, som i størrelse varierer fra 
50 til mere end 200 kilometer i 
tværmål. 



Hyperion, månen med den mærkelige form. 


Og Voyager 2’s undersøgelser har 
givet følgende foreløbige resulta¬ 
ter: 

• A-ring-beskytteren forekommer 
langstrakt. 

• De to F-ring-vogtere er temme- 
lige store: den indre måler 140x70 
kilometer og den ydre 120x100. 
Begge er irregulære, og den yder¬ 
ste satellit har mindst ét krater 
på overfladen. 

• De to »co-orbitals« er de største 
af klippestykkerne: den forreste 
måler 220x160 og den bageste 
140x100 kilometer. Begges form 
er næsten cirkulær, og billeder vi¬ 
seradskillige kratere på begge. 

• Tethys B og C er små — 50 og 60 
kilometer i diameter — og har in¬ 
gen karakteristiske kendetegn. De 
er placeret i samme bane som må¬ 
nen Tethys, men ligger henholds¬ 
vis 60° foran og bagved denne i 
dens bane. 

• Dione B — som er 60 kilometer i 
diameter og »skilter« med et stort 
krater — ligger på en position 60° 
foran månen Dione. 

• Enceladus, med en diameter på 
500 kilometer, viste sig at være en 
stor overraskelse. Voyager 1 havde 
vist den som værende meget lys. 

jævn, og for det meste bestående 
af is, og alle forventede en »aktiv« 
måne. Voyager 2’s næroptagelser 
viser imidlertid en overflade dæk¬ 
ket med furer, som minder meget 
om den Jupiter-månen Ganymedes 
har — mærkeligt formede kratere!, 
og områder med lange sprækker. 
De yngste områder anslås til at 
være mindst 100 millioner år gam¬ 
le, og videnskabsmændene gætter 
i dag på, at månen har en varm, 
aktiv kerne. 

• Næste måne — Tethys — er 
1050 kilometer i diameter. En lang 
række næroptagelser var planlagt 
vedrørende denne måne, men 
grundet Voyagers tekniske proble¬ 
mer kom der ingen billeder i kas¬ 
sen. Man nåede dog, inden uhel¬ 
det, at modtage en detaljeret bil¬ 
ledserie, som bl.a. viste et 400 ki¬ 
lometer i diameter stort nedslags¬ 
krater på den i forvejen kraterstrøe- 
de overflade. 

• Phoebe, Saturns mest fjerntlig¬ 
gende måne, er muligvis en ind¬ 
fanget asteroide. Det 240 kilome¬ 
ter i diameter store legeme cirkler 
omkring planeten én gang hver 
550. dag i en meget skrå, besynder¬ 
lig og retrograd bane. Månens form 
er i det store og hele cirkulær. 

• Saturns største måne — Titan, 
på 5150 kilometer i diameter — var 
ikke et af Voyager 2’s hovedmål, 
og mindste afstand var derfor så 
stor som 1,2 millioner kilometer. 
Trods dette registrerede kameraer¬ 
ne visse ændringer i Titans atmo¬ 
sfære. Den af Voyager 1 fundne 
polkalot viste sig nu som et bånd, 
og forskellige båndstrukturer viste 
sig også i skyformationerne. 

• Hyperton, som ligger på den an¬ 
den side af Titan, forventede man 
kun til at være en mindre isklump. 
Men Voyager 2’s billeder viste, at 
den har form af en hul hockeybold 
— rundt regnet 360 kilometer i 
tværsnit og 210 kilometer tyk. 

• Næste måne var lapetus med en 
diameter på 1440 kilometer. Da 
Voyager 2 kom 2 V 2 gang tættere 
på end forgængeren afsløredes en 
lang række kratere på overfladen. 
Den halvdel af månen, som vender 
mod Saturn, er dækket af et sort 
asfaltlignende materiale, mens den 
anden halvdel har en lys farve sva¬ 
rende til let snavset sne. Intet an¬ 
det legeme i Solsystemet vides i 
dag at have så kontrastrigt et over¬ 
flademateriale. Kratere er spredt 


over såvel den lyse som den mør¬ 
ke side. 

For Voyager-holdet ligger års ar¬ 
bejde forude. Mange af de spørgs¬ 
mål de to Voyager-sonder har frem¬ 
provokeret vil blive besvaret inden¬ 
for et år eller to, men andre vil ikke. 
Det kommende ubemandede rum¬ 
teleskopvil observere Saturns vejr¬ 
mønstre, og skulle også kunne 
overvåge, endskønt indirekte, eger¬ 
aktivitet i B-ringen. Desværre vil 
teleskopet, med en opløsnings¬ 
evne på blot 400 kilorpeter ved Sa¬ 
turn, kun kaste lidt lys over andre 
spørgsmål vedrørende ringsyste¬ 
met, månerne/satellitterne, eller 
de komplicerede og interessante 
samspil der er mellem Saturn-syste- 


Er universets grænse 
nået? 



Den mest accepterede teori for 
universets oprindelse er den, at alt 
stof i universet engang var samlet 
i en gigantisk og meget varm 
klump af stof og stråling. Vort 
nuværende univers er så opstået 
ved, at denne klump eksplodere¬ 
de (i det såkaldte »big bang«) for 
godt 15 milliarder år siden. Den 
omstændighed, at større stjerne¬ 
systemer — specielt galakser og 
galaksehobe — i vore dage fjer¬ 
ner sig fra hinanden med betyde¬ 
lige hastigheder, støtter teorien. 
Også de særdeles stofrige quasa- 
rer deltager efter alt at dømme i 
denne udvidelse. Det er tilmed 
muligt at observere quasarer over 
større afstande end de mere al¬ 
mindelige galakser, ikke mindst 
fordi de største quasarer udsender 
lige så meget lys som tusind ga¬ 
lakser, dvs. ca. 100.000 milliarder 
stjerner. 


mets store legemer og partiklerne, 
som omgiver dem. 

Hvis vi en dag — mange år fra nu 
— skulle vende tilbage til Saturn, 
vil det uden tvivl være forat anbrin¬ 
ge nye, mere avancerede rumson¬ 
der i bane omkring denne Solsy¬ 
stemets anden gasgigant, for at 
blive der ét eller flere år. Vi vil der¬ 
efter sandsynligvis sende små 
sonder ned i såvel Saturns som Ti¬ 
tans atmosfære, og dermed fort¬ 
sætte den rekognoscering, som de 
to Voyager-rumsonder har påbe¬ 
gyndt. 

Kilder: 

Astronomy, November 1981, 

A.W.&S.T., 7. sept. 1981. 

UFO-Aspekt. 


Ifølge teorien kan universet ikke 
strække sig i det uendelige, men 
må høre op i en eller stor afstand 
fra det punkt, hvor »big bang«- 
eksplosionen fandt sted, eller — 
da vi ikke kender punktet — fra 
vort eget solsystem. 

Faktisk kan de nyeste afstands¬ 
målinger til fjerne quasarer godt 
tydes sådan, at universets grænse 
er ved at være i sigte. Det viser 
sig nemlig, at der i afstande på 
13-14 milliarder lysår (1 lysår = 9,46 
XIO 12 km) findes ret mange qua¬ 
sarer, men længere ude forholds¬ 
vis få. Den fjerneste quasar, vi 
kender, er stadigvæk en ved navn 
OQ-172, der observeredes første 
gang i 1973. Dens afstand bedøm¬ 
mes at være lidt over 15 milliarder 
lysår, og den fjerner sig med en 
hastighed på 91 procent af lysets 
hastighed. Det skal tilføjes, at selv 
quasarer noget fjernere end OQ-172 
ville kunne observeres med moder¬ 
ne udstyr, hvis de forefandtes. 

Endvidere må det bemærkes, at 
der kan gives endnu en forklaring 
på, at der netop i afstande omkring 
13 milliarder lysår findes mange 
quasarer. Denne anden forklaring 
går ud på, at der et par milliarder 
år efter »big bang« opstod særlig 
mange quasarer af en eller anden 
grund, og nu 13 milliarder år sene¬ 
re er deres lys så nået frem til os. 
Denne forklaring har dog den svag¬ 
hed, at quasarerne i så fald ikke 
er repræsentative for stofforde¬ 
lingen i universet. 

(Scientific American, febr.82). 

TIDSFORDRIV - eller 


Den Ideale Fordring . . . 

Af Flemming Ahrenkiel. 


Med stor interesse, stigende un¬ 
dren og til slut noget desorienteret 
har jeg arbejdet mig gennem Per 
Andersens artikel »UFO-sagen - et 
tidsfordriv« i forrige nummer af 
UFO-NYT. I indledningen til artik¬ 
len nævner Per Andersen (heref¬ 
ter PA), at han håber at kunne pro¬ 
vokere læserne til at give deres 
besyv med mht. de fremførte po¬ 
stulater, og efter at have læst ar¬ 
tiklen — og følt mig provokeret — 
vil jeg da tage udfordringen op. 

Måske er jeg miljøskadet i den¬ 
ne forbindelse, da jeg efterhånden 
har nørklet med og interesseret 
mig for UFOer i snart 25 år, men 
på den anden side har jeg i den 
forløbne tid også på min egen krop 
oplevet alle de grupperinger og 
inddelinger, som PA anvender på 
UFO-interesserede i sit noget hid¬ 
sige manifest. Jeg var med til at 
starte en »UFO-kaffeklub« og del¬ 
tog i dens møder i de ca. 8 år den 
eksisterede, jeg arbejdede som 
»menig soldat« i SUFOl i omkring 
13 år, hvorefter jeg endte som for¬ 
mand for SUFOl i yderligere 4 år. 

I dag sidder jeg i redaktionen af 
UFO-NYT — »det dyre tidsskrift 
med den farvede forside« — Så 
ved læserne, hvor de har mig!!! 
Mine kommentarer i det følgende 
bør dog mere opfattes som kom¬ 
mende fra én, der i mange år har 
interesseret sig for UFOer og SU¬ 
FOl, end kommende fra en egent¬ 
lig SUFOI-repræsentant. 

»... At læse UFO-problemet.. .n 

Men lad os starte fra begyndelsen. 
PA indleder med en noget besyn¬ 
derlig og — synes jeg — noget fir¬ 
kantet inddeling af de UFO-inter¬ 
esserede: enten er de »lokalt akti¬ 


ve«, »tager del i de store forenin¬ 
gers repræsentantskab« eller »va¬ 
retager foreningens daglige ledel¬ 
se.« En mere rimelig inddeling vil¬ 
le vel være »overfladisk interesse¬ 
ret« kontra »meget interesseret«, 
og så kunne man i hver gruppe 
være enten »organiseret« eller »ik- 
ke-organiseret«. De interessante- 
ste kombinationer ville så være 
»meget interesseret og organise¬ 
ret«, samt »meget interesseret men 
ikke-organiseret«, idet jeg ved or¬ 
ganiseret vil forstå det at være 
medlem af SUFOI’s eller FUFOS’s 
Repræsentantskab, for at begræn¬ 
se mig til de hjemlige forhold. 
Det er vel kun i disse 2 hoved¬ 
grupper det har relevans at disku¬ 
tere problemet eller fænomenet 
UFOIoger. 

UFO-interessen 

PA starter efter min opfattelse sin 
vurdering af de forskellige UFO- 
logers motiver/indsats på et noget 
urealistisk og samtidig urimeligt 
grundlag: nemlig ud fra påstanden 
om, at det »påståede overordnede 
mål er at løse UFO-problemet«! 
Jeg tvivler på, at ret mange UFO- 
interesserede eller UFO-loger star¬ 
ter med at sætte sig så ambitiøse 
mål — uanset om de er lokalt ak¬ 
tive eller sidder i foreningsledel¬ 
ser — så megen selverkendelse 
og nøgternhed er de fleste vel i 
besiddelse af. Jeg finder derfor 
PA’s problemstilling urealistisk. 
Der findes ganske vist undtagel¬ 
ser, nemlig de personer, for hvem 
UFO-sagen er et job eller en fuld¬ 
tidsbeskæftigelse, f.eks. J. Allen 
Hynek. Han illustrerer også den 
overgang, der måske er på vej: 
ændringer fra det mere amatør¬ 


mæssige og fritidsbaserede til det 
professionelle heldagsjob — og i 
den situation kan PA’s problem¬ 
stilling blive relevant. Men ikke 
her og nu under de herskende be¬ 
tingelser. 

Normalt er de fleste vel begyndt 
at arbejde med UFO-sagen fordi 
de af en eller anden grund har fat¬ 
tet interesse for fænomenet, er 
blevet fascineret af de mange be¬ 
retninger om usædvanlige obser¬ 
vationer, og måske samtidig har 
anet — bevidst eller ubevidst — 
nogle af de fantastiske konse¬ 
kvenser og perspektiver, der kun¬ 
ne ligge i det »nye« fænomen. 
Interessen er måske blevet yder¬ 
ligere forstærket af den »under¬ 
holdningsværdi«, der ubestridelig 
også ligger i emnet — men denne 
forstærkende effekt behøver ab¬ 
solut ikke at være noget nega¬ 
tivt ved personens motivation — 
de fleste »rigtige« forskere føler 
vel til en vis grad det samme over¬ 
for de emner, som de studerer. 

Kaffeklubben... 

Det næste, logiske skridt for den 
UFO-interesserede bliver så at fin¬ 
de sammen med ligesindede med 
samme interesse for at få mulig¬ 
hed for at diskutere emnet med 
andre. Og her når vi så til den af 
PA lidt nedladende omtalte »kaffe¬ 
klub« eller UFO-gruppe. Det vil 
være urimeligt at forlange eller for¬ 
vente, at en sådan gruppe skal 
kaste sig ud i strengt videnskabe¬ 
lige diskussioner eller forsknings¬ 
projekter. Man mødes primært for 
at diskutere et emne, der er af 
fælles interesse, og som det ikke 
er muligt at diskutere ret mange 
andre steder. Man er en broget 

flok med vidt forskellige forud¬ 
sætninger, både mht. uddannelse 
og viden om UFOerne. Og natur¬ 
ligvis starter man ikke med at ned¬ 
skrive en målsætning for gruppen 
å la »vi skal arbejde for at løse 
UFO-gåden!« Det ville virke både 
barokt og latterligt og mere være 
udtryk for storhedsvanvid eller pæ¬ 
nere sagt: mangel på proportions¬ 
sans. Men man diskuterer, læser 
om emnet og kaster sig måske 
over specielle områder af emnet. 
Der er heller ikke noget mærkeligt 
i, at de der ved mest om emnet 
må yde mest, og de der ved mindst 
nyde mest — eller blive »fodret 
med oplysninger«, som PA ud¬ 
trykker det. Det omvendte ville 
være ret umuligt. 

Sammen med Inge Larsen i Vi¬ 
rum »kørte« jeg en sådan UFO- 
gruppe i omkring 8 år, og det kræ¬ 
vede en indsats at holde liv i grup¬ 
pen, men vi nåede immervæk at få 
diskuteret og endevendt mange 
interessante aspekter af UFO-sa- 
gen. Inge og jeg var nødt til at fun¬ 
gere som igangsættere og stof- 
bringere, primært fordi vi var dem, 
der havde det bedste kendskab til 
emnet, men også — og ikke mindst 
— fordi vi havde adgang til mate¬ 
rialer (tidsskrifter, bøger etc.) som 
resten af gruppen ikke eller kun 
vanskeligt havde muligheder for at 
få fat i eller simpelthen Ikke kunne 
udnytte — f.eks. er det langt fra 
alle, der mestrer et fremmedsprog, 
og på det tidspunkt (i 60’erne og 
70’erne) fandtes hovedparten af 
det interessante UFO-materiale kun 
på engelsk (situationen er for øv¬ 
rigt desværre næsten den samme 
i dag!). Man kan sige, at vi — UFO- 
gruppen — dyrkede vore egne in¬ 
teresse, vores hobby, om man vil, 
men samtidig gavnede vi så sande¬ 
lig også UFO-sagens interesser. 
Vi fik via vor aktivitet spredt oplys¬ 
ninger om fænomenets eksistens 
og fik flere mennesker interesseret 
i emnet. Hvad hjælper det, at der 
eksisterer et uhyre spændende fæ¬ 
nomen, hvis det blot får lov at syg¬ 
ne hen i ubemærkethed uden at 
nogen gider gøre opmærksom på 
dets eksistens og skabe interesse 
for en videre undersøgelse. 

Amatører kontra professionelle 

Vi løste ikke UFO-gåden i Virum, 
men vi var måske et eksempel på 
én af de mange basisgrupper, der 


har eksisteret over hele verden, og 
hvorfra den første amatørmæssige 
UFO-forskning udkrystalliserede 
sig i det næste skridt: de »rigtige« 
UFO-organisationer, som f.eks. BU¬ 
FORA i England, APRO og MUFON 
i USA og SUFOl i Danmark. Disse 
og andre tilsvarende organisationer 
har så givet stødet til f.eks. GEPAN 
i Frankrig og CUFOS i USA, hvor 
det amatørmæssige måske aflø¬ 
ses af den mere professionelle og 
anerkendte undersøgelsesmetodik 
— forskning, om man vil! Det er 
utilstedelig hovmod og manglende 
erkendelse af den historiske sam¬ 
menhæng, når en »UFO-log« i dag 


... Normalt er de fleste 
vel begyndt at arbejde 
med UFO-sagen fordi de 
af en eller anden grund 
har fattet Interesse for 
fænomenet... 


står op og rynker på næsen af eller 
nedvurderer »de lokale aktive« og 
de herfra opståede foreninger eller 
organisationer. De har haft og har 
stadig deres berettigelse. De »seri¬ 
øse og videnskabeligt orienterede 
UFOIoger« af i dag står på skuldre¬ 
ne af det tidligere »fodfolk«, og 
uden disse amatørers indsats fand¬ 
tes der i dag næppe noget UFO- 
materiale at forske i. 

Som det fremgår af ovenstående 
betragter jeg de egentlige UFO-for- 
eninger som årsag til, at vi i dag 
overhovedet kan tale om en egent¬ 
lig, begyndende UFO-forskning — 
og deri ligger efter min mening de¬ 
res væsentligste og største beret¬ 
tigelse. UFO-organisationer over 
hele verden har været den driven¬ 
de kraft, der har vækket de institu¬ 
tioner og forskere, der i dag indser 
det rimelige i at undersøge UFO- 
fænomenet nærmere — og de 
samme organisationer har i årevis 
indsamlet det kildemateriale, der 
er en forudsætning for holdnings¬ 
ændringen — og vel at mærke et 
materiale, der ellers I det store og 
hele ville være gået tabt for efter¬ 
tiden. 

UFO-organisationerne 

PA giver UFO-organisationerne et 

gevaldigt hak i tuden. De i organi¬ 


sationerne aktive dyrker kun per¬ 
sonlige interesser, arbejdet er blot 
tidsfordriv og de har helt andre mo¬ 
tiver end at ville »bidrage til løsnin¬ 
gen af UFO-gåden«! Ja, umiddel¬ 
bart fristes man til blot at svare 
»Bvadr«, for nu at bruge et Ind¬ 
holdsrigt citat fra Radiserne — men 
det er nok for letkøbt. 

Taget generelt går de fleste vel 
ind i det aktive arbejde i en UFO- 
organisation fordi de er interesse¬ 
rede i UFOer og fordi de gerne vil 
gøre et stykke arbejde med bl.a. at 
få oplyst andre om fænomenet 
samt for at få Indsamlet og bear¬ 
bejdet de data, der findes. Jeg tror 
det overordnede mål mere har væ¬ 
ret at få godtgjort fænomenets ek¬ 
sistens på en sådan måde, at selv 
de »vantro« må indrømme, at UFO¬ 
erne findes, end det har været — 
og til en vis grad er — for »at løse 
UFO-gåden«. Når man så mener at 
have nået dette mål, kan man tage 
fat på at undersøge, hvad UFOerne 
egentlig er for noget. Overgangen 
mellem de to mål — overbevise om 
UFOernes eksistens og finde en 
forklaring på fænomenet — er og 
har været ret flydende og uklar, og 
den er I høj grad afhængig af eller 
betinget af den enkelte persons el¬ 
ler organisations Indstilling. Én ta¬ 
ger eksistensen af UFOerne som 
givet og starter herfra, en anden le¬ 
der stadig efter de endegyldige be¬ 
viser — og så er der selvfølgelig 
den tredie, der både ved de eksi¬ 
sterer, hvad de er, og hvorfor de 
futter rundt i vor atmosfære. 

PA’s kritik af arbejdet i en UFO- 
organisation mener jeg er snak 
mod bedreviden. Den minder mig 
om den type diskussion, hvor den 
ene part (A) starter med at pådutte 
den anden part (B) et bestemt syns¬ 
punkt — som B slet ikke har — 
hvorefter A hudfletter B på grund 
af dennes tåbelige idéer. 

Lad mig af logiske årsager bruge 
SUFOl som eksempel. I SUFOIs 
målsætning står bl.a., at »SUFOl 
har til formål at bidrage til opkla¬ 
ringen af UFO-fænomenerne ved 
indsamling og bearbejdning af ob¬ 
servationsberetningerne ...«. Jeg 
mener der ligger en væsentlig nu¬ 
anceforskel mellem det af PA kort 
formulerede mål »bidrage til løs¬ 
ning af UFO-gåden« og den fuld¬ 
stændige tekst. I PAs formulering 
liggeren enorm elastik mht. bidra¬ 
gets art, specielt en elastik, der 

tillader PA at definere begrebet 
forskning efter forgodtbefindende. 
Forsker SUFOl ikke som PA mener 
der bør forskes, ja så opfylder SU¬ 
FOl ikke sin formålsparagraf — me¬ 
ner altså PA! Men det er dog en 
lidt for elegant forvridning af para¬ 
graftekstens ånd og bogstav. For¬ 
målet Med PAs tolkning kan så kun 
skyldes ønsket om at kunne »... dyr¬ 
ke og udvikle sine personlige in¬ 
teresser og ambitioner...« 

Arbejdsdeling 

En anden stiltiende forudsætning, 
der ligger i PAs kritik af UFO-orga- 
nisationernes arbejdsmåde, er at de 
implicerede bør opføre sig som om 
de befandt sig i et normalt og løn¬ 
net fuldtidsjob. Der skal være en 
effektiv ledelse, der uddelegerer ar¬ 
bejdsopgaver som skal udføres — 
uanset om medarbejderen kan lide 
opgaverne eller ej. 

Den går ikke, Granberg! De helt 
specielle præmisser, der ligger til 
grund for f.eks. SUFOIs arbejde og 
virke er, at en gruppe mennesker 
med samme interesse er gået sam¬ 
men om at køre et projekt (SUFOl/ 
UFO-NYT) i deres fritid, med de res¬ 
sourcer de nu hver især kan bidra¬ 
ge med. Det bærende og altafgø¬ 
rende er interessen for emnet UFO- 
er. Heraf følger logisk en arbejds¬ 
fordeling, der bestemmes af: 1. den 
enkeltes faglige (uddannelses¬ 
mæssige) kunnen og 2. den enkel¬ 
tes specielle interesse i UFO-pro- 
blemet (rapporter, detektorer, ef¬ 
terforskning etc.). Hvad formål vil 
det tjene, at ledelsen beordrer Jen¬ 
sen til at lave et reklame-fremstød 
for UFO-NYT, hvis Jensen hverken 
har forudsætninger eller interesse 
for denne opgave, men derimod er 
vældig ferm til at lave fotoanalyser 
— og disse analyser er hans store 
interesse! En så klodset ledelse vil 
med garanti opnå 3 ting: 1. Et elen¬ 
digt reklamefremstød, 2. Fotoana¬ 
lyser af UFO-billeder forsømmes 
eller en mindre kvalificeret person 
overtager måske denne opgave, 3. 
Jensen taber interessen for det 
fælles arbejde og forlader organi¬ 
sationen. Havde Jensen fået lov til 
at dyrke sin specielle interesse i 
UFO-sagen — fotoanalysen — og 
havde en anden evt. reklameinter¬ 
esseret fået den uddelegerede op¬ 
gave, havde organisationen løst ar¬ 
bejdsfordelingen væsentlig bedre. 
Skulle man så »fyre« Jensen, fordi 


han hellere ville lave fotoanalyser 
end PR-arbejde?? Følger man den 
strategi, vil ledelsen ret hurtigt få 
løst sine fordelingsproblemer — 
på et tidspunkt vil alle nemlig have 
taget deres gode tøj og fundet an¬ 
dre græsgange. 

Det er urealistisk at forvente el¬ 
ler forlange samme effektivitet i en 
forening som i f.eks. en virksom¬ 
hed. Hvadenten man kan lide det 
eller ej, så er det de enkeltes inter¬ 
esse, der er afgørende. Interessen 
for emnet har været den oprinde¬ 
lige bevæggrund til yderligere at 
påtage sig et evt. foreningsarbejde. 
Det må være en leders fornemste 


... Det må være en leders 
fornemste og måske 
sværeste opgave at 
kanalisere den enkeltes 
personlige interesse over 
på aktiviteter, der tilgode¬ 
ser både organisationens 
formål/interesser og den 
pågældendes ønsker/ 
interesser .,. 


og måske sværeste opgave at ka¬ 
nalisere den enkeltes personlige 
interesse over på aktiviteter, der 
både tilgodeser organisationens 
formål/interesser og den pågæl¬ 
dendes ønsker/interesser. Herved 
opnås den bedste udnyttelse af de 
ressourcer, man har til rådighed og 
sidst — men absolut ikke mindst — 
den enkeltes lyst til og interesse 
for fortsat at yde sit bidrag til at 
UFO-sagen forstærkes. Det kræver 
både diplomati, tålmodighed, for¬ 
ståelse og overblik at køre en orga¬ 
nisation på sådanne vilkår — men 
har ledelsen ikke det, ja — så fal¬ 
der projektet fra hinanden. 

Den engagerede leder! 

I denne sammenhæng kan PAs fo¬ 
restillinger om en medarbejders 
motiver for»... at påtage sig en le¬ 
derrolle« i en forening (f.eks. SU¬ 
FOl) næsten ikke passere ube¬ 
mærket. PA skriver ».. ..man øn¬ 
sker at komme til tops ...«, ».. .»at 
få den større ære ...« eller »... få 
større indsigt i hvad det vil sige at 
skulle være daglig leder. Lære no¬ 


get nyt om administration ...«, — 
var det ikke lettere med et Manage¬ 
ment-kursus for unge, lovende ho¬ 
veder!! Sandheden er normalt en 
ganske anden, som PA vel også 
selv har erfaret. Hvornår har man 
sidst oplevet et kampvalg mellem 
ivrige, entusiastiske aspiranter til 
lederposter?? Det plejer tværtimod 
gerne at være en slags frivillig 
tvang: hvem kan gøre det, for én 
skal jo påtage sig det ekstra ar¬ 
bejde? Og mens den udvalgte druk¬ 
ner i administration af mere eller 
mindre påtvungne opgaver, forsvin¬ 
der UFOerne over kanten af papir¬ 
stakkene! Af samme årsag kan det 
være forbasket svært at få over¬ 
skud eller overblik til den målrette¬ 
de fastlæggelse af slagplaner og 
arbejdsprojekter — for slet ikke at 
tale om at »løse UFO-gåden«. 

UFO-NYT 

UFO-NYT går heller ikke ram forbi 
i PAs bandbulle: det er gjort mere 
forbrugervenligt, har fået farver på 
forsiden og koster penge — pen¬ 
ge, som PA helst så anvendt på sin 
(elastiske) UFO-forskning i SUFOl. 
Det er jo egentlig en pudsig ting at 
anklage et forbrugsprodukt for at 
være forbrugervenligt — PA er sik¬ 
kert også harm over, at man i sti¬ 
gende grad er begyndt at forlange 
brugsanvisninger skrevet på dansk 
for apparaturer solgt i Danmark — 
folk kan da bare lære engelsk, tysk 
eller fransk, så de kan læse de 
originale brugsanvisninger, der føl¬ 
ger med apparaterne!! At det også 
er blevet mere salgsvenligt er vel 
kun en fordel — alt andet lige — 
især da der næppe ville være no¬ 
gen UFO-forskning overhovedet i 
SUFOl uden indtægterne fra sal¬ 
get af UFO-NYT — men det er må¬ 
ske uinteressant i denne sammen¬ 
hæng!!! 

PA er specielt utilfreds med, at 
UFO-NYT ikke i dag, som i tidligere 
tider, er organ for de fremkomne 
forskningsresultater. Det vil jeg 
pænt sagt betegne som et belej¬ 
ligt hukommelsessvigt fra PAs si¬ 
de. Blader man tidligere årgange af 
UFO-NYT igennem vil man opdage, 
at bladet gennem de sidste år i sti¬ 
gende grad har bragt referater af 
de forskningsresultater, der findes 
og som man har haft adgang til. I 
mange tilfælde har det — desvær¬ 
re — drejet sig om materiale fra 
udlandet, da de hjemlige kilder ik- 

ke altid flyder så rigeligt som en 
redaktion kunne ønske sig — men 
dansk forskning i UFO-sagen har 
også været repræsenteret. En re¬ 
daktion kan imidlertid ikke hekse 
og hive danske forskningsresulta¬ 
ter ud af den blå luft, så med min¬ 
dre PA har gemt »... resultaterne 
fra den smule forskning, der trods 
alt er...« herhjemme nederst i sin 
kommodeskuffe i stedet for at 
delagtiggøre UFO-NYTs redaktion 
i godterne — så har UFO-NYT fak¬ 
tisk orienteret om den forskning, 
der findes herhjemme. En hel del 
af artiklerne om dette emne stam¬ 
mer endda fra PAs egen hånd — 
så anklagen er ikke særlig holdbar! 
Om der i UFO-NYT maximalt bru¬ 
ges 3-stavelsesord, tvivler jeg på, 
men om de anvendte ord har 2, 3, 5 
eller 7 stavelser må da være flin¬ 
trende ligegyldigt — det primære 
må være at artiklen har en rimelig 
kvalitet, og at den er skrevet på en 
sådan måde, at et normalt begavet 
menneske kan læse den med et ri¬ 
meligt udbytte. Dette udelukker ik¬ 
ke, at der også kan være artikler 
af en læsemæssig større sværheds¬ 
grad — men det er en styg mis¬ 
forståelse at tro, at en teksts svær¬ 
hedsgrad nødvendigvis er udtryk 
for dens dybsindighed eller kvali¬ 
tet. En helt anden ting i denne sam¬ 
menhæng er, at de enkelte artik¬ 
lers kvalitet og læsevenlighed jo 
primært bestemmes af artiklernes 
forfattere — og ikke af redaktio¬ 
nen. Redaktionen sidder ikke og 


»hæver« eller »sænker« det kvali¬ 
tetsmæssige niveau i de modtag¬ 
ne/rekvirerede artikler. 

Afsluttende bemærkninger 

Men — at beskæftige sig med 
UFOer er endnu i dag under de 
gældende forhold en hobby — et 
ord, der trods alt blot betyder fri¬ 
tidsbeskæftigelse — det kan i 
sagens natur ikke være andet. At 
interessen så kan dyrkes på for¬ 
skellig vis — mere eller mindre in¬ 
tenst — eren hel anden sag! 


... Det primære må være 
at artiklen har en rimelig 
kvalitet, og at den er 
skrevet på en sådan 
måde, at et normalt 
begavet menneske kan 
læse den med et rimeligt 
udbytte... 


Ser vi tilbage på de sidste 25 års 
UFO-arbejde i Danmark synes jeg 
vi er nået rigtigt langt, siden de før¬ 
ste usikre skridt, både hvad angår 
udbredelse af kendskabet til UFO- 
fænomenet og mht. indsamling og 
bearbejdning af observationsmate¬ 
rialet — de 2 hovedpunkter i SU- 
FOls formålsparagraf. 


Vi skal også nok nå videre — og¬ 
så ved at granske eller forske i de 
indsamlede data. Men vi skal ikke 
falde for den letkøbte påstand, at 
»forskning« i UFO-sagen kun kan 
gennemføres, hvis vi får stillet ri¬ 
geligt med økonomiske midler til 
rådighed. Det der normalt er de 
økonomisk tunge drenge indenfor 
»rigtig« forskning er lønninger og 
kostbart apparatur. UFO-forsknin- 
gen sker i øjeblikket primært ved 
frivillig, ulønnet arbejdskraft, hvor 
interessen er den drivende kraft, 
og det nødvendige apparatur til 
mange af de potentielle forsknings¬ 
projekter er ret begrænset. Så øko¬ 
nomien burde ikke være den uover¬ 
stigelige bremseklods, som nogle 
af og til vil gøre den til. Men også 
forskningsmæssigt må man kende 
sin begrænsning og ikke skræve 
over mere end bukserne kan holde 
— ikke mindst hvis man forventer, 
at andre skal finansiere de projek¬ 
ter, som man personligt finder in¬ 
teressante! □ 


Vi har desuden modtaget 
følgende kommentarer til 
artiklen om UFO-sagen som 
tidsfordriv 

Bjarne Petersen, Asnæs, har sendt 
os følgende kommentar 

Din kritik af grupperne synes jeg 
er berettiget (har selv været med i 
en), men spørgsmålet er, om det 
er gruppernes skyld. Som du selv 
er inde på, burde SUFOl uddele 
opgaver til de forskellige grupper, 
men for mig at se, har du et skjult 
ønske om at tvinge folk i de for¬ 
skellige grupper til at løse bestem¬ 
te opgaver. Det kommer man ingen 
vegne med, fordi folk, som du selv 
nævner det, kommer for at nyde 
og ikke yde. Man burde hellere 
prøve at motivere en gruppes med¬ 
lemmer gennem gruppens leder. 

For at det kan lade sig gøre bur¬ 
de SUFOl have en liste over samt¬ 
lige grupper i Danmark, hvad de 
mig bekendt ikke har, idet jeg før 
har rettet henvendelse til SUFOl 
for at få oplyst, om der var en UFO- 
gruppe i en given by. Svaret er: 
Det ved vi ikke! 

Hvis SUFOl havde kendskab til 
grupperne kunne SUFOl uddele 

opgaver til grupperne. Når en given 
gruppe havde løst sin opgave blev 
resultatet så tilsendt SUFOI. Grup¬ 
pen fik da en ny opgave og så 
fremdeles. På den måde skulle 
man kunne undgå at diskutere 
verdens-politikken og lignende. 

Selvfølgelig skulle gruppernes 
resultater løbende bringes i UFO¬ 
NYT. 

Med hensyn til UFO-NYT er læ¬ 
sevenligheden blevet bedre, men 
samtidig savnes artikler om 
SUFOI’s forskningsresultater. I øje¬ 
blikket bruges for meget spalte¬ 
plads til interne diskussioner. 

Svar fra Per Andersen 

Der findes forskellige typer af UFO- 
grupper rundt om i landet. Der er 
de såkaldte SUFOI-grupper, 
FUFOS-grupper og IGAP-grupper, 
som er tilknyttet en af disse orga¬ 
nisationer. Sådanne grupper har 
de pågældende organisationer 
selvfølgelig viden om og også en 
forholdsvis nær kontakt med. Der¬ 
udover er der de mere uafhængige 
grupper, der ikke direkte er til¬ 
knyttet nogen bestemt organisa¬ 
tion. Det er af naturlige årsager 
svært for SUFOI at have en liste 
over samtlige sådanne grupper — 
for vi kan jo ikke altid vide, hvor¬ 
når en ny gruppe bliver oprettet 
på helt privat basis. Og hvornår 
er en gruppe for øvrigt en gruppe? 
F.eks. er 3 mennesker, der jævn¬ 
ligt mødes for at diskutere UFOer, 
en gruppe? 

Men jeg kan sige så meget, at 
vi naturligvis er interesseret i en 
kontakt med sådanne grupper, og 
vi har da også mere eller mindre 
kontakt med flere af de større, 
uafhængige grupper i Danmark. 
Her skal det siges, at SUFOI’s kon¬ 
takt-flade til UFO-grupperne ofte 
er et af SUFOI’s repræsentant¬ 
skabsmedlemmer, frem for en »of¬ 
ficiel« kontakt til den daglige 
ledelse. 

Med hensyn til dit forslag om at 
sætte grupperne til at løse spe¬ 
cifikke opgaver via lederen af grup¬ 
pen, så er jeg bange for, at det 
mange gange ikke kan fungere i 
praksis — og det af samme grund, 
som du selv skriver: Gruppernes 
medlemmer er først og fremmest 
interesseret i at nyde og ikke yde. 

Hvis man opbyggede et system, 
hvor arbejdsopgaver blev uddele¬ 
geret via lederne af grupperne ved 


jeg præcis, hvem der kom til at 
løse opgaverne. Det var de selv 
samme ledere af grupperne. For de 
ville have præcis de samme pro¬ 
blemer med at aktivere gruppens 
medlemmer. 

Selvfølgelig kan der findes und¬ 
tagelser til ovenstående, men ge¬ 
nerelt set ville det nok ikke fun¬ 
gere. 

Hvad angår UFO-NYT og interne 
diskussioner, er det mit indtryk, at 
det netop ikke er interne diskus¬ 
sioner, men at vi nu for første 
gang i en længere periode også får 
virkelig mange indlæg og læser¬ 
breve fra »menige« medlemmer af 
foreningen. Der er sikkert mange, 
der synes disse diskussioner er 
opfriskende på et blad, der igen¬ 
nem en periode har manglet de¬ 
batter. UFOer er jo et særdeles 
velegnet emne til debat. 

At vi så måske er havnet i den 
anden grøft og bruger for meget 
plads i øjeblikket på sådanne de¬ 
batter, kan jo så være et syns¬ 
punkt — og det kan måske ikke 
helt afvises. Men mon ikke det 
regulerer sig selv på et tidspunkt 
og finder et passende niveau. 


Kommentar fra Steen Landsy 

Steen Landsy, der er formand for 
foreningen Frit UFO Studium 
(FUFOS), giver her sine personlige 
kommentarer til artiklens omtale af 
FUFOS og deres målsætning (for¬ 
kortet): 

»Du skriver om foreningerne og 
deres erklærede mål og omtaler 
bl.a. FUFOS ikke har angivet dette 
i bladet, hvilket er korrekt. 

Jeg vil derfor referere til vor 
formålsparagraf: 

FUFOS formål er igennem oply¬ 
sende aktiviteter at fremlægge 
indkomne oplysninger for offent¬ 
ligheden primært gennem bladud¬ 
givelser, sekundært gennem andre 
aktiviteter som foredrag m.v. 

Foreningen skal i medlemsbla¬ 
det beskæftige sig med: 

1. UFO-sagen 

2. Det psykiske felt 

3. Åndsvidenskab 

4. Naturvidenskab 

og skal igennem offentlige fore¬ 
drag henlede opmærksomheden på 
oplysninger om UFO-sagens man¬ 
geartede aspekter. I medlems¬ 
møder skal foreningen efter bed¬ 


ste evne prøve at inddrage flere 
aspekter end UFO-sagen. Endelig 
skal foreningen igennem bog — og 
hæfteudgivelser prøve at tegne et 
alsidigt billede af primært UFO- 
sagen og sekundært af de øvrige 
omtalte aspekter. 

Således lyder vor formåls-para¬ 
graf, som jeg egentlig synes at vi 
overholder på ganske fint vis. 

Vi har således intet forsker-krav 
i vore vedtægter, men har dog igen¬ 
nem de sidste år takket været 
interesserede aktive medlemmer 
været i stand til at lave noget, 
der ligner lidt amatør-forskning. 

Det er klart, at dette er på et 
meget lavt niveau, og yderst præ¬ 
get af det amatør-agtige. 

Dette mener jeg også gælder 
de fleste andre UFO-organisationer 
i verden. 

I øvrigt mener jeg ligesom du, 
at private ønsker, begær og diver¬ 
se er med til at skabe problemer 
for UFO-sagens egentlige forskere, 
der nok kan tælles på een hånd — 
og så er de endda amatør-forskere 
— der er vel ikke noget at sige til, 
at det er svært at komme igennem 
til naturvidenskaberne...« 

Kommentar fra Per Andersen 

Disse kommentarer fra Steen 
Landsy synes jeg giver et særde¬ 
les realistisk indstilling til, hvad 
der foregår på UFO-fronten. Og jeg 
takker for oplysningerne om 
FUFOS’ målsætningsparagraf. 

I øvrigt viser formåls-paragraffen 
også, bl.a. ved ordvalgene »frem¬ 
lægge indkomne oplysninger«, 
»henlede opmærksomheden på 
oplysninger« og »tegne et alsidigt 
billede«, at FUFOS ikke i særlig 
grad tager stilling til de oplysnin- 
gerl der bringes videre til læser¬ 
ne og medlemmerne. Dette har 
netop været noget, man har fun¬ 
det kritisabelt, da FUFOS — især 
tidligere — har videregivet oplys¬ 
ninger, der ikke har kunnet stå for 
en kritisk undersøgelse — f.eks. 
kildekritisk. 


HUSK 

SUFOIs 

STØTTEFOND 

Giro: 9 11 77 25 

TV-ANMELDELSE _ 

Svensk TV om UFOer 


Ved Per Andersen 


Dem, der onsdag den 19-5 over 
svensk fjernsyn, program 2, så 
IFK Goteborg nedspille HSV og 
vinde 3-0, kunne kort derefter se 
et lige så underholdende indslag 
om UFOer. I perioden fra ca. kl. 
21.50 til ca. kl. 22.30 kunne man i 
udsendelsen »Magasin« se en vir¬ 
kelig glimrende udsendelse om 
UFOer (der hverken foregik på et 
møntvaskeri eller på fælledparken). 

I studiet var, foruden program¬ 
værten, Christer Nordin som re¬ 
præsentant for UFO-Sverige, samt 
en astronom. 

Man diskuterede et tilfælde, 
hvor et par svenskere (Lena og 
Gosta Linderholm) på ferie tog en 
smalfilms-sekvens fra en kørende 
bil. Filmen viste et »typisk UFO- 
lignende« fænomen, der dog først 
blev opdaget ved fremkaldelsen 
af filmen. Fænomenet viste sig to 
gange på filmen, og det var ikke 
lykkedes for UFO-Sverige at finde 



Kan lysende kugler opstå ved stenmasser 
under stort tryk? 


en fornuftig forklaring. En seer, 
der ringede under udsendelsen, 
foreslog at det kunne være en 
falk. Men om denne teori holder, 
kan kun yderligere undersøgelser 
afsløre. 

Man snakker nu i UFO-Sverige 
om at få denne film-sekvens com¬ 
puter-analyseret, hvilket synes at 
være en glimrende idé. 

Man fik sig også den traditio¬ 
nelle — for traditionelle — snak 
om rumskibshypotesen. Selv om 
astronomen afviste denne teori 
med det sædvanlige der-er-alt-for- 
langt-at-rejse argument, så var han 
i øvrigt meget positiv indstillet 
over for UFO-sagen. Han mente, 
at »videnskaben« beskæftiger sig 
alt for lidt med disse ukendte 
fænomener, og at man sikkert vil 
have udbytte af at analysere dem. 
Selv om det nok var mest sand¬ 
synligt, at der kunne blive tale om 
nye former for naturfænomener. 

Et andet svensk tilfælde, hvor 
en mængde mennesker en nat 
havde iagttaget et større fænomen 
på forholdsvis tæt hold, blev også 
behandlet i udsendelsen. UFO- 
Sverige havde undersøgt denne 
hændelse, og de havde endnu ik¬ 
ke kunnet finde en naturlig for¬ 
klaring. 

Det havde svensk TV imidlertid! 
De havde fundet frem til en per¬ 
son, der ulovligt havde indsmuglet 
et lille luftskib (ind. projektører!) 
og som han vistnok havde »leget 
lidt med«. Jeg er ikke i tvivl om, 
at TV-holdet ved et par dages un¬ 
dersøgelse således havde fået fat 
i en rigtig ende angående denne 
observation. 

Christer Nordin bedyrede under 
hele udsendelsen, at UFO-Sverige 


anser det som sin opgave at finde 
en forklaring på så mange hæn¬ 
delser som muligt, for så at stå 
med rimelig sikre UFO-hændelser 
tilbage i hånden. Nordin anså »de 
blindt troende« som et af UFO- 
sagens største problemer. Denne 
saglige indstilling — som kun kan 
være tilfredsstillende at erfare — 
kan jo nok komme bag på een, når 
man har læst et par numre af bla¬ 
det UFO-Sverige AktuelIt! Men 
hvad, de skal jo også leve! 

Men udsendelsens absolut mest 
interessante indslag var et klip 
fra en amerikansk UFO-udsendelse, 
der præsenterede en teori til for¬ 
klaring af nogle af UFO-hændel- 
serne. Teorien er udviklet af fy¬ 
sikeren Brady og neuro-biologen 
Personger i nogen grad uafhæn¬ 
gigt af hinanden, og den går i kort¬ 
hed ud på følgende: 

Man tager en sten og placerer 
den under højt tryk (se figur 1). 
Trykkes øges så indtil stenene bri¬ 
ster, og man kan da i nogle til¬ 
fælde iagttage et kort glimt. Men 
hvad sker der, hvis man tager et 
high-speed-kamera (tager flere bil¬ 
leder pr. sekund end normale ka¬ 
meraer), optager forsøget og der¬ 
efter afspiller filmen på meget lav 
hastighed eller undersøger de en¬ 
kelte billeder i filmen? Ja, så iagt¬ 
tages faktisk ikke bare »gnister«, 
men også små lysende kugler, der 
kan bestå i ganske korte øjeblikke! 

Da man således eksperimentelt 
havde fundet ud af, at små lys¬ 
kugler kan fremkomme på denne 
måde, begyndte man at spekulere 
over, om disse kunne opstå i na¬ 
turen i stor målestok. Der blev 
argumenteret for, at store sten¬ 
masser — hvor trykket jo vil være 

stort — kan afgive sådanne lys¬ 
kugler. Enten i forbindelse med 
jordskælv eller også blot ved små 
indre forskydninger i jorden, der 
ikke registreres som jordskælv 
(se figur 2). Og rent faktisk har 
man jo i et stykke tid haft mis¬ 
tanke om en sammenhæng mellem 
UFO-fænomener og jordskælv! 

Men er dette ikke bare spekula¬ 
tioner? Nej, det var faktisk lykke¬ 
des at optage et billede — godt 
nok med infra-rød film — af en 
lyskugle, der formodes at være op¬ 
stået på denne måde I et område 
med store stenmasser. 



En roterende lyskugle (elektrisk ladet) kan 
måske give den typiske ufo-form. 


Neuro-biologen gik videre med 
teorien. Hvis større stabile lys¬ 
kugler kan opstå på denne måde, 
så er de måske også i stand til 
at afgive elektrisk ladede stråler, 
og I det hele taget på grund af 
den elektriske ladning måske i 
stand til at påvirke den menneske 
hjerne — f.eks. i form af hallu¬ 
cinationer. På denne måde forsøg¬ 
tes det at forklare Travis Walton’s 
og Val Johnson’s UFO-hændelser. 
Hermed var teorien dog ude, hvor 
der kun er tale om spekulationer. 

En anden pudsig detalje var, at 
man mente, at disse lyskugler kun¬ 
ne rotere, og dermed antage en 
form, der er karakterristisk for 
UFOer (se figur 3). 

Teorien, der i nogen grad er 
eksprimentalt eftervist, forekom¬ 
mer mig særdeles spændende. 
Pludselig er der en masse brikker, 
der falder på plads. F.eks. hvor¬ 
for tilsyneladende kuglelys-fæno- 
mener iagttages, når der ikke er 
tordenvejr — det kunne måske 


være dette fænomen. Også den 
danske politi-betjent Mårup’s ob¬ 
servationer bliver interessant i det¬ 
te lys. 

Tilsyneladende kan mange natte- 
lys forklares ud fra teorien, og 
hvis man følger de amerikanske 
forskere hele vejen, kan en del 
nærobservationer også falde Inden¬ 
for teoriens rammer. Men selvføl¬ 
gelig er der mange uafklarede de¬ 
taljer, ligesom det også er klart, 
at der er visse typer obsen/ationer, 
der ikke kan forklares af denne 
vej — der er stadig observations¬ 
typer, der slet ikke passer ind i 
dette mønster. 

Et forstemmende aspekt ved 
UFO-udsendelsen i svensk TV var, 
at et svensk TV-hold kunne op¬ 


klare en hændelse ved et par da¬ 
ges undersøgelser, mens det ved 
et større arbejde Ikke var lykke¬ 
des for UFO-SverIge. Og at en til¬ 
syneladende særdeles spændende 
teori — der I nogen grad er eks¬ 
periment eftervist — stort set ikke 
(så vidt jeg ved) er nået frem til 
UFO-kredse, og i hvert fald ikke er 
taget op til seriøs diskussion. Man 
kan ikke lade være med at tænke 
på, at de virkelig spændende UFO- 
hændelser nok hurtigt skal blive 
dækket af samtlige UFO-blade! 

Kilder; 

TV-udsendelse (Magasin), 

Svensk TV-2, den 19-5-1982. 
UFO-Sverige Aktuellt, 
nr. 1, 1982. 

FILM _ 

Hangar 18 og E.T 


Vi har i redaktionen modtaget føi- 
gende læserbrev vedrørende fUrnen 
Hangar 18: 

Jeg har netop sammen med en 
ven, der også interesserer sig for 
UFOer, set fiimen »Hangar 18« i 
Saga i Århus, og det var ikke 
mindst de mange udkiip fra UFO¬ 
NYT i udhængsskabet, der iokkede 
os indenfor. 

Mage til sludder har jeg ikke 
før set, og jeg håber ikke, jeg vil 
se noget lignende igen. Intet i fil¬ 
men har noget at gøre med seriøs 
UFO-forskning, og intet havde no¬ 
gen seriøs relation til UFO-NYT 
klippene. At UFO-NYT iader sig 
bruge tii promotion af en eiendig 
C-film skuffede mig enormt, seiv 
om jeg kun har iæst de 5 seneste 
numre af biadet. Mit indtryk hid¬ 
til var, at UFO-NYT havde en rime¬ 
lig kritisk og seriøs indstilling, 
men det er en vurdering, jeg nu 
ikke længere vil fastholde. 

Et blad, der ukritisk lader sig 
bruge til anbefaling af en så elen¬ 
dig møgfilm, og som håber at vin¬ 
de nye læsere på det, må alvor¬ 
ligt mistænkes for at sætte kom¬ 
mercielle og populære hensyn 
over hensynet til vederhæftighed. 

Jeg er enig i, at jo flere numre 
der bliver solgt jo bedre, men ikke 
på bekostning af vederhæftighed 
og troværdighed, og det er netop 
hvad i har skilt jer af med. Effek¬ 
ten er i mine øjne nogenlunde den 
samme som hvis »Ugeskrift for 
læger« anbefalede eller lod sig 
bruge i forbindelse med f.eks. 
»Motorsavsmassakren« under fore¬ 
givende af, at ville fremme inte¬ 
ressen for kirurgi. Jeg vil i hvert 
fald fremtidig være uhyre forsigtig 



med i en diskussion at referere 
til bladet. 

Jeg kan tilføje, at min ven er 
helt enig i ovenstående syns¬ 
punkter. 

Gunnar Christensen 


SUFOI’s svar: 

I 1978 deltog SUFOl ved filmen 
»Nærkontakt af tredie grad« med 
uddeling af foldere om foreningen. 
Da denne film var af høj kunst¬ 
nerisk kvalitet og virkelig godt la¬ 
vet, kunne den kun påvirke UFO- 
sagen i positiv retning. 

Siden har det været så som så 
med UFO-film her i landet, så da 
SUFOl i efteråret 1981 blev kon¬ 
taktet vedrørende filmen »Hangar 
18«, overvejede vi, om det var no¬ 
get for os. Ifølge filmdistrubutøren 
skulle filmen være af høj kvalitet, 
og den havde i udlandet været en 


succes uden lige. Yderligere oply¬ 
ste man, at nogle af USA’s mest 
fremtrædende UFO-organisationer 
havde medvirket som konsulenter, 
og da UFO-NYT var igang med en 
artikelserie om mystiske fund af 
tredie grad, det samme som fil¬ 
mens handling, besluttede vi os 
til at være med og planlagde hvad, 
der skulle foretages ved filmens 
forevisning. 

Efter et par udsættelser af pre¬ 
mieren fandt denne endelig sted 
sidst i marts. Og hvilken skuffel¬ 
se. Filmen var under al kritik, men 
en dårligt opbygget handling fuld 
af løse ender. 

Handlingen begyndte meget 
pænt med Rumfærgen, der var 
ved at sætte en militær overvåg¬ 
ningssatellit i kredsløb. Denne sa¬ 
tellit kolliderede med et UFO, som 
så styrtede ned i en ørken i USA. 
Dette startede et utal af intriger, 
hemmeligholdelser og tåbelige bil¬ 
væddeløb, der dårligt nok kunne 
måle sig med forfilmene fra 30’er- 
ne. Dette UFO, der stod i Hangar 
18, led tillige af proportionsfor¬ 
vridning, udefra så det ikke ud til 
at være større end en folkevogns¬ 
bus, men når man først kom ind i 
det, var det nærmest som befandt 
man sig i et middelstort rådhus. 
Ellers var der alt det, man har læst 
om i den alment tilgængelige UFO- 
litteratur inciusiv MIB (men in 
black), hvis opgave det var at li¬ 
kvidere to nysgerrige astronauter, 
så alt om det nedstyrtede UFO 
kunne holdes hemmeligt i det mind 
ste til efter præsidenten var ble¬ 
vet genvalgt. 

Filmen var måske tænkt som 
en popularisering af UFO-sagen. 

Måske virkede den også sådan 

nogle af de steder, den har været 
vist, men på seriøst arbejdende 
indenfor UFO-sagen virkede den 
frastødende og ødelagde mere end 
den gavnede, og havde vi i SUFOl 
haft mulighed for at se den, inden 
vi besluttede os til at »medvirke«, 
burde vi nok på en høflig måde 
have sagt nej tak. 

De, der har set filmen, og måske 
derved har revideret opfattelsen 
af SUFOl, må jeg nok bede tage 
filmen, som det den er, en under¬ 
lødig underholdningsfilm. Husk til¬ 
lige, at al arbejde for SUFOl er 
ulønnet fritidsarbejde, og for de, 
der bruger en stor del af deres 
fritid tii gavn for SUFOl, var det 
lige som en foræring, at få et 
større PR-fremstød stillet gratis til 
rådighed. Hvem lader en sådan 
chance gå fra sig? 

Flemming Rasmussen 


Ny Spielberg film 

VI vover den påstand, at somme¬ 
rens dille i USA bliver ikke-jordiske 
intelligensvæsener! Afhængigt af, 
hvor vakse vore egne filmimportø¬ 
rer i Danmark er (og det vil ikke 
meget sige), bliver vi nok grebet 
af samme dille ved juletid, eller 
først til næste sommer, men gre¬ 
bet, det bliver vi. 

Hvordan tør man nu komme med 
så kategoriske spådomme om 
fremtiden? Jo, emnet er jo fæn¬ 
gende i sig selv, og når der så 
står Steven Spielberg på filmpla¬ 
katen, så er successen hjemme. 

Nogen genkender måske ikke 
navnet umiddelbart, men mon ikke 
der dukker noget op, hvis man 
siger Hajen, Nærkontakt af Tredje 
Grad eller Jagten på den Skjulte 
Skat? Spielberg er manden bag de 
fleste af den nyere filmhistories 
store successer, nogen sammen¬ 
ligner hans evner som eventyr- 
fortæiier med Walt Disney’s. 

Den nye film, som kommer op I 
denne sommer i USA hedder E.T. 
— the Extra-Terrestrial (man gruer 
for, hvad det bliver til på dansk), 
og den handler om en stakkels 
fremmed, som bliver efterladt på 
Jorden, da hans kolleger bliver 
nødt til at lette lidt hastigt, midt i 
en indsamling af skovbundsplanter. 

Vor ven, E.T. har brug for hjælp, 
og den kommer i form af drengen 
Elliot, som er genert og uden man¬ 
ge venner. Filmen følger Elliot og 


Instruktøren, portrætteret sammen med titelrolleindehaveren til hans sidste nye film. 
Det er Spielberg til venstre. 


hans to søskendes kamp imod sig og sine igen. Det ender godt, 
voksnes uforstand, for at hjælpe skulle jeg hilse og sige. 

E.T. med gavtyve-blikket tilbage til Ole J. Knudsen 




— se side 17 


Der er flere fordele 
ved et 

ANMELDELSE _ 

UFO-dommen 

Af George O. Abeil 


George O. Abeil er professor i astronomi ved University of 
California i Los Angeles. Abeil gennemgår her bogen »The 
UFO Verdict: Examining the Evidence«, der er skrevet af Ro¬ 
bert Sheaffer. 


Robert Sheaffer beskriver UFOerne 
som et jaloux fænomen, og han 
koncentrerer sig om den lidet an¬ 
vendte betydning af ordet: »Mis¬ 
tænksom årvågenhed«. Og UFO¬ 
erne er sandelig jaloux i denne 
betydning, for de er uhyre omhyg¬ 
gelige i deres valg af, hvor og for 
hvem de vil dukke op. 

Nogle mennesker ser ud til at 
besidde alt heldet. De mennesker, 
som (ofte) ikke plejer at betragte 
himmelen, observerer ikke blot 
UFOer, men bliver også taget med 
ombord, medicinsk undersøgt og 
endda elsket. Hvad mere er: I man¬ 
ge tilfælde har de ikke blot én 
UFO-oplevelse men flere, ja selv 
mange. Jeg, der er astronom og 
som har fotograferet det meste af 
himlen med verdens største 
Schmidt-teleskop, har aldrig set ét 
eneste! Det samme gælder de fle¬ 
ste af mine kolleger. 

Jeg må sige, at jeg har modta¬ 
get mange rapporter om mystiske 
objekter på himlen. I de fleste til¬ 
fælde viser det sig at være kend¬ 
te ting, som f.eks. Venus eller en 
anden lysstærk planet eller en 
vejrballon — selvom disse objek¬ 
ter ofte tilskrives meget bemær¬ 
kelsesværdige bevægelser og an¬ 
dre aktiviteter. 

Nogle af de rapporter, jeg har 
fået, er så sælsomme, at jeg ikke 
kan give en eksakt forklaring, men 
i intet tilfælde har der været be¬ 
vismateriale, der antød, at der over¬ 
hovedet behøvedes en forklaring. 


Desuden er jeg på det rene med 
de utrolige afstande i Universet, 
tiden og den enorme mængde 
energi, der er nødvendig til rejser 
mellem stjernerne. 

Som en konsekvens heraf er jeg 
skeptisk med hensyn til rumskibs¬ 
hypotesen (Extraterrestrial Hypot- 
hesis — ETH). Jeg anser den for 
at være en af de mindst sandsyn¬ 
lige forklaringer på det illuderen¬ 
de (jaloux) UFO- fænomen. Den 
kan imidlertid ikke helt udelukkes, 
og det ville være kolossalt spæn¬ 
dende, hvis vi fandt beviser for 



»The UFO Verdict« Prometheus Books 
Buffalo, New York 1981 242 sider, dol¬ 
lars 15,95. 


fremmede rumskibe — det første 
bevis på ikke-jordisk liv. Så i de 
tilfælde, hvor jeg er kompetent 
nok til at hjælpe, er jeg rede til at 
undersøge bevismaterialet. 

Jeg har set nærmere på flere 
sager af den slags, men har hidtil 
kun fundet tilfredsstillende almin¬ 
delige forklaringer uden at skulle 
forudsætte de mest spændende 
men mindre sandsynlige forklarin¬ 
ger. Nå, ingen Nobel-priser for det! 

Alligevel fortæller nogle af mi¬ 
ne venner, som er ETH-tilhængere 
(eller i det mindste UFO-tilhæn- 
gere), at jo mere jeg studerer og 
læser om emnet, jo mere vil jeg 
blive overbevidst af bevismateria¬ 
let. Faktisk er det modsatte til¬ 
fældet. Igennem de seneste år har 
jeg læst en hel del om og brugt 
mere tid på emnet end jeg i virke¬ 
ligheden har tid til, og jo mere jeg 
beskæftiger med UFO-sagen, jo 
mere åndssvag synes den. 

»The UFO Verdict« (UFO dom¬ 
men) viser dette tydligere, end jeg 
kunne have gjort det. Sheaffer er 
en velkendt skeptiker men også 
en meget erfaren UFO-forsker. Bo¬ 
gens 22 kapitler vurderer bevisma¬ 
terialets beskaffenhed, beskriver 
UFOIogiens historie, tilvejebringer 
en interessant indsigt i de men¬ 
nesker og grupper, der er involve¬ 
ret i studiet af UFOerne, og be¬ 
tragter UFOIogiens psykologi og 
forbindelsen mellem UFOIogien og 
videnskaben. 

I mellem disse mere generelle 
diskussioner er der kapitler, som 
behandler bestemte UFO-sager og 
mulige forklaringer (undertiden 
som en følge af Sheaffers egen 
efterforskning). 

Bogens 45 fotos og illustrationer 

er stort set beslægtet med disse 
sager. 

Desværre er billederne bogens 
svageste punkt. Jeg ved, at det er 
dyrt at reproducere fotos (halvtone¬ 
billeder), og af den grund er det 
almindeligt at klumpe billederne 
sammen på blankt papir og place¬ 
re dem midt i bogen. Men i »The 
UFO Verdict« er de placeret på 
samme papirmateriale som bogens 
tekst og er af en så ringe kvalitet 
og størrelse, at de er næsten ubru¬ 
gelige. 

Sheaffers fremstilling er til gen¬ 
gæld meget klar: Der kan findes 
sandsynlige og ganske almindelige 
forklaringer på alle de fænomener, 
som er beskrevet til dato. Man kan 
ikke altid bevise, at disse forkla¬ 
ringer er de rigtige, men hvis det 
er muligt at finde en sandsynlig 
forklaring, hvorfor så seriøst over¬ 
veje de esoteriske? Selvfølgelig 
kan ikke alle UFO-sager blive be¬ 
handlet i en bog, og jeg har ikke 
eksperticen til at påstå, at nogen 
af de mere overbevisende sager 
ikke er udeladt; men kolleger som 
har større ekspertice end jeg har 
(inklusiv »troende«) har fortalt mig, 
at der ikke findes beviser for ETH- 
hypotesen. Jeg har heller ikke om¬ 
hyggeligt kontrolleret alle Sheaf¬ 
fers oplysninger eller kilder. Men 
jeg har taget nogle stikprøver, og 
fandt ingen iøjenfaldende uover¬ 
ensstemmelser. 

Jeg er fuldstændig klar over, at 
de rettroende ikke vil blive rokket 
af Sheaffers argumenter. Men til 
den neutrale læser vil jeg sige, 
prøv at være fordomsfri — d.v.s. 
modstå den indre trang til at tro 
på det som ser ud til at være det 
mest sælsomme eller underhol¬ 
dende. Undersøg argumentationen. 
Hvis den er tvivlsom, så undersøg 
referencerne for at se, om de er 
korrekte. Undersøg derefter omhyg¬ 
geligt bevismaterialet, brug ratio¬ 
nel logik og forsøg at komme til 
en konklusion — eller ingen kon¬ 
klusion, hvis bevismaterialet ikke 
er overbevisende — ligesom en 
nævning i en retsag. Det er netop 
muligt, at du vil opdage, at ETH- 
hypotesen er mindre overbevisen¬ 
de end det de romantiske instink¬ 
ter ønsker. (Men vær forvisset om, 
at den virkelige videnskabelige ud¬ 
forskning af f.eks. partiklernes 
grundprincipper, naturkræfterne og 
Kosmologi, vil, når man studerer 


det nærmere, sørge foret rigt mål 
af mystik og spænding!). 

Alt dette siger ikke noget om 
sandsynligheden for intelligent liv 
i Universet, hvilket Sheaffer under¬ 
streger i kapitel 13. Måske er vi 
det eneste højt udviklede samfund 
i galaksen, eller måske vrimler det 
med civilisationer. Hvis det sidste 
er tilfældet, har vi en begrænset 
mulighed for at lære mere om det 
ved hjælp af radio-kommunikation. 
Der er endda en svag chance for, 
at rumskibe fra andre verdener 
har besøgt jorden. Men som Sheaf¬ 
fer forklarer, er der, på baggrund 
af vores nuværende viden, overor¬ 
dentlige store odds imod. 



Robert Merrill Sheaffer (f.1949) har studeret 
matematik og astronomi ved Northwestern 
University og arbejder i dag som systema¬ 
nalytiker med speciale indenfor udviklingen 
af software til telekommunikation. 

Hvis jeg skal kritisere Sheaffer, 
bliver det hans let korsfareragtige 
holdning. Han lyder lidt efter en 
anklager, der forsøger at overbe¬ 
vise nævningene om, at den ankla¬ 
gede burde sendes i stolen. Dy¬ 
best set er jeg enig med Sheaf¬ 
fer. Alligevel ved jeg, at mange for¬ 
nuftige mennesker tager UFOerne 
meget alvorligt, og jeg ville have 
foretrukket at sagen blev grebet 
an på den måde, at bevismaterialet 
og dokumentationen blev fremlagt 
og så lade argumenterne tale for 
sig selv. Men dette er et smags¬ 
spørgsmål. 

Jeg synes vældig godt om ka¬ 
pitlet om de fotografiske beviser, 
og hvorledes mange eksperter er 
blevet taget ved næsen af det som 
senere har vist sig at være svindel. 
Og jeg synes, at kapitlet om vid¬ 
neudsagns upålidelighed er særlig 
godt. 

Sheaffer medtager her den be¬ 


rømte historie om astronomen Si¬ 
mon Newcomb, der har beskrevet, 
hvorledes en gruppe officerer i 
hæren i 1860 blev forvirret over 
Mars rutinemæssige tilsynekomst. 

Sheaffer understreger også, 
hvorledes selv erfarne astronomer 
kan blive vildledt af ønsketænk¬ 
ning — som f.eks. Lo\«ells (og 
andres) observationer af ikke-eksi¬ 
sterende kanaler på Mars. Jeg tror 
imidlertid, at Sheaffer tager fejl, 
når han antyder, at astronomen 
George E. Hale er blevet narret af 
Barnards forsøg på at beregne An- 
dromeda-tågens parallakse (En så¬ 
dan beregning af denne fjerntlig¬ 
gende galakses tilsyneladende for¬ 
skydning i forhold til jordens be¬ 
vægelse omkring solen er umulig 
med den eksisterende teknik). Bar¬ 
nard, der ikke vidste, at tågen var 
meget langt væk, forsøgte at be¬ 
regne dens parallakse; men Hale, 
der fremlagde Barnards resultater, 
påpegede, at den beregnede effekt 
var inden for den forventede usik¬ 
kerhed og under alle omstændig¬ 
heder i den forkerte retning til at 
kunne være virkelig. Men dette 
er en spidsfindig detalje. 

Sheaffer kunne forresten også 
have nævnt, hvorledes den højt 
respekterede Adrian van Maanen’s 
ukorrekte beregninger af galakser¬ 
nes rotationer forsinkede den ex- 
tragalaktiske astronomi i adskillige 
år. Øjenvidner er langt fra ufejl¬ 
barlige — heller ikke erfarne vi- 
denskabsmænd. 

Sheaffer dokumenterer en slåen¬ 
de lighed mellem den moderne 
UFOIogi og tidligere tiders argu¬ 
menter for eksistensen af feer 
og hekse. Selvfølgelig tror vi ikke 
i dag på feer og hekse (eller gør 
vi?), men øjenvidneberetningerne 
og fotografierne af dem var den¬ 
gang ikke blot lige så overbevi¬ 
sende som mange UFO-beretninger 
og fotos er i dag, men ligner og¬ 
så disse bemærkelsesværdigt 
meget! 

Når jeg læser afsnittene om 
»mystiske mænd i sort«, barnlige 
teorier om, at UFOerne kommer 
fra jordens indre gennem et hul i 
Nordpolen (med fotografisk »be¬ 
vis«!) og forudsigelser i »National 
Enquirer«, må jeg indrømme, at jeg 
synes Sheaffer overdriver. Når alt 
kommer til alt, hvor mange for¬ 
nuftige amerikanere tager »Natio¬ 
nal Enquirer« alvorligt? Men det er 

senere gået op for mig, at ikke blot 
tager mange millioner amerikanere 
»National Enquirer« alvorligt, men 
selv fremtrædende UFO-tilhængere 
fæster lid til de mest meningslø¬ 
se og sladderaftige påstande. UFO- 
bladene er utroligt ukritiske. På 
deres lister over anbefalelsesvær¬ 
dige bøger nævner de f.eks. Ralp 
& Judy Blums »Beyond Earth« — 
et overfladisk og spekulativt »ku¬ 
lørt hæfte«. Jeg mødte engang 
Ralph Blum I en TV-debat, og jeg 
spurgte ham, om han i det hele 
taget tog UFOerne blot så seriøst, 
som jeg gjorde. 

UFO-tidsskrifterne diskuterer 
sjældent de almindelige forklarin¬ 
ger, der gives på de »bedste sa¬ 
ger« (Sheaffer påviser dette ud¬ 
mærket). De vildeste historier ac¬ 
cepteres uden andet bærende be¬ 
vismateriale end f.eks. stjernekor¬ 
tet af Betty Hili, der er så primi¬ 
tivt, at det kan fortolkes på utalli¬ 
ge måder. Siden sin påståede 
bortførelse har Betty Hili set UFOer 
på et mere eller mindre regulært 
grundlag. Tilhængere tror stadig 
på hendes historie. Jeg forledes 
til at tro, at det vil blive svært, ja 
selv umuligt, at finde på en histo¬ 
rie, der er så vild, at den afgjort 
vil blive afvist af UFO fællesskabet. 

Jeg mener dog ikke, at alle UFO- 
forskere er skøre. Jeg har mødt 
en del som både er intelligente, 
omhyggelige og fuldt ud oprigtige. 
Som Sheaffer understreger, er Bru- 
ce Maccabee, der er en fremtræ¬ 
dende UFO-forsker og ikke i al¬ 
mindelighed skeptisk, ikke desto 
mindre meget kvalificeret og grun¬ 
dig. Jeg har haft lejlighed til at 
læse hans rapport om New Zea¬ 
land UFOerne fra 1978, og jeg er 
enig med Sheaffer i, at det er et 
omhyggeligt dokument, der frem¬ 
viser en betragtelig mængde erfa¬ 
ring og professionalisme. 

På den anden side har jeg i rap¬ 
portens indledning (her må jeg støt¬ 
te mig til hukommelsen, for jeg 
har ikke længere rapporten) læst, 
at Maccabee omtaler det observe¬ 
rede som værende det helt rigtige 
— ægte UFOer! 

Sheaffer diskuterer New Zealand 
observationerne og giver, hvad der 
for mig ser ud til at være ganske 
almindelige og sandsynlige forkla¬ 
ringer. De er muligvis ikke de kor¬ 
rekte forklaringer (dem finder vi 
sandsynligvis aldrig), men Macca¬ 


bee udviser en forkærlighed for 
de usædvanlige forklaringer. 

Det er faktisk min erfaring, at 
de fleste UFO-tilhængere ikke er 
fordomsfri. Jeg anerkender i det 
mindste muligheden — omend 
spinkel — for at ikke-jordiske rum¬ 
skibe kan eksistere, og jeg er vil¬ 
lig til at se og at blive overbevist. 
For mig at se, er UFOIogerne på 
forhånd bundet til ETH-hypotesen. 

Mod slutningen af »The UFO 
Verdict« beskriver Sheaffer alter¬ 
native ideer angående UFO-fæno- 
menet. Der er, siger han, en »Ny 
bølge« — en række teorier, der 
beskriver UFOerne som »ekstradi- 
mensionale«, som liggende uden 
for den menneskelige forståelse 
og undersøgelse. Men hvis dette 
er tilfældet, forklarer han, kan de 
heller ikke undersøges med nogle 
videnskabelige metoder, d.v.s. at 
disse teorier ikke kan efterprøves, 
og som følge heraf ikke hører til 
inden for videnskabens område. 
For mig at se gør dette ikke UFO¬ 
erne særligt interessante. 

Hvad er det så, der holder inte¬ 
ressen for UFOerne vedlige? Me¬ 
dierne spiller helt bestemt en rolle. 
Sheaffer fordømmer Ikke medierne 
for at søge nyheder og underhold- 


Efter læsningen af Sheaffers bog, 
blev det straks klart, at dette an¬ 
befalelsesværdige værk burde om¬ 
tales i »UFO-NYT. Medens min bog¬ 
anmeldelse endnu var ganske 
spæd, dumpede tidsskriftet »The 
Skeptical Inquirer« ind ad brev¬ 
sprækken med Abeils anmeldelse. 
Da hans synspunkter angående 
»The UFO Verdict« harmonerer 
godt med mine, valgte jeg at over¬ 
sætte Abells (lange) anmeldelse. 

Jeg vil blot give Sheaffers »Kors- 
fareragtige holdning« et par ord 
med på vejen. Robert Sheaffers 
grundhypotese: »UFOer eksisterer 
simpelthen Ikke!« — er drivkraften 
bag hans energiske angreb på 
UFO-observatørernes personlighed 
og troværdighed, og han mistæn¬ 
ker de fleste observatører og UFO- 
fotografer for at have grumme an¬ 
sigter. UFOIogerne får af samme 
skuffe. De er ikke fordomsfrie og 
bruger for megen energi på at be¬ 
skylde hinanden for manglende 
videnskabelighed og for at hyppe 
egne kartofler. Hvilket har bevir¬ 
ket, at UFOernes trods deres over 
30-årige karriere endnu ikke analy- 


ningsstof, men han bebrejder dem 
deres falske nyhedsformidling. De 
sælsomme rapporter bliver slået 
stort op, men sjældent forklarin¬ 
gerne — og når de bringes, er det 
med ringe vægt. 

Jeg kan ikke sige, at »The UFO 
Verdict« er en højst autoritativ bog 
om emnet, for jeg er ingen eks¬ 
pert på området. Jeg kan sige, at 
størstedelen af den del af bogen, 
som jeg kan vurdere, er korrekt. 
Sheaffer udviser eksempelvis stor 
astronomisk viden. Jeg kan ligele¬ 
des bekræfte det meste af det, han 
skriver om øjenvidneberetninger 
om objekter på himmelen. 

Jeg ville have foretrukket en min¬ 
dre debatterende form, men Sheaf¬ 
fer har ikke desto mindre fuldstæn¬ 
dig ret i, at UFOerne (ligesom an¬ 
dre paranormale ting) er et jaloux 
fænomen. 

»The UFO Verdict« er den bedste 
bog jeg har læst om emnet, og 
jeg kan kraftigt anbefale den til 
både de troende og til skeptikerne 
(dvs. de fordomsfrie). □ 

Kilde: 

»The Skeptical Inquirer«, 

nr. 1, fali 1981. 

Oversættelse: 

Kim Møller Hansen 


seres videnskabeligt af UFO¬ 
Iogerne. 

»The UFO Verdict« belyser dette 
med al tydelighed i kapitel 3 med 
beskrivelsen af kompetencestridig¬ 
hederne mellem de store ameri¬ 
kanske organisationer MUFON, 
APRO, NICAPog CUFOS. 

Sheaffers noget uforsonlige 
holdning, den kategoriske døds¬ 
dom over UFOerne og latterlig¬ 
gørelsen af sladderavisen »National 
Enguirer«, er forståelig, når man 
ihukommer den temmelig over¬ 
spændte og sekteriske atmosfæ¬ 
re, der ofte præger den amerikan¬ 
ske UFO-scene. Sheaffer forsøger 
helt bevist med denne bog at vac¬ 
cinere fornuftige mennesker mod 
UFO-hysteri. 

UFO-NYTs læsere har jævnligt 
stiftet bekendtskab med Sheaffers 
og andre UFO-skeptikeres syns¬ 
punkter og argumentation. Dette 
vil jeg også fremover tilstræbe, for 
i UFO-sagen skal både »anklager« 
og »forsvarer« høres og forstås, 
hvis man helt ærligt er interesse¬ 
ret i at få en større indsigt i UFO- 
problematikken. 

Kim Mølier Hansen 

KIG PA himlen _ 

August/september ’82 

Af Tommy Christensen 


AUGUST: 


Aftenhimmel: 

De 3 klare planeter Mars, Jupiter 
og Saturn står lavt mod vest i aften¬ 
dæmringen, og midt i måneden 
går de allerede ned kl. 22.30 DST. 
Imidlertid bevæger Mars sig hur¬ 
tigt mod øst i sin bane omkring 
Solen, så vi kan iagttage den røde 
planet på aftenhimlen resten af 
året. 

Morgenhimmel: 

Venus befinder sig nu i en gun¬ 
stig position mod øst, idet plane¬ 
ten går op omkring 2 timer før So¬ 
len, altså ved kl. 04.00. 

Stjerneskud: 

Augustnætterne er det tidspunkt, 
hvor vi år efter år kan opleve et 
storslået skuespil på den ofte 
yderst klare himmel. Det er Persi¬ 
derne, også kaldt St. Laurentii 
Tårer, der viser sig med max. d 
13. Det bedste tidspunkt for ob¬ 
servationer af stjerneskud er jo ef¬ 
ter midnat, og under kulminationen 
kan vi forvente at se omkring 100 
meteorer i timen — de fleste hvide 
med korte baner. Udstrålingscen¬ 
trum i Perseus, der ved midnat 
står lavt mod NØ. Desværre vil 
Månen i sidste kvarter forstyrre 
observationerne hele natten igen¬ 
nem. 

I USA valfarter i tusindevis af 
interesserede væk fra storbyernes 
lysforurening ud i nationalparkerne 
for at beundre sværmen. Imidlertid 
opstår der således til politiets sto¬ 
re bekymring ofte trafikkaos i den¬ 
ne nat på de ellers så stille lande¬ 
veje! 


D 18. vil Cygniderne optræde i 
max. med omkring 10 meteorer i 
timen. Disse stjerneskud er lang¬ 
somme, korte og eksplodere ofte. 
Udstrålingscentret findes næsten 
i zenit ved den klare stjerne Deneb 
i Svanen. 


SEPTEMBER: 


Aftenhimmel: 

Jupiter og Saturn forsvinder i løbet 
af måneden i den lyse dæmrings¬ 
zone, mens Mars derimod bliver 
over den vestlige horizont i endnu 
2 timer efter solnedgang. 



Morgenhimmel: 

Efter en kort visit på morgenhim¬ 
len begynder Venus at nærme sig 
Solens strålehav, og den klare pla¬ 
net går således først op mod øst 
en time før solnedgang. 

Røde stjerner: 

I denne periode kan vi kun iagtta¬ 
ge Aldebaran lavt i øst i septem¬ 
ber. Denne røde kæmpestjerne 
befinder sig ved stjernehoben Hya- 


derne, der danner et V liggende 
på siden. Aldebaran er dog ikke 
medlem af Hyaderne, som består 
af 132 forholdsvis kolde stjerner. 

Hvide stjerner: 

Ved midnat har vi mulighed for at 
observere den bekendte Sommer¬ 
trekant i zenit, mens Capella be¬ 
finder sig lavt mod NØ. Stjerne¬ 
billedet Sydlige Fisk med den kla¬ 
re stjerne Fomalhaut kan vi i denne 
tid se meget lavt mod syd. 

ANDROMEDA-GALAKSEN 

Omkring midnat i september er den 
store Andromedagalakse meget let 
at finde på stjernehimlen, idet kon¬ 
stellationen som tågen er opkaldt 
efter, befinder sig nær zenit. Ved 
hjælp af selv et primitivt stjerne¬ 
kort er det ikke vanskeligt først at 
opspore Cassiopeias markante W, 
hvorunder Andromeda forefindes. 

Andromedagalaksen kan tydeligt 
ses med det blotte øje, men kun i 
en prismekikkert får vi et indtryk 
af dens struktur og uhyre længde 
på 102 bueminutter, hvilket svarer 
til 3 gange Månens diameter! Det 
er i denne forbindelse meget vig¬ 
tigt, at øjnene er tilvænnet mørke, 
hvilket tager op til en halv time. 

Der forekommer mange forskel¬ 
lige former for galakser i verdens¬ 
rummet, men Andromedatågen 
hører til de mere almindelige spi¬ 
ralgalakser. Den befinder sig i en 
afstand af 2 miII. lysår, og man 
anslår den til at være omkring så 
stor som vor egen spiralgalakse 
Mælkevejen. I lighed med Mælke¬ 
vejen har Andromedagalaksen to 
små ledsagergalakser, som vi og¬ 
så forholdsvis let kan iagttage 
gennem en lille kikkert. 


UFO-NYT 4/82 47 











Vi kan nu igen ievere 

SUFOIs detektor MFI-6 

Skandinavisk UFO Information kan nu levere den længe 
ventede detektor MFI-6. MFi-6 er en detektor, der kan 
opdage småændringer i magnet-feltet — ændringer, der 
ofte er formodet at optræde ved ufo-forekomster. Således 
kaldes detektoren også foren ufo-detektor. 

Detektoren haren lang række enestående karakter-træk... 

• Er fuldt elektronisk med en spole som sensorenhed. 

• Har en følsomhed på 500 /iT/s. 

• Afgiver ved alarm en summende lyd. 

• Er transportabel — med en størrelse på 13x6x3 cm. 

• HaréfHfyder — og stik til ekstra-udstyr. 

• Har et fantastisk lavt strømforbrug — fungerer ca. 1 år 
p på et normalt 9V batteri, der let kan udskiftes. 

• Er udviklet og produceret af kvalificeret personel 
i SUFOI. 

Ved køb leverer SUFOI... 

• En færdigmonteret og aftestet detektor. 

• Batteri monteret i detektoren. 

• Et stik til brug ved tilslutning af ekstra-udstyr. 

• Udførlig vejledning for detektoren og placeringen 
af denne. 

• Tekniske specifikationer. 

• Alarm-skemaer. 


\ 



SUFOIs detektor MFI-6. 


Detektoren MFI-6 koster 

kun kr. 215,* 

— den laveste pris på en 
elektronisk detektor på det danske 
marked. 

Den eksterne summer, som SUFOI 
leverer som ekstra-udstyr, 
koster kun kr. 46,*. 


Endvidere kan SUFOI som ekstra-udstyr levere ... 

• En ekstra kraftig summer, der lige kan tilsluttes 
detektoren. 



Bemærk venligst de mindre prisstig¬ 
ninger. Detektoren og/eller ekstern 
summer bestilles lettest ved at inbe- 
tale beløbet -i- kr. 10,00 (ekspedition/ 
porto) til giro 9 11 77 25. SUFOI, 
Postbox 6, 2820 Gentofte. 

Husk at skrive på modtagerdelen, 
hvad der bestilles. 


Ekstern summer, der også leveres af SUFOI. 

























